
თებერვალი, 1924 წ. 
წელიწადი XXVIII 


საქართველოს ალკკ ცენტრალური”კომიტეტის” 
ყოველთვიური საბავშვო. ჟუტნალი 


წრიჰლი აბაშიძე 


საამაყო სამშობლო 


52M% 53% 


ჩემს საამაყო მხარეში 
სულ განთიადი მგონია; 
ჩვენებრ დიადი სამშობლო 
ჯერ არსად არვის ჰქონია. 


ვრცელია ჩვენი ქვეყანა, –- 
დიდი საბჭოთა კავშირი, 
შავ-ზღვიდან ყინულეთამდე 
გადაჭიმული, გაშლილი. 


გამარჯვებული სიმართლე, 
დამარცხებული ბნელეთი, 
უღრუბლო ზეცის ღიმილი, 
მზიური ზღვა და ხმელეთი, 


დიდ ხალხთა ძმობის ზეიმი, 
მტრობა და შური წაშლილი... 
ვრცელია ჩვენი ქვეყანა, –– 
ერთა ურღვევი კავშირი. 


ცივ ყინულეთის ტრამალზე, 
ცხელი სამხრეთის მდელოში, 
მოძმე ერების მთა-ველში, 

ჩვენს მშობელ საქართველოში, 


სულ განთიადი ანათებს, 
სულ გაზაფხული მგონია; 
ჩვენებრ დიადი სამშობლო 
ჯგერ ქვეყნად არვის ჰქონია, 


ილექსანდრე გშმიაშვილი 


ს ი მ ღე რ ა 


დიდია ჩემი სამშობლო 
ზღვებით, მთებით და ველებით. 
მთებსა სძრავს ნაღმის გუგუნი. 
ხევებს –– მდინარე ხველებით. 
შემოხვევია ტრამალებს 

არხების რკინის ხელები. 
ტალღა-–ტალღას სცემს მდინარის, 
შრიალებს პურის ველები. 
დონზე მღერიან ყაზახნი, 
სამგორში -- არაგველები. 


ისევ იზრდება ა«გეჯჯილის 

მწვანე ველები –– ვრცელები. 
ისევ ელავენ ყანაში 

კომბაინების ცელები. 

საზღვარზე დგანან გუშაგად 
დედა-სამშობლოს მცველები 

და დაპბრუნავენ მშვიდობას 
%ზღვებით, მთებით და ველებით –– 
მშვიდობის აგარისკაცები, 

საბჭოთა არმიელები. 


დიდია ჩემი სამშობლო, 
დედა––საბჭოთა კავშირი. 
დიდია მისი ნათელი 
კიდით-კიდემდე გაშლილი. 

აქ ელვა ღრუბლებს ანათებს, 
მაღალ ქარაფებს--გზა-ხშირი; 
ყუბანში პურის ხვავი დგას, 
დონბასში –-– შავი ნახშირი 


და ისევ ისე ცასა ხევს 
საბრძოლო დროშა გაშლილი. 


ამ დროშის ნათელ შრიალში 
ზღვებით, მთებით და ველებით - 
საზღვარზე დგანან გუშაგად 
დედა-სამშობლოს მცველები. 

მათ არ აშინებთ %ზღვის ღელვა 

და არც სისინი გველების... აქა «დზე 
შემოვჭდობია ავტომატს : ა 
დაკოჟრებული ხელები –- 
ქვეყნად მშვიდობას იცავენ 
საბჭოთა არმიელები. 


რუსეთთან 


უკტაინის შეერთების 300 წლისთავი 1. #7. 

საყოველთაო სახალხო დღესასწაული 


ბოგდან ხმელნიცკის ძეგლი კიევში 


საუკუნეთს მანძილზე იბრძოდა უკრაინელი 
ხალხი უცხო დამპყრობთა წინააღმდეგ. ხან შავი 
მრისხანე ღრუბელივით ეფინებოდნენ ოკრაინას 
თურქ-თათართა ურდოები, აჩანაგებდნენ და სძარ– 


ცვავდნენ ბარაქიან უკრაინულ მიწა-წყალს, ხალ- ” 


ხის სისხლით რწყავდნენ მას; ხან პოლონელი 
პანები – შლიახტიჩები, და ლიტველი თავადები 
თარეშობდნენ უკრაინაში, ცეცხლითა და მახვი- 
ლით აოხრებდნენ მას, ყოველ ნაბიჯზე სახრჩო- 
ბელას მართავდნენ და ათასობით ადამიანს ცოც- 
ხლად მარგილებზე აგებდნენ. 

დაწერილია სპეციალურად ჩვენი ჟურნალისათვის. 

“IIIყეუთ 


იწვოდა. უკრაინის ქალაქები და სო,. 
ლები, გმინავდა პანების თავნებობი„ 
შეწუხებული ხალხი. მაგრამ იგი ავ ბედს 
როდი ემორჩილებოდა; ვაჟკაცურაც 
და გმირულად ებრძოდა თავის მწა,. 
ვრელებს – პოლონელ მაგნატებსა და 
უკრაინელ მემამულეებს. უბედურების 
მძიმე წლებში და საბედისწერო ომებ.. 
ში, განსაცდელის ჟამს, უკრაინის 
შვილებს რუსი ძმები ყოველთვის მე- 
გობრულად უწვდიდნენ ხელს. 

1648 წელს დაიწყო უკრაინელი ხალ. 
ხის განმათავისუფლებელი ომი მჩაგვრე 
ლი პოლონელი შლიახტის წინააღმდეგ, 
ამ სახალხო გამათავისუფლებელ ომს 
მეთაურობდა უკრაინელი ხალხის შვეი.. 
ლი, სამშობლოს მხურვალე პატრიოტი, 
გამოჩენილი სახელმწიფო მოღვაწე და 
ნიჭიერი მხედართმთავარი ბოგდან, 
მიხეილის-ძე ხმელნიცკი. 

ექვს წელს გაგრძელდა ეს გამა- 
თავისუფლებელი ომი. მრავალი ბრწყინ. 
ვალე გამარჯვება მოიპოვა ბოგდან 
ხმელნიცკის ჯარმა, ხალხის ბევრი 
რჩეული შვილი შეეწირა სამშობლოს, 
ამავე დროს უკრაინას ემუქრებოდნენ 
ყირიმის ხანები და თურქეთის ხონთ-. 
ქრები. 

თავისი ქვეყნის სვე-ბედის გადამწყვეტ 
მრისხანე დღეებში უკრაინელი ხალხი 
იმედით შეჰყურებდა მოძმე რუსეთს. 
გამჭრიახსა და ბრძენ სახელმწიფო მო- 
ღვაწეს--–ბოგდან ხმელნიცკის-–– ესმოდა 
უკრაინელი ხალხის ძლიერი მისწრა- 
ფებს რუს ხალხთან შესაერთებლად და მან 
რუსეთის მთავრობასთან მოლაპარაკება დაიწყო. 
რუსეთთან კავშირი ხმელნიცკის უკრაინელი ხალ- 
ხის ხსნად მიაჩნდა. 

1654 წლის 8 (18) იანვრის დღე ოქროს ასოე- 
ბით ჩაიწერა რუს და უკრაინელ ხალხთა დიადი 
გავის, მატიანეში. ამ დღეს ქალაქ პერეიასლავში 
ეიკრიბა რადა, რომელმაც გამოაცხადა უკრაინის 


· შეერთება რუსეთთან. ამ ღირსშესანიშნავ ისტო- 


რიულ თარიღს--რუსეთთან უკრაინის შეერთების 
სამასი წლისთავს-– ჩვენი ქვეყანა აღნიშნავს, რო- 


გორც დიად სახალხო დღესასწაულს, როგორც 
საბჭოთა კავშირის ყველა ხალხთა ურღვევი მეგობ- 
რობის დღესასწაულს. 

ამ ნარკვევში ჩვენ მოგითხრობთ ძველი პერეია- 
სლავის ამბავს, სადაც სამასი წლის წინათ შეიკ- 
რიბა განთქმული რადა, გიჩვენებთ ამ სახელოვანი 
ისტორიული ქალაქის დღევანდელ სახეს. 


დარსულის ძებლები 


ქალაქი პერეიასლავ-ხმელნიცკი ჯერ კიდევ 907 
წელს არსებობდა კიევის რუსეთის მიწა-წყალზე. 

ახლა, როცა ქალაქის ქუჩებში მშენებელი ქვა- 
ბულსა სთხრის, მისი ბარი ხან მუზარადსა და ხან 
მოკაკულ ხმალს წააწყდება ხოლმე. 

ყოველ გაზაფხულზე ქალაქის მკვიდრნი ბღუჯა- 
ბღუჯა აგროვებენ თავიანთ ბოსტნებში სხვადასხვა 
სახელმწიფოთა ძველებურ ლითონის ფულს. 

უძველესი დრო ყოველ ნაბიჯზე თავს გვაგრძნო- 
ბინებს. ქალაქის პარკში, სადაც ყველაფერი ახალ- 
გაზრდაა, დაწყებული ახლახან დარგული ხეებით 
და დამთავრებული საზაფხულო სცენის ხასხასა 
ცისფერი ნიჟარათი, უცბათ წააწყდები უზარმა- 
ზარ ღუზას, დიდი ხნის წინათ გამშრალი მდინა- 
რის კალაპოტში ნაპოვნსა და უცნობი მჭედლის 
გამოჭედილს. აგერ ცნობილი მოედანიც, რომელ- 
ზედაც უკრაინელი ხალხის დიადი წარსულია აღ- 
ბექდილი. აქ, ამ ადგილას რადა იკრიბებოდა. 

სამასი წლის წინ, მოწმენდილ ყინვიან დილას, 
პერეიასლავის ეკლესიების სამრეკლოებიდან ზარე- 
ბის რეკვა ატყდა. ქუჩებში კაზაკები დაფდაფსა 
სცემდნენ და ხალხს რადაზე შესაკრებად უხმობ- 
დნენ. უკრაინის ყოველი მხრიდან მიძინების ტაძ- 
რის მოედანზე თავს იყრიდნენ კაზაკები, სოფლე- 
ბისა და ქალაქების მცხოვრებნი. და აი, მოედანზე 
გამოჩნდა ბოგდან ხმელნიცკი, ხოლო. მის გვერდით 
დიდი რუსეთის ელჩი ბოიარინი ვასილ ბუტურ- 
ლინი. 

ბოგდან ხმელნიცკი შედგა წითელ მაუდგადაფა- 
რებულ ფიცარნაგზე და ხალხს მხურვალე მოწო- 
დებით მიმართა: 

– დღეიდან, სამარადისოდ რუს ხალხთან ერ- 
თად ვიყვეთ! 

– სამარადისოდ! სამარადისოდ!-––გადაიქროლა 
მოედანზე ათასხმოვანმა გამოძახილმა. 

ახლა სკრაინელი ხალხისათვის საშიში აღარ 
იყვნენ არც პოლონელი შლიახტიჩები, არც ყი- 
რიმის ხანები, არც თურქეთის ხონთქრები. გვერ- 
დით ხომ საიმედო მცველი და უფროსი ღვიძლი 
ძმა--რუსი ხალხი ედგა! მას შემდეგ ძმები მხარ- 


დამხარ იბრძოდნენ თავისუფლებისა და დამოუკი“ 


დებლობზისათვის. 
ამ ისტორიული ამბის აღსანიშნავად ხსენებულ 
მოედანზე აღიმართება მოპირკეთებული გრანიტის 


'” ობელისგი, ობელისკზე კი ––მემორიალური დაფა 


გაიკვრება. 

აი, პერეიასლავის ისტორიული მხარეთმცოდნეო- 
ბის მუზეუმიც. იგი მდებარეობს დიდი ოკრაინელი 
კობზარის ტარას გრიგოლის-ძე შევჩენკოს ახლო- 
ბელი მეგობრის--ექიმ კოზაჩკოვსკის ყოფილ სახლ- 
ში. პოეტი აქ ცხოვრობდა. აქ დაწერა თავისი შე- 
სანიშნავი ნაწარმოებნი „კავკასი“, „ტარასოვა 
ნიჩი%, „ნაიმიჩკა“. ახლა მუზეუმი შეივსო ბოგდან 
ხმელნიცკის დროის ახალი ექსპონატებით. 


წარსულის ეს ძეგლები ჩასმულია ახალი და ბედ- 
ნიერი საბჭოთა ცხოვრების' მშკენიერ ჩარჩოში. 


პერეიასლავი დღეს 


სისხამ დილით თავის უბანზე გამოდის კალატო- 
ზი ალექსანდრე პეტრეს.ძე ფილიპკოვი. იგი აუჩ- 
ქარებლად მიაბიჯებს და სიამოვნებით უსმენს თოვ- 
ლის ხრაშახრუშს, რომელიც მის ფეხქვეშ გაისმის. 

ზამთრის განთიადი ქალაქს ეფინება... 

ირგვლივ ყველაფერი თეთრად არის გადაბარ- 
დნილი. ნათელი და კოპწიად ამართული სახ- 
ლების სახურავები გადათეთრე”ულია. 

მაგრამ დილას სიჩუმე და სიმშვიდე არ მოჰყო- 
ლია. ქალაქს სიცოცხლით ავსებს მხიარული და 
საქმიანი ფუსფუსი. 

საწარმოთა საყვირები ერთმანეთს ეხმაურებიან, 
მიჰქრიან მანქანები, მოწაფიები ჩქარი ნაბიჯით 
სკოლისაკენ მიეშურებიან. ალექსანდრე პეტრეს-ძეს 
მხიარული შეძახილით ხვდება კალატოზების ბრი- 
გადა. პერეიასლაველ მშენებლებში ეს ბრიგადა 
პირველთაგანია. უკრაინის რუსეთთან შეერთების 
სამასი წლისთავისადმი მიძღვნილი მიტინგის დაწ- 
ყების წინ ბრიგადირმა ფილიპკოვმა შეკრიბა თა- 
ვისი ბრიგადა და უთხრა: 

– ახლა, დღესასწაულის აღსანიშნავად, ჩვენ 
უფრო უკეთესად უნდა ვიმუშაოთ. 

ალექსანდრე პეტრეს-ძე სახლებს აშენებდა მოს- 
კოვის მიდამოებში, მინსკში, კიევში. ახლა პერეია- 
სლავში ჩამოვიდა. 

პერეიასლავ-ხმელნიცკის მშენებლობებზე მუშა- 
ობენ რუსები, უკრაინელები, ბელორუსები, სხვა- 
დასხვა ეროვნების ადამიანები. კახოვკიდან აქ ჩა- 
მოვიდა ბურღვის უფროსი ოსტატი ნიკიფორ ეგ- 
ნატეს-ძე რუბცოვი. კახოვკაში იგი ქვაბულს აშ- 

რობდა ელექტროსადგურისათვის. აქ ჭას ბურღავს 
წყალსადენისათვის. იგი ეროვნებით რუსია და 
უკვე მრავალი წელია უკრაინელი ძმების მხარდა- 
მხალ მუშაობს უკრაინელი ხალხის საკეთილდღეოდ. 

ქალაქში მშენებლობის გუგუნი დგას. 

დღმილ ქუჩაზედაც უნდა გაიაროთ, ყველგან 
საამშენებლო მოედანი დაგხვდებათ, სადაც დაძა- 
ბული შრომა არ ცხრება. 

ქალაქის ცენტრი. აგერ მოასფალტებული მოე- 
დანი, რომელსაც ათი ლამაზი ნათურა აშუქებს და 
გარშემო ოცწლიანი ცაცხვის ხეები შემოვლებია. 
აქ შენდება საბჭოების დიდი სახლი, მის ახლოს-–– 
460 ადგილიანი კულტურის ახალი სახლი, საბ- 
ჭოების სახლის მარჯვნივ ახალმა საცხოვრებელმა 
სახლებმა უკვე შექმნეს ახალი ქუჩა, შენდება 
საავადმყოფო, კინოთეატრი, სამკერვალო ფაბრიკა, 
პურის ქარხანა, ტექნიკუმი. ბინებში გახი გაჰყაგთ. 
არც დიდი ორანჟერეის შექმნა არის დავიწყებუ- 
ლი. შენდება ლამაზი სკვერები, ხოლო. ამას წინათ 
ახალმა”სკოლამ კარი გაუღო 800 მოწაფეს! 


ბთგდან ხმელნიცკი 


(2 
დიდი მეზობრობა  ”“ 


ბევრი სიმღერაა შექმნილი უხვი “მოსავლის” 
სახელგანთქმულ ოსტატზე, შევჩენკოს სახელობის 
კოლმეურნეობის წარჩინებულ მერგოლურზე, სო- 
ციალისტური შრომის გმირზე ელენე სიმონის-ასულ 
ხობატზე. ეს სიმღერები უკვე ხალხურ სიმღერებაჯ 
იქცა. მათ უკრაინის ყველა კუთხეში გაიგონებთ. 

ელენე სიმონის-ასული ხანში შესული ქალია, მაგ- 
რამ ენერგია დაუშრეტელი აქვს. მშობლიური სა. 
კოლმეურნეო მინდვრის რომელი ბილიკი არ დაუტ- 
კეპნია მას რომელ ღეროს არ შეხებია მისი 
შრომისმოყვარე ხელი. 

ხშირად მოადგება ხოლმე ელენე სიმონის-ასულის 
სახლის კარს ფოსტალიონი. მას მრავალი კორეს- 
პონდენტის გამოგზავნილი წერილები მოაქვს. მე- 
ტადრე მოუთმენლად მოელის ელენე სიმონის-ასუ- 
ლი ძველი რუსული ქალაქის მოჟაისკის ახლოს 
მდებარე კოლმეურნეობა – „ბოროდინოდან“ გა- 
მოგზავნილ წერილებს. დიდი ხანია დამყარდა და 
დღითიდღე მტკიცდება მხურვალე მეგობრობა მო- 
ჟაისკელებსა და პერეიასლაველებს შორის. ორი ის- 
ტორიული ქალაქის კოლმეურნეები სოციალისტუ- 
რი შეჯიბრებით ამრავლებენ შრომითს დიდებას. 
ზაფხულში პერეიასლაველთა დელეგაციამ ინახულა 
მოჟაისკი სტუმართმოყვარე გულითა და ძმური 
გრძნობით მიიღეს მოჟაისკელმა კოლმეურნეებმა 
თავიანთი უკრაინელი მეგობრები. კოლმეურნეობა- 
ში მათ პურ-მარილით დახვდნენ. 

– ჩვენ დიდი ხანია გელოდით, ძვირფასო მე- 
გობრებო,–-უთხრა მათ ხრუშჩოვის სახელობის 
კოლმეურნეობის გამგეობის თავმჯდომარემ ივანე 
სერგის-ძე მარკოვმა,-––სიამოვნებით გაგიზიარებთ 
ჩვენს გამოცდილებას...––ამ კოლმეურნეობაში პერე- 
იასლაველებმა შესანიშნავი ხორბალი –- გიბრიდი 
# 1 ნახეს, რომელიც ჰექტარზე 50 ცენტნერ 
მარცვალს იძლევა. 

დიდი შთაბეჭდილება მოახდინეს პერეიასლავე- 
ლებზე 1812 წლის სამამულო ომის ძეგლებმა და 
ხალხმა ისტორითლი გამარჯვება მოიპოვა ნაპო- 
ლეონის ურდოებზე. 

მოჟაისკიდან უკან დაბრუნებისას პეოეიასლავე- 
ლებმა მოსკოვი ინახულეს. შეიგრძნეს მისი ძლიე- 
რება და სილამაზე. იყვნენ წითელ მოედანზე. მო- 
წიწების გრძნობით დაათვალიერეს მავზოლეუმი 
და კრემლის მოკიაფე ვარსკვლავები, რომელთა 
შუქი ორი ხალხის დიად ძმურ მეგობრობას ასხი- 
ვოსნებს. ამას წინათ კი მოჟაისკელებმა მოინახჟ- 
ლეს პერეიასლავ-ხმელნიცკის რაიონი. მეურნის 


თვალი მოავლეს მდი- 
კოლმეურნეო- 
პერეიასლავის 


დარ 
ბებს, 
რაიონის ნოყიერ მი- 
წებს და ბევრი სასარ- 
გებლო რჩევა მისცეს 
მათ. ხოლო. საღამოთი 
კოლმეურნე მეგობრე- 
ბი გავიდნენ მოედან- 
ზე, რომელზედაც 300 
წლის წინათ 
ხმელნიცკიმ პერეიას- 
ლავის რადაზე წარ- 
მოთქვა ისტორიული 
სიტყვა „მარად ერ- 

თად ა. 


ბოგდან 


კარზია მეზო.ბრულად ცხოვტება! 


პიონერთა ოთახზი მაგიდაზე ალბომი დევს. სია- 
მაყის გრძნობით უჩვენებენ მას უფროსკლასელები 
სტუმრებს, მოწიწებით ფურცლავენ პატარები. ამ 
ალბომში ნორჩ მოჟაისკელ მეგობართა წერილებია. 
პერეიასლაველი მოსწავლეები ისევე, როგორც მა- 
თი უფროსი ძმები და ამხანაგები, მხურვალედ მე- 
გობრობენ მოჟაისკელ პიონერებთან. ბავშვები ერთ- 
მანეთს წერილებს სწერენ კოლექტიურად და 
ცალცალკეც. ერთმანეთს უამბობენ სწავლაში წარ- 
მატებისა და პიონერული საქმიანობის შესახებ, 
მოუთხრობენ თავიანთი ქალაქის ახალ ამბებს. ახა- 
ლი ამბები კი ისეთია, რომ პირდაპირ გული 
გიფანცქალებს ამ წერილების წაკითხვისას. აი, 
მაგალითად, ამას წინათ პერეიასლაველებმა მო- 
ჟაისკელებს მისწერეს, რომ მათს ქალაქში გათხ- 
რები სწარმოებდა სტალინური პრემიის ლაურეა- 
ტის პროფესორ კარგერის ხელმძღვანელობით. 
გათხრების დროს ქალაქის ცენტრის მახლობლად 
აღმოაჩინეს ბოგდან ხმელნიცკის დროის მაცხოვ- 
რისა და ამაღლების ეკლესიების ნაშთები. მშვენივ- 
რად შენახულა არა მარტო საოცრად მკვიდრი 
ნაგებობის საძირკველი, არამედ სვეტების შეღები- 
ლობაც. : 

ხსენებული ძველისძველი ძეგლების დასაცავად 
ორივე ეკლესიის ნაშთების თავზე აიგება ლამაზი 
პავილიონები. 

ამ დღეებში ნორჩმა პერეიასლაველებმა მოსკოვის 
234-ე სკოლის მოწაფეებისაგან მიიღეს ხალხთა მე- 


საბჭოს ახალი სახლი პერეიასლავ-ხმელნიცკში. 


გობრობისადმი მიძღვნილი შესანიშნავი ალბომი. 
ამ ალბომში მოთავსებულია ფოტოსურათები, მო- 
წაფეთა სტატიები და მოთხრობები. 

„ჩვენი მამები და ძმები, – წერს ბორია კოკინი,–– 
აღნიშნავენ უკრაინის რუსეთთან შეერთების სამასი 
წლისთავის დღესასწაულს ახალი საწარმოო გა- 
მარჯვებებით. 

– ჩვენ ვამხადებთ სასოფლო-სამეურნეო მანქა- 
ნებს, ისინი ამუშავებენ უკრაინის მინდვრებს,–– 
თქვა ედუარდ ვოვშინის მამამ ინჟინერ-კონსტ- 
რუქტორმა. 

ბორის პონიუშკინის მამამ, რომელიც დაზგათ- 
მშენებელ ქარხანაში მუშაობს, გვიამბო, თუ რო- 
გორ იკისრა ვალდებულება: თავის ცვლასთან ერ- 
თად სადღესასწაულოდ გეგმის გადამეტებით და- 
ამზადოს დაზგები. 

ამავე დროს ბევრ მანქანასა და საქონელს, რომ- 
ლებიც შემოაქვთ ჩვენს ქალაქში, უკრაინის ქარხ- 
ნებისა და ფაბრიკების მარკები აქვთ. 

კარგია მეგობრულად ცხოვრება!“ 


მოდის მაისი 


ღამის საქალაქთაშორისო ტელეფონების სად- 
გურიდან დარეკეს: 

– ტელეფონთან არის ყარაგანდა. უპასუხეთ 
ყარაგანდას! 

დიდ მანძილზე ხმა ძლივს ისმოდა. 

პერეიასლავის ქალაქის საბჭოს თავმჯდომარე 
გიორგი ეგნატეს-ძე ეჟელი იწერდა ძლივს გაგო- 

ხილ ცალკეულ სიტყვებს და აზრით ავსებდა გამო- 
ტოვებულ ბგერებს. ლაპარაკმა თანდათან მიიღო 
გარკვეულობა. ყარაგანდის მშრომელებს, რომ- 
ლებიც საყოველთაო. სახალხო ზეიმის რუსეთთან 
უკრაინის შეერთების სამასი წლისთავის აღსანიშ- 
ნავად ემზადებიან, სურთ უფრო დაწვრილებით 
გაეცნონ პერეიასლავ-ხმელნიცკის აწმყოსა და წარ- 
სულს. 

ტელეფონის ყურმილის დადებისთანავე გიორგი 
ეგნატეს ძემ თქვა: 

–– რასაკვირველია, ყარაგანდელების 
უნდა შევასრულოთ. 

ყოველი მხრიდან გამოგზავნილი წერილებისა და 
დეპეშების დასტა სქელდება. სულ ახლახანს იმიერ- 
პოლარეთიდან მოვიდა წერილი სამშობლოს ყვე- 
ლაზე ჩრდილო საზღვრების მცველი მეომრებისა. 
ისინი” გვთხოვენ ვუამბოთ ქალაქის ისტორიუ- 
ლი ძეჯლების შესახებ, ვუამბოთ, თუ რით ცხოვ- 
რობს იგი ამ დიადი სახალხო საიუბილეო დღე- 
სასწაულის წინა ხანს. 

აქ პერეიასლავ-ხმელნიცკმი, განსაკუთრებით 
მკვეთრად იგრძნობა, თუ როგორ ფართოვდება 
სახალხო ზეიმისათვის მზადება. 

ამას წინათ ქალაქში ჩამოვიდა უკრაინის ოცი 
საუკეთესო მხატვარი. ისინი ხატავდნენ ისტორიულ 
ადგილებს, სწავლობდნენ ძველ უკრაინულ ორნა- 
მენტებს, ხალხური სახვითი ხელოვნების ნიმუშებს. 
ყველაფერს, რაც ნახეს, ისინი ჩააქსოვენ ჭურჭლის 
სახეებსა და ფაქიზ სურათებს; ეს ჭურჭელი საიუ- 
ბილეო ზეიმისათვის მზადდება უკრაინის ფაიფურ- 
ფაიანსის ქარხნებში. ერთ-ერთ ამ ქარხანაში დამ- 
ზადდება სასადილო სერვიზი ორი ათასი სულისა- 
თვის. ამ სერვიზით შეიმკობა მაგიდები, რომლებ- 
საც დიდი დღესასწაულის დღეს შემოუსხდებიან 
მოძჰე რესპუბლიკებიდან ჩამოსული ძვირფასი და 
სასურველი სტუმრები. 

ისინი მაისში ჩამოვლენ, როცა ათასფერად აყვავ- 
დება მშვენიერი უკრაინის მიწა, როცა ყვავილო- 
ბას დაიწყებს კიევის წაბლის ხე, ხოლო მდინარე 
დნეპრი ადიდდება და მთელ თავის სიგანეზე გაიშ- 
ლება. 

და იმ ისტორიულ მოედანზე, სადაც სამასი 
წლის წინათ უკრაინელი ხალხის ერთგულმა შვილმა 
ბოგდან ხმელნიცკიმ მოწოდება გამოაქვეყნა რუსეთ- 
თან უკრაინის შეერთების შესახებ, – თავისუფალი 
საბჭოთა რესპუბლიკების წარმომადგენლები სად- 
ღეგრძელოს წარძოთქვამენ საბჭოთა კავშირის ყვე- 
ლა ხალხის დიადი და ურღვევი მეგობრობის აღ- 
სანიშნავად. 


თხოვნა 


ი. Mრლიჰი, 
ი, მლიღიმიჩრომა. 


აჰაჰი გეწიძე 


საქართველოს ზეიმია 


წითელ დროშებს აფრიალებს 
დღეს თებერვლის ქარი. 
საქართველოს ზეიმია, 
ტკბილად მღერის მტკვარი. 


მზე კაშკაშებს, იშორებენ 
მთები ნისლის ქოლგას. 
საქართველოს ზეიმია, 
ტკბილად მღერის ვოლგაც. 


ჩვენი თეთრი მთების იქით 
ველებია თეთრი... 
საქართველოს ზეიმია, 


ტკბილად მღერის დნეპრიც. 


მას დიდება, ვინც გულები 
შეაერთა ერთა. 


დღეს სამშობლო თვალუწვდენი 
ხარობს ჩვენთან ერთად. 


მღერის ვოლგა, დონი, დნეპრი, 
ურალი და თერგი; 

თხუთმეტი ძმის სიხარული“ 
ჩვენს სიხარულს ერთვის. 


მოსკოვია მეგობრობის, 


უკვდავების წყარო. 


კრემლის შუქით გულგამთბარი 
თექვსმეტი ძმა ვხარობთ. 


დიდება მას, ვინც ფიქრები 
შეაერთა ერთა. 

დღეს მშვიდობის დროშა მოგვაქვს 
მოძმე ხალხებს ერთად. 


დროშა ლენინ-სტალინისა 
ელავს კრემლის ცაზე. 

და პარტია წინ მიგვიძღვის 
კომუნიზმის გზაზე. 


ბრიბოლ ჩიქMIვენი 


ნახ. გ. თოთიბაძისა 


მეშრშ M#9ხჩ” 


მოთხროგა 


კოლმეურნეობიდან მომავალმა ზაქრომ და მიტომ შორი- 
დანვე შენიშნეს ჭიშკართან მეგდარი პაპა გიგია და ილო. ისი- 
ნი აქ ხშირად იკრიბებოდნენ და შუაღამემდე საუბრობდნენ 
ხოლმე, 

ბავშვები დაინახა თუ არა, გიგია შვილიშვილისკენ მობ- 
რუნდა,. 

– რად დაგაგვიანდა? –– ჰკითხა გიგიამ %აქროს, –– სადა 
ხარ აქამდე? 

– გამგეობის კრება იყო, პაპა. ვანო ძიას არ ეცალა, –– 
უთხრა ზაქრომ პაპას და ახლო მივიდა, ილოს მიესალმა, –– 
მე და მიტო ერთად ვიყავით, პაპა. 

ილომ მიტოს შეხედა. იგი მიტოს მამის –– ნიკოს ბრიგადა- 
ში მუშაობდა. 

– ჰო, დღეს მამაშენი ამბობდა, ბიჭო, ქიწნურას ნაცვლად 
ბორული მწვანე და ჩინური უნდა გავაშენოთო საკარმიდა– 
მოზე, კრებაც ამ თაობაზე უნდა ყოფილიყო. 

– ჰო, ძია ილო, ამ საკითხს იხილავდნენ კრებაზე, -- 
უთხრა მიტომ ილოს. 

– რა საკითხს? –– გაიკვირვა გიგიამ. 

– ყველა საკარმიდამო ნაკვეთზე უნდა ამოძირკვონ ქიწ- 


%# გაგრძელება, იხ, ჟურნ. „პიონერი“ # 1, 


წურა და შამპანურის ჯიშები გააშენონ, –- უპასუხა %აქრომ 
პაპას. 

–- ვინა თქვა? –- შუბლი შეიკრა გიგიამ. –– ჩემს საკარმი- 
დამოზე ქიწნურა მექნება თუ შამპანური, ვის რაში ეკით- 
ხება? 

ზ%აქრომ და მიტომ ერთმანეთს გადახედეს არაფერი უპა- 
სუხეს გიგიას. ახლა მასთან ამ საკითხზე ლაპარაკი უნაყოფო 
იჟო. 

არც ილოს უთქვამს რამე. დაინახა, რომ გიგიას გულ– 
ზე მოხედა ბავშვების მოტანილი ამბავი, გამოემშვიდობა მე- 
“ზ%ობელს და თავის ეზოში შევიდა. 

ბავშვებს ესმოდათ, თუ როგორ ავიდა აივანზე ილო, ეს– 
მოდათ შემოგებებული ძაღლის კუდის ბათქუნი იატაკზე, 
კარის ჭრიალი და ილოს ცოლის ნამძინარევი სმა: კარი დია 
არ დაგრჩეს, ძაღლი შემოვაო. 

დიდხანს ისხდნენ ჩუმად პაპა და ბავშვები. ილოს სახლის 
ფანაგრებში სინათლე ჩაქრა. 

სოფელს ეძინა. მთვარე კარგასნის ჩასული იყო. სიწყნარეს 
ორღობეში დარჩენილი საქონლის ფეხის ხმა არღვევდა. 

– რაო, რას ვერჩითო ქიწნურას?! “- თავი ასწია გიგიამ, 
მისი სახე მოღუშული და მკაცრი იყო, 

– გორული მწვანე და ჩინური კარგი ჯგიშებიალ, პაპა: 

ეგ ვაზი თურმე მეტ მოსავალს იძლევა და ღვინოც უკეთესი 
დგება, –– ახლო დაუეგდა ზაქრო პაპას, მხრით ეხებოდა მის 
მკლავს, ესმოდა მისი სუნთქვა. იგი პაპასთან შეთამამებული 
იყო, არ ერიდებოდა მისი. ახლაც თოთსმეტი წლის ბივი ხში- 
რად დაუჯდებოდა მუხლზე, ისე როგორც რვა-ცხრა წლის 
უკან, ჩამოუსვამდა ხელს თამბაქოს ბოლით გაჟღენთილ წვერ– 
ზე, სახ,ხთ მიეკვრებოდა მის ლოყას, მაკრამ ახლა პაპა ისე 
ცივი ეჩვენა და ისე გაუბედავად ელაპარაკებოდა, თვითონაც 
უკვირდა, რად მემართება ესო.–- სახელმწიფო გორული მწვა–- 
ნისა და ჩინური ჯიშის ყურძენს კილოს-შვიდ მანეთად ყი- 
დულობსო. ქიწნურა კი მანეთიც არა ღირს, პაპა! 

– მე იქნებ სულაც არ ვყიდი ყურძენს? 

–- სხვები ხომ ჰყიდიან, პაპა! 

– შარშან დეიდა მელანომ ტონანახევარი ყურძენი გაყი- 
და, –– შეაშველა სიტყვა მეგობარს მიტომ. 

– მე არასოდეს არ გამიყიდია ყურძენი და არც გავყი- 
დი, –– წარმოთქვა გიგიამ., იგი არ უყურებდა ბავშვებს. 

კვლავ სიჩუმე ჩამოვარდა. 

–- არც ღვინო ვარგებულა ქიწნურასი, პაპა! –– დაიწყო 
დუმილის შემდეგ %აქრომ. 

–- ჰმ! მაგ ღვინოსა სვამდა მამაჩემი, პაპა, პაპის პაპა... 


–- პაპა, შარშან მელანოს ტონანახევარ ქიწნურას მაგივ- 
რად გორული მწვანე რომ გაეყიდა, იმ ფულით ერთ სახლს 
აიშენებდა. 

– წადი, დაიძინე!–- შეუწყრა გიგია შვილიშვილს, 

ბავშვები მაშინვე წამოდგნენ. მიტო უსიტყვოდ დაემშვი- 
დობა %აქროს და შინ გასწია. ზაქრო ეზოში შევიდა. 

გიგია კიდევ დიდხანს იეგდა ჩაფიქრებული და ოცნებაში 
წასული. თვალწინ წარმოუდაა ის დღე, თინასთან ერთად 
ქიწნურა რომ ჩაყარა. რა სინარული ედგა გულში მაშინ თი- 
ნას, როგორ უბრწყინავდა თვალები. : 

შემდეგ... პირველი რთველი. თინამ თვითონ იყიდა გორ- 
ში ქვევრები, პირველად ჩაასხა საკუთარ ქვევრებში თავისი 
ღვინო. მას ჰქონდა თავისი ჭერი, თავისი სახლი, ოეჯჯახი, ბა- 
ღი, ვენახი. ჰყავდა ქმარი, რომელსაც უყვარდა. რა ლამაზად, 
რა წარმტაცად ეჩვენებოდა ეს ღარიბი ეზო-კარი. ასე ეგონა, 
არავის ბაღს არ ესხა იმდენი, რამდენიც მისას, არავის ვა%ს 
არ ესხა ისე ლამაზი მტევნები, როგორიც მისას, არავისი 
ღვინო არ იყო ისე ტკბილი, როგორც მისი. არა, გიგია ვერ 
ამოთხრის თინას ჩაყრილ ვაზს!.. 

მამლის ყივილმა გამოარკვია ფიქრებიდან. გარიჟრაჟი დზე- 
ბოდა. შეიშმუშნა გიგია. სიცივისაგან გათოშილიყო. წამოდ- 
გა, ჭიშკარი შეალო, ფეხაკრეფით ავიდა კიბეზე, ფრთხილად 
შევიდა ოთახში, სადაც ზაქროს ეძინა და მის გფერდით ტახ- 
ტზე დაწვა. პაპა და შვილიშვილი ერთ ოთახში იძინებდნენ, 
ერთმანეთის გვერდით ედგათ ტახტები. 

გიგიას ერთ ხანს არ ჩაეძინა, პირაღმა იწვა, ყურს უგდებ- 
და %ზაქროს მშვიდ სუნთქვას. გონებაში იმეორებდა %აქროს 
სიტყვებს: „გორული მწვანე და ჩინური კარგი ვგიშებია, პაპა, 
ეგ ვაზი თურმე მეტ მოსავ-ლს იძლევა და ღვინოც უკეთესი 
დგება... სახელმწიფო გორული მწვანისა და ჩინურის ყურ- 
ძენს კილოს შვიდ მანეთად ყიდულობს, ქიწნურა კი მანეთიც 
არა ღირს, პაპა“. ისე მეუბნებოდა ზაქრო, თითქოს მთხოვდა, 
მეხვეწებოდა. რატომ, რატომ მთხოვს ამას ჩემი ბიჭი?! გიგია 
%აქროსკენ გადაბრუნდა. ზაქრო პირით პაპისკენ იწვა, მარც- 
ხენა ხელი ლოყის ქვეშ ამოედო, ოდნავ გახსნილ ტუჩებზე 
ღიმილი დასთამაშებდა. გიგიას ისე ჩაეძინა, თვალი არ მოუ- 
შორებია %აქროსათვის. 

(2, 
მეორე დღეს უფროსმა პიონერხელმძღვანელმა არ. მე. 
ნაბდემ რაზმეულისა და ნორჩ მებაღეთა საგანგებო კრებ» 
მოიწვია. კრება რაზმეულის საბჭოს თავმჯგდომარემ –- ლევან 
ზაქიაშვილმა გახსნა და პირველი სიტყვა მიტოს მისცა. 
მიტო დაწვრილებით, მისთვის ჩვეული სიდინეგით ლაპა. 
რაკობდა შამპანური ვაზების უპირატესობაზე, ილაპარაკა, 
იმის შესახებ, თუ რამდენად გაიზრდება თითოეული კოლმე. 
ურნის შემოსავალი, როცა ქიწნურას ადგილზე გორულ მწვა- 
ნესა და ჩინურს გააშენებენ. 

მას წინა ღამით გადაექექა წიგნები და ბევრი რამ ისეთი 
წაეკითხა გორულ მწვანესა და ჩინურზე, რაც არც თავმჯდო. 
მარემ იცოდა, არც აგრონომმა და არც პარტორგანიზაციის 
მდივანმა. მიტო ისე ცოცხლად, ისე გასაგებად და ნათლად 
ჰყვებოდა, რომ ბავშვები თითქოს ხედავდნენ ქარვისფერი და 
გიშრისფერი მტევნებით. შეხუნძლულ ვაზებს, საწნახელში 
მოჩუხჩუხე მაჭარს, სავსე ქვევრებს. თითქოს გრძნობდნენ ყურ- 
ძნის სიტკბოს. ბევრს ნერწყვიც კი მოადგა პირში და ტუჩებს 
სიამოვნებით აცმაცუნებდნენ. მაიამ მოილოკა კიდეც თავისი 
პატარა, მარწყვივით მოკიაფე ტუჩები და უმალ შიშით მი- 
მოიხედა–-–ხომ არავინ დამინახაო. 

მაგრამ მას არავინ უყურებდა, ახლა არავის ეცალა მაია. 
სათვის. ყველა მიტოს უსმენდა გულისყურით; გატაცებით. 

–- ჩვენ უნდა გავაგებინოთ მშობლებს, ნათესავებს, ნაც- 
ნობებს, სადაც კი ხმა მიგვიწვდება, თუ რა დახმარებას გაუ- 
წევს კოლმეურნეობა იმ ოჯახებს, რომლებიც ქიწნურას ად- 
გილზე გორულ მწვანესა და ჩინურს გააშენებენ, –– განაგრ- 
ძობდა მიტო,--ძია თედომ თქვა, ძირ ნამყჟენს ჩვენი სანერ- 
გიდან მანეთად მივყიდითო. ყველას მოვამარაგებთ შაბიამ- 
ნით, გოგირდით, კირით, სასხურებელით და ხარებსაც ვათ- 
ხოვებთ ნაკვეთის მოსახნავადო... 

– აი, დახმარებაც ამას ჰქვია! 

– თუ ასე მოუმართავს ხელს კოლმეურნეობა, ვინ გააც- 
დენს მიწას ქიწნურასათვის! 

–- ბარემ კოლმეურნეობამ დაგვიკრიფოს და დაგვიწუროს 
ყურძენი! – გაისმა აქეთ-იქიდან მოწონების შეძახილები. 

– მიუხედავად ასეთი ხელის შეწყობისა, ყველა არ ამო- 
ძირკვავს ქიწნურას,--თქვა მიტომ, -- ამიტომ გვთხოვს კოლ- 
მეურნეობა, დავეხმაროთ ამ საქმეში... 

–- დავებმაროთ ჩვენ ჩვენი საქმის გაკეთებაში? –- ასწია 
თავი მაიამ და თავისი ელვარე თვალები გაკვირვებით შეანა- 
თა მიტოს. 

– ჰო, ჩვენი პირადი, საკუთარი საქმის გაკეთებაში, – 
მიტოს მაგივრად ზაქრომ ' უპასუხა მაიას და წამოდგა, – მო- 
მეცი სიტყვა, ლევან! -- მიუბრუნდა თავმეგდომარეს და გა- 
ნაგრძო:--–მაგრამ ზოგი ჩვენგანის დედ-მამა ისე როდი ფიქ- 
რობს, როგორც მაია ..--– ზაქრო ღელავდა, თვალს არიდებდა 
ამხანაგებს და სადლ-ც შორს, მათი თავების იქით, გასცქერო- 
და სივრცეს. რასაც ამბობდა, ამას პაპას აწერდა და წუხდა, 
არ უნდოდა, ასე ეფიქრა პაპაზე და მაინც ასე ფიქრობდა. 
არიან ისეთი დ დ-მამები და პაპები რომლებსაც ეგონებათ, 
რომ კოლმეურნეობა მათ მხოლოდ იმიტომ ეხმარება და ოწ- 
ყობს ხელს, რომ სახელმწიფოს შამპანური ჯიშის ყურძენი 
სჭირდება. 

–- ასეთი დედ-მამები ცოტანი არიან, 'ზაქრო! –- დაიძახა 
უკანა რიგიდან გივი მოწონელიძემ, (დაბალმა, ჩასუქებულმა 
ბიჭმა. 

გივი ყოველთვის იმის საწინააღმდეგო ა%რს გამოსთქვამ- 
და ხოლმე, რასაც სხვა ამბობდა და ამტკიცებდა. ,შენს აზრს 


მიტო დაწვრილებით, მისთვის ჩვეული სი დინჯით 
ლაპარაკობდა. 


მაშინ აქვს ფასი, როცა ის საწინააღმდეგოა იმისა, რასაც სხვა 
ამბობს“,––ფიქრობდა იგი. ეს ყველამ იცოდა გივის ამხანაგებ– 
ში და არავინ ეკამათებოდა, არავინ 'უწევდა ანგარიშს მის 
ნათქვამს, გივი გულზე სკდებოდა. ათასიაგერ გადაწყვიტა, მოე- 
შალა ეს ახირებული ჩვეულება, მაგრამ თავის თავს ვერ 
მოერია. 

– არც ერთი არ უნდა იყოს! –– უპასუხა გივის ზ%აქრომ. –– 
აბა, წარმოიდგინეთ იმ პიონერის მდგომარეობა რომლის 
მშობლები ასე ფიქრობენ! 

–- ასეთი მშობლების შვილი ცუდი პიონერია! -–- ხმამაღ– 
ლა წარმოთქვა ლევანმა, ––- ასეთმა პიონერმა არ იცის, რას 
აკეთებს, რას ფიქრობს, რით ცხოვრობს მისი დედ-მამა! 

– მეც ამის თქმა მინდოდა, ლევან! –– ისე თქვა ზაქრომ, 
თითქოს ცუდ პიონერებში ლევანი ზაქროს გულისხმობდა, 
ხოლო მშობლებში პაპა გიგიას. 

მაი თვალს არ აშორებდა ზაქროს; იცოდა, რომ ამ 
დილით პაპამ ზაქროს უარი უთხრა ქიწნურას ამოძირკვაზე. 
პაპა გიგია თუ გაჯგიუტდებოდა, მისი დაყოლიება შეუძლე- 
ბელი იყო. „რა უნდა ქნას ზაქრომ, თუ ახლაც ისე გაკერპდა 
პაპა? ნუთუ ამიტომ ზაქროს ცუდი პიონერის სახელი უნდა 
შეერქვას?! არა, ეს რა სამართალია?“ მაია უცებ წამოდგა, 
თავი შეარხია გაჯავრებით და სახეზე ჩამოშლილი კულუ- 
ლები უკან გადაიყარა. 

– მე არ ვეთანხმები ლევანსა და ზაქროს! –– თქვა უკმა- 
ყოფილო ხმით. – არიან მშობლები, რომლებთანაც ბავშვე- 
ბის... ესე იგი შვილების... მე ჩვენი ხნის შვილებს ვგულის- 

ხმობ.. შვილების რჩევა არა სჭრის. ასეთებთან არც დიდების 
რჩევა სჭრის, რატომ, რა უფლებით უნდა ვიფიქროთ, რომ 
ასეთი მშობლების შვილი ცუდი პიონერია?! 

– ასეთი მშობლები ცოტანი არიან! –– კვლავ იმავე კი- 
ლოზე გაისმა გივის ხმა. 

მაიამ ყურადღება არ მიაქცია გივის. 


– აი, მაგალითად..-–-'უნდოდა ეთქვა, ,,პაპა გიგიარს მაგ...» 


რამ ენას დროზე დააჭირა კბილი. –– მაგალითები საჭირო არ 
არის, –– თქვა ცივად და ისევე მოულოდნელად დაეჯგდა, რო– 
გორც წამოდგა, –- განაგრძე, ზაქროს ბოდიში, შმეგაწყვეტი- 
ნე! –– უთხრა %აქროს. გულში კი გაიფიქრა: „არა, უსათუოდ 
ვაჩუქებ ზაქროს ავტოკალამს, იმიტომ კი არა, რომ პაბა გი- 
გიამ უარი უთხრა, ზაქროს მე წუხელ შევპირდი კალამს, 
პირობა პირობაა!“ 


კრების დამთავრების შემდეგ სკოლის ეზოში გამოსული 
ბავშვები ჯგგუფ-ჯგუფად იშლებოდნენ. ვინც სოფლის ერთ 
მხარეს ცხოვფრობდა, ერთად გროვდებოდნენ. 

ზაქრო, მიტო, მაია და ლევანი ერთ უბანში ცხოვრობ- 
დნენ. სანამ თემშარიდან გადაუხვევდნენ და თავიანთი სახლე–- 
ბისკენ მიმავალ ორღობეში შეუხვევდნენ მათთან ერთად 
ათამდე ბავშვს ჰქონდა გზა. ახლა ისინი ყველანი ერთად მი- 
დიოდნენ. 

ბავშვები ხმამაღლა ლაპარაკობდნენ, ხუმრობდნენ, იცინო- 
დნენ. გივი მოწონელიძე გჯგგუფის შუა მიაბიჯებდა. ისე მიდი– 
ოდა, ისე მიიჯგგიმებოდა და ისე მიჰქონდა თავისი ჩასკვნილი 
მხრები, გეგონებოდათ, მოზვერი ხბოებს მიუძღვისო. 

გივი ღონიერი და ტლანქი ბიჭი იყო. ჩხუბში თუ პირველ 
დარტყმას დაასწრებდა მოწინააღმდეგეს ერთი შემოკვრით 
წააქცევდა. ჭიდაობაში თუ წელში შეუვარდებოდა, ან ზურ- 
გზე მოიკიდებდა, რა გინდ ძლიერი ფალავანი ყოფილიყო, 
გივი მას ორივე ბეჭებით დააკრავდა მიწაზე. გულკეთილი 
იყო, მაგრამ სადაც ნებით ვერ გაიტანდა თავისას, იქ მუშტით 
გაჰქონდა. 

იმდენი მაინც არ შეეძლო, რამდენსაც ტრაბახობდა. ტრა- 
ბახში ზომიერება არ იცოდა, მაგრამ ყველასთან ვერ ბედავ–- 
და ტრაბახს. ყველაზე მეტად მაიასი ერიდებოდა. მაია მაშინ– 
ვე ღაიჭერდა ტყუილში და იქვე საჯაროდ ამხელდა, დასცი- 
ნებდაი 

–- ჩვენ რომ ქიწნურა გვქონდეს გაშენებული, ისე ამოვ–- 
ძირკვავდი ვაზს, რომ მამას არც კი დავეკითხებოდი! –– ტრა- 
ბახობდა გივი. მას წელან ეზოდან გამოსვლისას მოეჩვენა, 
თითქოს მაია და ლევანი წინ წავიდნენ და ამიტომ ახლა გაბე– 
დულად ბაქიაობდა. –– სახლში მე აქეთ მეკითხებიან ჭკუას. 

– ვინ! ფისო და მურია? 

მოესმა გივის მაიას დამცინავი ხმა და იმავე წამს, თით- 
ქოს იღლიიდან ამოუძვრაო, გვერდზე ამოუდგა მაია. გივის- 
თან იგი ისეთი მლივი, ერთიციცქნა მოჩანდა, გაგიკვირდე- 
ბოდათ,; ამოდენა ყმაწვილს მისი როგორ ეშინიაო. 

–- ფისოებთან და მურიებთან შენ გაქვს ალბათ საქმე! –– 
უკმაყოფილოდ ჩაიბურტყუნა გივიმ. ამ წუთში ქვეყანას ერ- 
ჩივნა ამ აბეზარ გოგოსათვის მხარი გაეკრა, მაგრამ მაიას 
გვერდით მიტო და %აქრო მოდიოდნენ. ესეც რომ არ ყოფი- 
ლიყო, გივი მაინც ვერ შებედავდა მაიას რამეს. მას 'უბატო- 
ნოდ ხმას ვერავინ გასცემდა. მაიას სკოლის დედოფალს ეძახ– 
დნენ და გივის ამ დედოფლის ერთ-ერთ რაინდად მოჰქონდა 
თავი. იგი მაიასათვის წყალსა და ცეცხლში ისე გადავარდე- 
ბოდა, არც დაფიქრდებოდა. 

გივის უკან მისი კლასის ჯგუფხელი –- ჭაბუკა ხიზანიშვი- 
ლი მოდიოდა, ჭაბუკა გამხდარი, მაღალი ტანის, სუსტი აგე- 
ბულების ყმაწვილი იყო. მის პირს გაჩერებულს ვერ ნახავ- 
დით. ისე უყვარდა ჭამა, რომ მისი ამხანაგები ხუმრობდნე§, 
ვაბუკა ძილშიაც ჭამსო, ჯგიბეები და ჩანთა ჟოველთვის საჭ- 

მელით ჰქონდა გამოტენილი. ხან ხორცის სუნი უდიოდა, ხან 
თევზისა და ხან ერბოსი. 

ახლაც პირი პურითა და თევზით ჰქონდა გამოტენილი. 
ლუკმა რომ ჩაყლაპა, თავისი გრძელი კისერი კიდევ უფრო 
წაიგრძელა და მწივანა ხმით წამოიძახა: 

– რას ამბობ, მაია გივის ფისოსთან და მურიასთან კი 
არა, ვეფხვებთან აქვს საქმე. იცით, რა მითხრა გუშინ, ბივე- 
ბო? მე და მამა კვირას სანადიროდ ვიყავით, ბებრის ციხეს- 
თან შემოგვაღამდა და იქ ძუ-ვეფხვს წავაწყდითო... 

–- რაო?! 

–- ვეფხვსაო?! 

ატყდა სიცილ-ხარხარი. 

– ეს რა მოუჩმახავს? 

–- იქნებ მოკლა კიდეც! 

–- მუშტით მოკლავდა. 

გივი სირცხვილისაგან ისე ახვნეშდა, ისე დაიბნა რომ 
შებარბაცდა, მაიას შეებრალა, ხელი მოჰკიდა მკლავზე. 

–- ჭაბუკა! -- შესძახა მაიამ მკაცრად. 

ქაბუკას შიშისაგან ტანში გაბურძგლა, ყბა გაუშეშდა, 
დაუღეჭავი ლუკმა პირში შერჩა. 

– ისე ყარრხარ თევზით, რომ ყვავს ჩამოაგდებ ხიდან. 
გადააგდე! –– უბრძანა მაიამ ჭაბუკას. 

ჭაბუკამ ცივად ამოიღო ჯგიბიდან დამარილებული თევზის 
ნაჭერი და დააგდო, მაგრამ გული თან გააყოლა. წარმოიდ- 
გინა, როგორ გაეხვეოდა მტვერში, როგორ დაადგამდნენ მის 
უკან მომავალი ბავშვები ფეხს, და ისეთი ტკივილი იგრძნო, 
თითქოს ფეხი მას დაადგესო. 

გივი გალურსული მიაბიჯებდა. „მოდი, მოვბრუნდები და 
ჭაბუკას ერთს მაგარს ვუთავა%ზებ“, გაიფიქრა ბოღმისაგან 
გაგუდულმა. მაგრამ გულმა ნება არ მისცა. ჭაბუკა ამხანაგებ- 
ში ყველაზე უფრო “უყვარდა, თან ეცოდებოდა, რომ იგი 
სუსტი და გამხდარი იყო. 

ორღობის თავში პირველი მაია შეჩერდა. 

– ღამე ნებისა ბავშვებო! -- უთხრა ამხანაგებს. მერე 
ეშმაკური ღიმილით გადახედა გივის, –– ფრთხილად იარეთ, 
გზაზე ვეფხვები არ დაგეცეთ! -- თქვა და შეტრიალდა. 

წინ მიმავალ მაიას %აქრო, ლევანი და მიტო გაპყვნენ, 
ისინი ერთ ხანს ჩუმად მიდიოდნენ და ყურს უგდებდნენ ამხა- 
წაგების ხმამაღალ ლაპარაკს. 

– რამდენი თვალი მქონდა, გივი იმ შენს ვეფხვს? 

– ჭაბუკას რომ შემოეყაროს ის ვეფხვი, სანაძლეოს ვდებ, 
პირს არ ახლებს! რაც ჭაბუკას ჯიბეებში საჭმელი აქვს, ისიც 
ეყოფა საძღომად! 

–– გვითხარი, ტარიელ, რა იქნა ის შენი ვეფხვი? 

–- არა ჰგავს ჩვენი გივი ტარიელს თუ? 

–- ხაა!,, ხაI. ტარიელიც არის და ყარამან-ჟათირიც! 

ამხანაგების ხმა თანდათან უფრო შორიდან ესმოდათ მი- 
ტოს, მაიას, და ლევანს და, როცა სულ მიწყდა, მიტომ ლი- 
მილით თქვა: 

–- მტერი ჩავარდა მაგაო პირში. 

– გივი მაინც გერ ისწავლის ჭკუას, -– შეანელა ნაბივგი 
მაიამ, რომ ზაქრო გათანასწორებოდა. -- ხომ მართალს ვამ- 
ბობ, ზაქრო? 

%აქრომ ხმა არ გასცა. იგი თავისი ფიქრით იყო გართუ- 
ლი, მას არც ამხანაგების ლაპარაკისათვის დაუგდია ყური და 
არც მაიას შეკითხვისთვის. 

წამით უხერხული დუმილი ჩამოვარდა. ორღობეში მხო- 
ლოდ პატარა მეგობრების ნაბიეგების ხმა ისმოდა. 

–-– უნდა მოვაშლევინოთ ტრაბახი გივის, –– დაარღვია სი- 


ჩუმე ლევანმა. 

// 

–- მეტი არაა შენი მტერი, –– მიუგო მაიამ და ასრ 
როს მიუბრუნდა: –– რა დაგემართა, %აქრო, ენა „ზუცელშა I. 
გივარდა? პასუხს რატომ არ მაძლევ? .......თ 

– მე მკითხე რამე? –– მობრუნდა ზაქრო მაიასკენ, 

– გივი ტრაბახს ვერ მოიშლის-მეთქი. 

– შენ გივის კი არა, ეშმაკს მოარჯგულებ, 

– ვითომ რათაო? 

–- ბიჭოს, ეს რა კარგი აზრი დამებადა! –– წამოიძახა მი. 
ტომ. –– მხოლოდ მაია გადააჩვევს გივის ტრაბახს, მოდი, ლე- 
ვან, მაია მივამაგროთ გივის! 

–- მივამაგროთ კი არა! –– აიმრიზა მაია, 

– თუ საბჭო დაგავალებს? –- ისე ჰკითხა ლევანმა, თით. 
ქოს ეს საქმე უკვე გადაწყვეტილი ჰქონოდა საბჭოს, 

– მე ისედაც ვეჯავრები გივის. არ მივემაგრები, 

– კი არ ეჯგავრები, რიდი აქვს შენი, ––- უთხრა ზაქრომ 
მაიას. 

– რიდი კი არა!-- თან შეიფერა და თან უარყო ზაქროს 
აზრი მაიამ. –– გივი ტრაბასაც არის და მშიშარაც. 

–- არა, მაია, შენ ცდები, –– ეწყინა გივის გაბიაბრუება 
მიტოს, –– გივი და შიში?! ვინა თქვა?! 

–- მაშ ჩემი რად ეშინია. კი არ ერიდება, ეშინია, დიახ! 
მე რა საფრთხობელა მნახა? -–- აპილპილდა მაია, -– საბჭომ 
კი არა, რაიკომმაც რომ დამავალოს, მე მას არ მივემაგრები, 
მაშ საბჭოც საფრთხობელად მთვლის, არა? 

– ნუ ახტი და დახტი შენებურად, – დარიგების კილო- 
თი დაიწყო ლევანმა, –– გივი გულკეთილი და ამსანაგების- 
თვის თავდადებული ბივჭია. ის შენ პატივს გცემს, უყვარხარ, 
როგორც კარგი მეგობარი, და ხათრი აქვს შენი. მიშით შეწი 
კი არა, შენისთანა საფრთხობელა ოცი რომ დაუჟენო წინ, 
წარბს არ შეიხრის. მაშ ასე, საბჭოს მორიგ კრებაზე განვი- 
ხილავთ ამ საკითხს, –– თქვა ლევანმა და თავის ეზოს ვიშ- 
კრისაკენ გადაუხვია, –- მშვიდობით, ბიჭებო! 

–- ამას უყურეთ ერთი, ბიჭებო! მე რა, თვალში გეპატარა- 
ვები? 

–- მშვიდობით, საფრთხობელავ! –– ლევანმა ჭიშკარი შე- 
აღო და იქიდან დაუძახა მაიას, იცოდა, მაია არ შეარჩენდა. 
ან კენჭს ესროდა, ან უჩქმეტდა, ან ქოჩორს ჩამოუშლიდა, 

ჭიშკარმა მაინც ვერ დაიფარა, კენვმა წკაპანი გაადინა 
მის კეფაზე. 

–- აგრე! –– გაისმა იმავ წამს მაიას ხმაც. –– მოგხვდა კინ- 
კრიხოში? 

შემდეგი სახლი მიტოსი იყო და, როგორც კი ის თავის 
ეზოში შევიდა, მაია ზაქროს მიუბრუნდა. 

– მე ვიცი, ზაქრო, რატომ ხარ შენ დაღონებული. 

%ზაქრომ თავი ასწია. უბრად შეხედა მაიას. 

– საიდან მოიტანე, რომ მე დაღონებული ვარ?! 

– განა ვერა ვხედავ! მე რას მიმალავ? –– მაიას ხმაში 
ბავშვური სითბო და მზრუნველობა ისმოდა. -–– მამამ მითხრა, 
პაპა გიგია ქიწნურას არ ამოძირკვავსო. 

–- ჰმI –– მოჩვენებითი გულგრილობით ჩაიცინა “%აქრომ.–- 
ნუ ამოძირკვავს, რა... 

მაიამ გაკვირვებით შეაცეცა თვალი და ეშმაკურად ჩაი- 
ღიმა. რას გამოაპარებდა მას კაცი! 

–- ზაქრო! ჩვენ ერთმანეთთან დასამალი რა გვაქვს, –– 
დაიწყო დამრიგებლური კილოთი. მისი სახე სერიოზული და 
დაფიქრებული იყო, მე მეგონა, შენ... -- გაჩუმდა, ვერ 
პოულობდა საჭირო სიტყვას, - პაპა გიგიას ერთი უარი 
გულს არ გაგიტეხდა., ასეთ პატარა საქმეზე თუ ჩამოუშვი 
ცხვირი... : ჯ · 


–-– პატარა! –– თავი ვერ შეიკავა ზაქრომ და 
ბოღმით წამოიძახა, –– შენთვისაა პატარა საქმე. 
აბა, ერთი მეც მკითხე,-- გაჩუმდა, ერთ ხანს თავ– 
დახრილი მიდიოდა მაიას ზვერდით,– მთელი 
სოფელი გააშენებს” შამპანურის ჯგიშებს. ჩვენ 
კი.. რას იტყვიან ჩემზე! 

– რა უნდა თქვან შენზე, ზაქრო? განა პაპა 
გიგიას ამბავი არ იციან? 

–- მამშვიდებ, არა? –– საყვედური გაისმა 
ზაქროს ხმაში.––პაპა გიგია რა შუაშია. ჩემზე 
იტყვიან, არ ივარგაო. 

მაიამ კვლავ შეანათა თვალები ზაქროს და 
ისეთი ცნობისმოყვარეობით შეაჩერდა, თითქოს 
არ სეჯერაო მისი ნათქვამი. 

–- აი, შენ თურმე რა%ზე სწუხარ! –– თქვა 
მაიამ შემკრთალი ხმით. 
ზაქროს არ მოეწონა მაიას კილო. მობრუნდა 
მისკენ. 

–- რაზე? 

–- შენზე იტყვიან, არ ივარგაო, 

–- თორემ შენ არ შეწუხდებოდი ამაზე, –– 
ნიშნისმოგებით 'უთხრა ზ%აქრომ. 

–- არა მტკიცედ მიუგო მაიამ. –– მე იმაზე 
შევწუხდებოდი, რაზმეულისა და კოლმეურნეო- 
ბის დავალებას თუ ვერ შევასრულებდი. ის კი 
არაფერია, რას იტყვიან ჩემზე... ზაქრო, მე არ 
მეგონა, თუ შენ ასეთი იყავი, 

–- შენ ხომ არა ხარ „ასეთი“, იმიტომაც გითხრეს წეღან, 
საფრთხობელა ხარო! 

–- მე მირჩევნია საფრთხობელა დამიძახონ ვიდრე შენ- 
სავით მხოლოდ ჩემს თავზე ვიფიქრო. 

– ჩემს ადგილზე შენც ასე იფიქრებდი. 

–- პიონერი ასე არ უნდა ფიქრობდეს, %აქრო! 

ზაქრო წამოწითლდა. 

–- იცი რა, მაია! მე შენ ჭკუას ნუ მასწავლი. მე ჩემი 
ჭკუაც მეყოფა. შენ ის დაარიგე, ვისთანაც მიგამაგრებენ! 

–- დავარიგებ და გამიგომზებს კიდეც. 

– მოდა, იმას მოუარე, ვინც გაგიგონებს, მე რასა ვფიქ- 
რობ, შენ ამას არავინ გკითხავს! 

– როგორ თუ არავინ მკითხავს?.. მოვალეობა?! 

– „მოვალეობა!“ –- გაიმეორა მაიას კილოზე ზ%აქრომ, –– 
შენ ყველაფრის მოვალე ხარ. სადაც არა გკითხავენ, ყველ– 
გან ცხვირს ჰყოფ. რატომ არ ეტევი შენს კანში?! 

– გრცხვენოდეს, ზაქრო... გული აუჩვილდა მაიას, ხმა 
გაებზარა. –– მე შენთვის კარგი მინდოდა... შენ კი... სწორედ 
რომ არ დავეტევი ჩემს კანში. საბჭოს სხდომაზე ვიტყვი შენს 
ამბავს. –- ისე შეავლო თვალი ზაქროს, თითქოს პირველად 
ნახაო. –– აი, თურმე რანაირი ყოფილხარ! შენ მართლაც ,,ან- 
ზარიშა“ შენა! 

–– არ მოგწონვარ? 


–- ძალიან მოსაწონი ხარ!I.. 

–- შავებს ჩავიცვამ, შენ თუ დამიწუნე. 

– მე კი ჩავიცვამ შენზე შავებს, მანამ შენ ასეთი იქნები» 

– მე ყოველთვის „ასეთი“ ვიქნები! -- მკვახედ მიახალა 
ზაქრომ, 

-- არა, არ იქნები „ასეთი“. ზაქრო, შენ არ უწდა იყო 
ასეთი. მე უსათუოდ ვიტყვი რაზმეულის საბჭოს კრება%ზე 
შენს ამბავს. 


– იცი რა, მაია! მე შენ ჭკუას ნუ მასწავლი- 


– რაო!-- შეიკრა შუბლი %აქრომ. სიბრაზისაგან ხელები 
დამუშტა. –- იტყვი და მიიღებ კიდევაც! 

მაია ისე გამომწვევად შემართულიყო, ისე დამცინავად 
შეჰყურებდა შეურაცხყოფისაგან გაგულისებულ %აქროს, რომ 
ზაქრომ არ იცოდა, რა ექნა, როგორ მოერიდებინა მისთვის 
სახე. მუშტებს მთელი ძალით კუმშავდა, რომ თავი შეეკავე- 
ბინა და არ გაერტყა მისთვის, 

– „მიიღებ კიდევაცI“ ჰმI-–- ჩაიცინა მაიამ. –– მომერევი? 

– არ იცი, რომ... – წაიბურდღუნა ზაქრომ და მუშტები 
გაშალა, 

– ქოჩაღ, აი რითი მაშინებ! 

– რად მინდა შენი შეშინება, –– დარცხვენით წაილუდ- 
ლუღა ზ%აქრომ, 

მაია მოლბა. დამცინავი ღიმილი გაუქრა სახეზე. 

– მე დაპირებული ავტოკალამი მოგიტანე, %აქრო, მაგ– 
რამ... –– მაია ვერ პოულობდა სიტყვებს იგი პირველად 
გრძნობდა ამხანაგთან თავს ასე დაბნეულად. შერცხვა თავისი 
ზულჩვილობის, –– მაგრამ არ მოგცემ... 

–- შენთვის შეინახე შენი ავტოკალამი. გორში რამდენიც 
გინდა, იმდენი იყიდება მაგისთანა კალმები... 

– დიახ, სწორედ! ვერ მოგართვეს. გორში მოსკოვის ქარს- 
ნისა იყიდება. ჩემი კი ლენინგრადისაა, დახურული კალმით, 

– ოქროს კალამიც რომ იყოს, შენი მაინც არ მინდა, –– 
უთხრა ცივად ზაქრომ და კეფაზე ქუდი შეისწორა, – იცო- 
დე, მე გამოსასწორებელი არაფერი მპირს, ენას კბილი დაა- 
გირე. 

ზაქროს ხმაში მუქარის კილო აღარ ისმოდა, მისი სიტყვა 
უფრო თხოვნას მგავდა. 

– რაც შეეხება ვენახს, პაპამ თუ არ ამომჰყარა, მე თვი- 
თონ მოვუვლი... 


– რას ამბობ, ზაქრო?! -- შეიცხადა მაიამ, –- პაპას დაფ- 
კითხავად ამოჰყრი?! 

– თუ პაპამ არ შემისრულა თხოვნა, ამოვყრი! –– უთხრა 
გაღაწყვეტით %ზაქრომ და კვლავ შეისწორა ქუდი, წასასვლე– 
ლად შეტრიალდა. 

–- დაიცა, ზაქრო! –- ხელი სტაცა მაიამ. –– შენ ხუმრობ.., 

– რა მაქვს სახუმრო! 

– როგორ შეგიძლია პაპას დაუკითხავად. რა ნება გაქვს?! 

– ეს მე ვიცი. 

–- არა, არ იცი.. მერე რა თვალით შეხედავ პაპას, ამხა– 
ნაგებს? რას ეტყვი რაზმეულს? 

– ეგ შენი საქმე არ არის ხომ გითხარი, ენას კბილი 
დააჭირე-მეთქი! –– ზაქრომ ზურგი შეაქცია მაიას და თავის 
ჭიშკრისკენ წავიდა. 

–- ნახავ, თუ ჩემი საქმე არ არის! -–- დაუძახა მაიამ წამი- 
ერი დუმილის შემდეგ. 

ზაქრომ იფიქრა, კენყი არ მომაყოლოსო და ცალი თვა– 
მაგრამ მაია გარინდებული იდგა შუა 
გზაზე. მთვარის შუქი ანათებდა მის გაფითრებულ სახეს და 
ქლიავისფერ დიდ თვალებს, ახლა რომ გაოცებულად და 
ოდნავ ნაღვლიანად მქონდა დაცეცებული. 

როცა ზაქროს ჭიშკარმა გაიჭრიალა, მაშინ შებრუნდა 
მაია, შეირბინა ეზოში, რამდენიმე ნახტომით ავიდა აივანზე 
და ლანდივით მეცურდა ოთახის გამოღებულ კარში. 


ლით მოხედა მაიას, 


2.» 

მეორე დილით, მაია რომ სკოლაში მივიდა, მზე ამომაღ- 
ლებული იყო. პირველი გაკვეთილის დამთავრების %არი 
უკვე დაერეკათ, ბავშვები გარეთ გამოსულიყვნენ და ეზოში 
ჟივილ-ხივილი და ორომტრიალი იდგა. ერთად თამაშობდნენ 
გოგოები და ბიჭები. ზოგი ორძელზე ტრიალებდა, ზოგი რგო- 
ლებზე ვარეგიშობდა. ხტებოდნენ სიმაღლეზე, სიგრძეზე. აქ 
ლახტი გაეჩაღებინათ და ქამრებს პაერში ზუზუნი და წივი- 
ლი გაჰქონდა, იქ ოთურმას გადადიოდნენ. ყველა კლასის 
ბავშვები ერთად ირეოდნენ. 

მაიას დღეს პირველად დააგვიანდა სკოლაში და ისიც 
მთელი ერთი საათით. რაც სკოლაში სწავლობს, ერთხელაც 
არ გამხდარა ავად და არ გაუცდენია 
სკოლა: ,,დღეს რა დამემართა, რამ დამა- 
ძინა ასე მკვდარივით, მე სასიკვდილეს, 
მეI- ფიქრობდა იგი შეშფოთებით. ისე 
მიდიოდა სკოლისაკენ, რომ ფეხები უკან 
რჩებოდა. ქუჩიდან დაინახა აივანზე გა- 
მოფენილი მასწავლებლები. ,აი კლასის 
ხელმძღვანელი, –– დეიდა ქეთევანი. აივ–- 
ნის ბოძზე მიყრდნობილი მზეს მიფიცხე- 
ბია. რა უნდა ვუთხრა? დამეძინაო, ხომ 
ვერ ვეტყვი?!“ 

მაია ჭიშკრიდან არ შევიდა ეზოში. 
იქ მასწავლებლებიც დაინასავდნენ და 
ბავშვები ხომ ყოველი მხრიდან შემოესე–- 
ოდნენ შეკითხვებით, რად დაიგვიანეო! 


ერთგან ღობეში ამოგდებული სარი 


ეგულებოდა, იქით გასწია რვეულები 
ჩაიდო და ისე სწრაფად გაძვრა 
სარებმუა, რომ არავის დაუნახია. 


უბეში 

ამ დროს მიტო ორძელიდან ჩამოხტა 
და %ედ მაიას ცხვირწინ დასკუპდა ხელ- 
გაშლილი. 

#რ 
–- მაია| –– გაკვირვებით შეხედა შეცბუნებით“ მდგარ მ, 
იას. –– საიდან გაჩნდი აქ, რად დაგაგვიანდა?! “'“ ონ. I...... 


– წუხელ სულ არ მიძინია, - უთხრა დაუფიქრებლად 
მაიამ და თვითონვე ეუხერხულა თავიხი პასუხი. 

–- რამ გაგიტეხა ძილი? 

–- არ ვიცი, არ დამეძინა! 

– მაინც, რატომ არ დაგეძინა? 

მაიამ შუბლი შეიკრა. 

–- რას ჩამაცივდი! არ დამეძინა და ეგ იყო! –– თვალი 
მიმოავლო ეზოს, –– ზაქრო სად არის, არ იცი? 

–- არ ვიცი, –- მკვახედ მიუგო მაიას პასუხით ნაწყენმა 
მიტომ, –- არ მოსულა. 

–- არ მოსულა?! –– შეკრთა მაია. 

– რა დაგემართა, გოგო? რა უცნაურად იქცევი! 

– რა უნდა დამმართოდა ვითომ! იცი რა, მიტო, მოდი, 
მეც არ მივალ დღეს სკოლაში. რა მოხდა, ერთ დღეს გავაც- 
დენ, –– თქვა და ღობისაკენ მიბრუნდა, რომ უკან გამძვრა– 
ლიყო, 

–- დაიცა, მაია! –- ხელი მოკიდა მიტომ მაიას, მას ვერ 
გაეგო მისი საქციელი. მაია რაღაცაზე ღელავდა, ნერვიუ- 
ლობდა და მალავდა. -- მითხარი, რა მოხდა. ზაქროს სომ 
არაფერი მოუვიდა? 

– რა უნდა მოსვლოდა ზაქროს? -–- უპასუხა დამშვიდე- 
ბული ხმით მაიამ, მაგრამ უმალვე უკუაგდო თავისი მოჩვე- 
ნებითი სიმშვიდე. –– იცი რა, მიტო? 

–- არ ვიცი! 

–- მე ბეზღია არასოდეს არ ვყოფილვარ... და არც ვიქ- 
ნები, მაგრამ ერთი რამ უნდა გითხრა. 

–- მითხარი, რა გული გამიწყალე! –- მოთმინება დაკარგა 
მიტომ. 

– წუხელ შენ რომ დაგვშორდი, ზაქრომ მითხრა: თუ 
პაპა ქიწნურას არ ამოჰყრის, მე თვითონ მოვუვლი მაგ სა/- 


მესო. 
–- რა საქმეს? 
–- ვაზს მე თვითონ ამოვყრიო. 
–- იხუმრებდა! 


მაიას დღეს პირველად დააგვიანდა სკოლაში, 


-- ახუმრებდა კი არა!.. ამას რომ ამბობდა, ადამიანის 
ფერი არ ედო! -- მაია წამით შეჩერდა. გადაწყვიტა, მეტი 
არაფერი ეთქვა %აქროს შესახებ. „თუ საჭირო იქნა, მასი. 
ულის საბჭოზე ვიტყვიო', გაიფიქრა, –- სკოლაში დღეს წ 
ტომ არ მოვიდა ალბათ, -- განაგრძო მაიამ, –. ვაითუ 
ვენახს თხრის, ცას 

მაიას თვალწინ ედგა მკლავებდაკაპიწებული %აქრო ვე- 
ნახში. ფესვებიანად ამოგლეჯგილი ვაზი პანტაპუნტით ცვიო- 
და მარეგვნივ და მარცხნივ. გაოფლიანებული, ქოჩორჩამოშ- 
ლილი და მიწით ხელებშესვრილი ზაქრო თხრიდა და თხრი- 
და ვაზს. 

-- წამოდი, მიტო, მივუსწროთ %აქროს|! წამოიძახა მაიამ 
და სწრაფად დაიხარა, რომ ღობეში გამძვრალიყო, 

–- დაიცა, მაია! ––- შეაჩერა მიტომ. -- არ არის საჭირო 
ჩვენი წასვლა. ზაქრო ასე არ აჩქარდება. –– ეს ისეთი დაჯგე- 
რებით თქვა მიტომ, რომ მაია შეყოყმანდა. 

გაისმა ზარის წკრიალი. შეწყდა ბავშვების ჟივილ-ხივი- 
ლი, ქამრების %უ%ზუნი და წივილი. ყველა გოგო და ბიჭი 
სკოლისკენ გაიქცა. ერთმანეთს ასწრებდნენ კიბეზე არბენას. 

–- წამოდი! –– უთხრა მაიას მიტომ. 

მაია ფეხს ითრევდა, არ ჩქარობდა; მასწავლებლებს რომ 
არ შეენიშნათ, მიტოს ეფარებოდა. კიბეზე ხმხანაგების პგგუფს 
შეერია შეუმჩნევლად და კლასში ისე შევიდა, არც მასწავ- 
ლებლებს შეუნიშნავთ და არც ამხანაგებს. მხოლოდ მაშინ 
დაინახეს მოსწავლეებმა, როცა მერხზე დაჯდა და ის იყო 
უნდა წამოეძახათ, სად იყავი აქამდის, რატომ დაიგვიანეო, 
რომ მაიამ ისე გადაუბრიალა მათ თვალები,––ყველას ენა 
მუცელში ჩაუვარდა. 

მაიამ დამცინავად ჩაიღიმა. „აი, თქვე მშიშრებოო", ამ- 
ბობდნენ მისი თვალები. შემდეგ უბიდან რვეულები ამოაცუ- 
რა და მერხში შედო. 

კლასში მასწავლებელი შემოვიდა. ბავშვები სწრაფად წა- 
მოდგნენ და მიესალმნენ. 

გაკვეთილი დაიწყო. 


ჯერ კიდევ გათენებული არ იყო. გიგიასაც კი ტკბილად 
ეძინა, როდესაც %აქრო ადგა. სახოში ყველაზე ადრე გიგია 
იღვიძებდა. გავიდოდა ეზოში, ღორსა და ქათმებს გაუშვებ- 
და, დაჩეხავდა შეშას, დაანთებდა ცეცხლს. ამასობაში ელი- 
საბედი და თალიკოც ადგებოდნენ 

ელისაბედი ხელ-პირს დაიბანდა და ძროხისა და თხების 
მოსაწველად ბოსელში წავიდოდა. თალიკო კი საუზმეს უმ- 
ზადებდა გიგიასა და %ზაქროს. გიგია დიდი ხნის წასული იყო 
კოლმეურნეობის ყანაში, ზაქრო, რომ ადგებოდა, 

ზაქრო აივანზე გამოვიდა. 

თენდებოდა. თანდათან უერთდებოდა ნათელი ბინდს, მო– 
ცისფრო ნისლი გადაჰფენოდა ყანებს, ბაღებს, მინდვრებსა და 
ვენახებს, ჩახვეოდა სახლებს, ღობეებს. ნისლი მსუბუქად და 
სწრაფად დგებოდა. ასევე სწრაფად და უგზოუკვლოდ იკარ- 
ზებოდა სადღაც ბინდი და ნათელი ეფინებოდა ქვეყანას. 

ზაქროს აივანზე ძაღლი შემოეგება. შავი, გრძელბეწვიანი 
პირუტყვი ნამისაგან თავიდან ფეხებამდე დასველებულიყო 
და დილის ბინდშიაც კი მისი ბეწვი გიშრისფრად ბზინავდა. 
მთელი ტანით თრთოდა და ძაგძაგებდა, სიხარულისაგან ატა– 
ცებული. ასე ადრე ამდგარი არასოდეს არ უნახავს ზაქრო 
და გაოცებისაგან არ იცოდა, რა ექნა. აბათქუნებდა იატაკზე 
კუდს, იგრიხებოდა, ერთი სული მქონდა ფეხებში გახლარ– 


/#– 


თოდა ზაქროს, ატოტებოდა, მიალერსებოდა, მაგრამ დაინაბა, 


რომ ზაქრო ზედაც არ უყურებდა. მიხვდა, უგუნებოდ იყო“ “ო” 


იგი, და მაშინვე შეწყვიტა ძაგძაგი და თრთოლვა, შორიანლო 
დაყუნტდა და სევდიანად აწკმუვლდა. 

მხოლოდ მისთვის ცნობილი რომელიღაც ნიშნით მუდამ 
შეუცდომლად შეატყობდა ხოლმე ზაქროს -- კარგ გუნებაზე 
იყო თუ დარდიანზე –-– და მაშინვე თავს ისე დაიჭერდა, რო- 
გორც ეს საჭირო იყო. ან მოიწყენდა, ან თვითონაც ზაიხა- 
რებდა, ახლაც ასე მოიქცა. თვალმოუშორებლად შეჰყურებდა 
რთაქროს. 

ძაღლის წკმუილი ტირილში გადავიდა. 

–- არწივა!-- გაუწყრა %აქრო ძაღლს. –- გაჩუმდი! –– თავ- 
ზე ხელი გადაუსვა. 

არწივამ კვლავ ააბათქუნა კუდი. ხელს ულოკავდა ზაქ- 
როს, კისრით და სახით ეგლისებოდა მუხლებზე. მართალია, 
ფაქრომ ხელი გადაუსვა, თითქოს მიუალერსა კიდევაც, მაგ- 
რამ არწივა მაინც გრძნობდა, რომ %ზაქროს ახლა მისი გული 
არ ჰქონდა. ხედავდა, საყვარელი მეგობრის ფიქრი და გონე- 
ბა სხვაგან იყო. 

ზაქრო ეზოში ჩავიდა და საღორისაკენ გაემართა. არწივა 
არ გაჰყვა, კიბის თავზე შედგა და იქიდან ადევნებდა თვალს. 

%ზაქრომ ღორები გამოუშვა და საქათმის კარი გააღო. 

ქათმები კრიახით, ფრთების ფართქალით და ტკაცუნით 
გამოფრინდნენ საქათმიდან და ისე გამალებით მოედვნე5 
ეზოს, ისე გაეშურნენ ეზოს სხვადასხვა კიდით, თითქოს რა- 
ღაცას სულზე უნდა მიუსწრონო. მსოლოდ მამალი შედგა 
შუა ეზოში, დინეგად გადახედ-გადმოხედა სულწასულ ქათ- 
მებს, მერე მრისხანედ ჩაიკურკურა და ისე შეჰყივლა, კინა–- 
ღამ გულმუცელი თან ამოაყოლა. 

მალე შეწყდა ქათმების კაკანი და მათი ფრთების ფართ- 
ქალი, ღორებმა ოღლის ჭრიჭინით და ღრუტუნ-ღრუტუნით 
ჩაირბინეს ჭიშკრის წინ და უცებ რაღაც საიდუმლოებით 
მოცული სიწყნარე მოეფინა ეზოს. 

სოფელი ვჯგერ კიდევ ღრმა ძილში იყო. არსად ადამიანის 
ჭაჭანება არ ისმოდა. განთიადის ამ საიდუმლოებით მოცულ 
სიწყნარეში თავისი სახლი %ზაქროს, თავისი ეზო-კარი და ყვე- 
ლაფერი ირგვლივ ზღაბრულად ლამაზად და რაღაც მედიდუ- 
რად განაბული ეჩვენებოდა, 

ზაქრო გულადი ბავშვი იყო, მაგრამ ამ მისთვის უცნობ- 
მა მედიდურმა სიწყნარემ ფერი უცვალა. სახლის წინ მდგა- 
რი ასწლოვანი კაკლისხის ყრუ შრიალი კიდევ უფრო აძლიე- 
რებდა ბავშვი შიშს. კაკლისხის ჩრდილში მდგარი ქვის 
უზარმაზარი მაგიდა. ქვის გრძელი სკამი და საქანელა ცივი, 
ნესტიანი სიბნელით იყო მოცული. 

ზაქროს ერთი წამით მოეჩვენა, რომ მაგიდას ვიღაც უეგდა, 
გესლიანი ღიმილით შემოსცქეროდა მას და ჯიუტად იმეო- 
რებდა: „არა, პაპა გიგია არ ამოძირკვავს ვაზს!.. სირცხვილი 
შენ! თავი არ გამოგეყოფა ამხანაგებში!“ 

არასოდეს არ უგრძვნია ზაქროს ასეთი მარტოობა, ასეთი 
მტანჯველი უმწეობა და სიმწარე, როგორც ახლა. არასოდეს 
არ ჩვენებია თავისი სახლი ასე ცივი, უცხო, ფანჯრები ასე 
უსიცოცხლო და თვალებდაჭყეტილი; თითქოს ისინი დაცინ- 
ვით შემოსცქეროდნენ მას. ასე ეგონა ეს ქათმები, ეს ყოყლო- 
ჩინა მამალი და კიბის თავზე დაყუდებული არწივაც მას 
დასცინოდნენ. 

ზაქროს გულს ბაგა-ბუგი გაჰქონდა. ცრემლი მოადგა თვა- 
ლებში. თავი ისე იგრძნო, თითქოს მისთვის არავინ იყო ამ 
ქვეყნად, ის არავის სჭირდებოდა და უნდოდა ატირებულიყო, 
მაგრამ ასე ეგონა მაია იდგა თავის სახლის აივანზე, შესცქე- 
როდა გამომცდელი, მოსიყვარულე თვალებით და გაკვირვე- 

ბით ეკითხებოდა: ,,ზაქრო, შენ ტირიხარ?! თვალები ცრემლით 
გაქვს სავსე?! შენ და ცრემლი?! აი თურმე კიდევ რანაირი 
ყოფილხარ შენ?!“ 

ამ ყოფაში იკო ზაქრო, რომ გაიჭრიალა ოთახის კარმა 
და აივანზე პაპა გიგია გამოვიდა. გიგია არწივას წკმუტუნმა 
გამოაღვიძა. „რა დაემართა ძაღლს?“ გაიფიქრა, ლოგინზე 
წამოჯდა, სწრაფად ჩაიცვა. ზაქრო ლოგინში ეგულებოდა და 
ფეხაკრეფით გავიდა ოთახიდან, რომ არ გაეღვიძებინა შვილი- 
შვილი. ზაქრო რომ ეზოში დაინახა, გაუკვირდა. შეტოტე- 
ბული არწივა ხელისკვრით მოიშორა და ეზოში ჩავიდა. 

–- ზაქრო, რად ამდგარხარ ასე ადრე?! 

–– გაკვეთილები დამრჩა მოუმზადებელი, პაპა.–– იცრუა ზა- 
ქრომ. პირველად უთხრა პაპას ტყუილი და გული დაეწვა, მაგ– 
რამ უმალვე უკუაგდო ამა%ე ფიქრი. მას ახლა პა)აც სხვანაირი 
მოეჩვენა. ცივი, გულქვა, უცხო, არა ახლობელი. აბა რატომ 
არ გრძნობს პაპა, რა აწუხებს მის შვილიშვილს. გუშინ ილომ 
და მაიამ სულ ამომყარეს ქიწნურა, მიტომ და მამამისმა –– 
ძია ნიკომაც. ნიკო ხომ პაპას ბრიგადირია და ბრიგადაში 
იტყოდა ამ ამბავს. 

–- პაპა, შენ როდის ამოჰკრი ქიწნურას? -- მკითხა უცებ, 
მისდაუნებურად ზ%აქრომ პაპას, 

– რაო?! –– თითქოს ვერ გაიგონაო შვილიშვილის ნათქვა- 
მი გიგიბმ. – ვინა თქვა, რომ მე ქიწნურას ამოვყრი? -–- უპა- 
სუხა ზაქროს და სამზარეულოსკენ გაემართა. 

ზაქროს კარგად ესმოდა რას ნიშნავდა პაპას ეს პასუხი. 
ის ეგერ კიდევ გუშინ გრძნობდა, რომ პაპა არს ეტყოდა. 
რად ჰკითხა ახლა პაპას ის, რისი პასუხიც წინასწარ იცოდა 
“აქრომ! 

„წუთუ მაიას სიტყვებმა გადამაფიქრებინა ჩემი განზრახვა? 
აბა რამ ამაყენა გაუთენებლივ, რამ მაკითხვინა პაპასათვის, 
რას გავჩერებულვარ შუა ეზოში? არა, მე თვითონ ამოვყრი. 
რაც არ უნდა თქვას პაპამ, დედამ... მე მაინც ამოვყრი, აბა 
რა ვქნა? ყვეთა ამოძირკვავს ქიწნურას, გააშენებენ, ახალ 
ვენახს და ჩვენ დავრჩებით მარტო...  ყბად ამიღებენ ამხანა- 
გები. სირცხვილით გარეთ თავი არ გამომეყოფა...“ 


// 

| რ 

ზაქრო იმ დღეს სკოლაში არ წავიდა, თავი მოიავადმკო 2 
და მთელი დღე სახლიდან არ გასულა. თავისი ოთახის ფან,» 
რიდან დაინახ, როგორ დაბრუნდა სკოლიდან მაია, ჩაწთა 
აივანზე დაკიდა მიჩნეულ ადგილზე. ერთი კი მოიხედა ზა). 
როს ოთახისკენ და მერე აღარ გამოჩენილა, 

საღამოს მიტო და ლევაწი ესტუმრნენ. ,,მაიას მოგზავნილი 
იქნებიან“.--გაიფიქრა %აქრომ. მაგრამ არც მიტოს და არ, 
ლევანს ერთი სიტყვა არ უთქვამთ %აქროსა და მაიას წუხან 
დელ ჩხუბზე. მათ მაშინვე შეატყვეს რომ ზაქრო ავად ა6 
იყო. მიხვდნენ, თუ რატომ არ მოვიდა ზაქრო სკოლაში, 

მიტო და ლევანი დარწმუნებული იყვნენ, სოფლის მეტი 
წილი თუ ამოძირკვავდა ქიწნურას, მერე აღარც პაპა გიგია 
გაჯგიუტდებოდა და წელს თუ არა, გაისად მაინც გააშენებდა 
გორულ მწვანესა და ჩინურს. 

მიტო და ლევანი ისე გამოემშვიდობნენ ზაქროს, რომ არც 
უხსენებიათ ვაზის ამბავი, მაგრამ %აქრომ ჭიშკართან რო 
მიაცილა მეგობრები, თვითონ ჩამოაგდო სიტყვა ვაზზე, 

–– ლევან, თქვენები როდის აპირებენ ახალი ვაზის გაშე- 
ნებას? –- ჰკითხა ლევანს და დაუმატა: –– პაპიდამ თქვა, ამ 
თვის ბოლომდე თუ არ დაირგო, მერე გვიანააო, 

– ეგ პაპიდამ რომ არ გითხრას, განა შენ არ იცი? –– 
უთხრა ლევანმა, –– აბა მაისში ვის გაუგია ვა%ის გაშენება, 
მამა დღე და ღამ მანქანა-ტრაქტორთა სადგურშია, წელს ამ 
საქმისათვის ვერ მოიცლის. –– ისე გულგრილად უთხრა ლე- 
ვაწმა ზაქროს ეს სიტყვები, თითქოს ეს საქმე სულ არ აინ- 
ტერესებდა. 

ზაქრო მიხვდა, რატომ მოიქცა ლევანი ასე და მეტი არა- 
ფერი უთქვამს. ჭიშკარი მიხურა და შინ შებრუნდა. საივანზე 
რომ ავიდა, უკან მოიხედა და დაინახა, როგორ გამოსხლტა 
თავისი ჭიშკრიდან მაია. ლევანსა და მიტოს ტირიფის ხეები 
ფარავდა, მაგრამ აშკარა იყო მაია მათ დახვდა. 

„აკი ვთქვი, მაიასს მოგზავნილები იქნებიან მეთქი! მაშ, 
მაიამ დამაბეზღა. საბჭოს სხდომამდე არ ეყო მოთმინება“, 
ზაქროს სიმწრის ოფლმა დაასხა. გადაწყვიტა იმ ,,საფრთხო- 
ბელასათვის“ სამაგიერო ეზღო. 


(დასასრული შემდეგ ნომერში) 

ღადო მრელაშვილი 


გახედავ, მარტო მთებია 
ტანდასერილი ხევებით, 

ათას ჭირგადანახადი, 

ათას ქარბუქის მძლევები, 
ხელიხელგადახვეულნი, 
მიყუდებული თავებით, 
ზოგჯერ შველივით მორცხვები, 
ზოგჯერ ვეფხვივით ავები. 
დღისით მზე ათბობთ ბრიალა, 
ღამღამით მთვარე დანათით, 
ხანდახან მიიძინებენ 

ლიკლიკა ღელის ნანათი. 
ზაფხულში მწვანე აცვიათ, 
ზამთარში თეთრი ხალათი, 
ზედ დაუბერტყავს ბუნებას 
თავის სიუხვის კალათი 

დღე დასწოლია ხევსურეთს 
პირქეში, მიუკარები. 
ბობოქრობს მთელი მიდამო, 
უდგას ზათქი და ზარები. 
ზვავი მოქშუის პირთავქვე –– 
არაგვს უმტვრიოს კარები! 
შეყრილან სათარეშოდა 
ყველა ხეობის ქარები. 


# 


იბეჭდება შემოკლებით. 


რაააარაიაესიპისისისისასისიაა 


ნახ. კ. მახარაძისა 


ზარი სამბოტში“ 


პოემა 
% 


ლადო მრელაშვილის პოემა ,,ზარი სამგორში“ პრემირებულია 


საქართველოს სსრ განათლების სამინისტროსა და საქართვე- 


ლოს ალკკ ცენტრალური კომიტეტის მიერ საუკეთესო სა- 
ბავშვო მხატვრულ ნაწარმოებზე გამოცხადებული კოწკურსის 


ჟიურის მიერ 1953 წელს. 


ტყეებს გაუდის ლაწანი, 

ხენი საბრალოდ კვნესიან, 
კაცს ეგონება სპილოთა 
ლაშქარი შემოესია. 

ხევებში ბრუნავს ნამქერი, 
კლდეებზე მიდის შეტევით, 
თავით ცას ებჯინებიან 
ნაბუქის თეთრი სვეტები. 
არსად ფრინველის ხმა ისმის, 
დამფრთხალა გმირი არწივიც, 
აზანზარებულ მიდამოს 
მარტო ქარბუქი დასწივის. 
მაგრამ ეს ვინ ჩანს თავხედი, 
ან რისი ეიმედება, 

რომ არად აგდებს ქარიშხალს 
და უგზოდ კლდე-ღრეს ედება? 
რა დაუკარგავს, რას ეძებს, 
თავი რად გაუწირია? 
მიჰყვება ბილიკს –– ბილიკი 
გველის ნესტარზე წვრილია. 


მგზავრს კლდეზე ახლის ქარზუქი, 


გარშემო ურბენს ხველებით, 
თვალებში აყრის ნამქერსა 
ქვებზე ჩაფრენილს ხელებით. 
სხდება ყინულის მძივებად 
ცრემლი ლოყებზე ნაჟური, 
აფრასებრ გააქვს ხევსურულ 
პერანგის კალთებს ტყლაშუნი. 


დაიცა ქარო, ავქარო, 

რადა ხარ "შეუბრალები, 

ვერ არჩევ დიდს და პატარას, –– 
რას დაგიხუჭავს თვალები? 
ხედავ? ჯერ გასაზრდელია, 
თხუთმეტი წლისა არც არი, 
თოთხმეტი ნახა ზაფხული, 
თოთხმეტი კიდევ ზამთარი. 
აჩვენე მეთხუთმეტეცა, 

განა მაგისთვის მეტია? –– 
ერთი დედა ჰყავს –– ჯავარა, 
ერთი პაპა ჰყავს –– ბერდია. 
მოეშვი, ძმობას, თვითონაც 
დედის ერთაა, ბეჩავი, 

ხომ სცადე –– ვარგა გაჟკაცად, 
გამოვა რკინის მღეჭავი. 

არ იშლი, მაინც არ იშლი? 
მაინც გწყურია დაცოფვა? –- 
ჰაუ, შეგირცხვა სინდისი! 
ჰაუ, შეგირცხვა კაცობა! 
მგზავრი ტორტმანებს საშინლად, 
ქარი აწყდება „ძლიერი, 
აგლიჯა ქუდი, წაიღო 
გამარჯვებულის იერით. 
შემოაწყვიტა საკინძე, 

თმები გაწეწა, გაშალა. 

ანანა გამბედაობა, 

დედის რძე ამოაშხამა. 

ეჯახა, კლდეს შეაგლიჯა„ 

რაკი მოსწყინდა ლოდინი, 
ძირამდე დაჰყვა მეგზურად, 
ნამქერში მისცა ლოგინი. 

« –– ავაჰმე, დედავ!» –– ბავშვისა 
კლდეებს შეასკდა კივილი, 
ენახა,– დაემჩნეოდა 

ნადირსაც გულისტკივილი. 
ვეღარ მიუვა დედასა 
სკოლიდან გახარებული, 

ვეღარ მოუსმენს პაპასა –– 
ძველ ამბებს დახარბებული. 
გაზაფხულს მოვა ენძელა, 
აყვავდებიან იანი, 

კლდეზე შედგება ქარცხი და 
ქუჩი, ზურმუხტის თმიანი, 
პირიმზე დილას შესცინებს 
აყრილი მთათა უბეში... 

ის კი – ვერასდროს, ვერასდროს, –– 
დედის და პაპის ნუგეში. 


2. 


სად არ იარა უთურგვამ, 

სად არ დალახა ხორხები, 

სად არა ჩხრიკა ნადირი, 
კლდეები ტიალ-ოხერი. 

სად არ დასჭირდა მგლის მუხლი, 
სად არ დასჭირდა სირბილი. 
დაბრუნდეს? როგორ დაბრუნდეს! –– 
სახლში ვერ მივა სირცხვილით. 
ბოლოს აუხდა ნანატრი, 

რაკი ერთ კლდის ძირს შეება, 
ესროლა, == გადმოერია 

რქებით ხარ-ჯიხვი ვეება... 
პირთავქვე მოდის ღიღინით, 
გულს აღარ აწევს ნაღველი, –– 
ჯერ კიდევ ვარგა ვაჟკაცად, 
კიდევ იქუხებს სახელიც. 
ერთბაშად ატყდა ქარბუქი, 
მიდამო ააზანზარა, 

წინ დახვდა სახლში მიმავალს, 
შემოუტია საზარად. 

ზედ შეაყარა ნამქერი, 

თეთრად შეღება ერთიან –– 
თქვენც არ მომიკვდეთ, უთურგვას 
ყურიც არ შეუბერტყია. 

მაინც მიიწევს სახლისკენ, 

გული მაინცა მცინარობს, 

კლდის ბილიკს ვეღარ აჰყვება, 
კლდის ძირზე უნდა იაროს. 
თანდათან ჯავრობს ქარბუქი, 
თანდათან უფრო აგდება, 

მაგრამ რას დასდევს ფოცხვერი –– 
სად, როდის შეუღამდება! 

უცებ კლდეს ლოდი რამ მოსწყდა 
და ნაბუქარში დაეშვა, 

გაკვირდა მეტად უთურგვა –– 
ვეღარ გაექცა კაეშანს. 

რაც მოხდა, –– მიხვდა უმალვე 
ავი ფიქრეის აშლისას, 

რადგან ლოდს დაჰყვა კივილი 
უკვე განწირულ ბავშვია. 
დააგდო ჯიხვი რქა-ბურღა 

და გზა გაკვალა, გაკაფა, 
იქითკენ, სადაც ის ლოდი 
თეთრმა ნაბუქმა ჩაყლაპა. 


ვ, 


საჩეჩელს უზის ჯავარა, 
ჩონგურსა მართავს ბერდია, 
წვერ-ულვაშჩამობურული, 
გათეთრებული ერთიან. 
ბუხარში ცეცხლი გუგუნებს, 
გარეთ ქარბუქი ნავარდობს, 
შემონთებია ჯავარას 
საფიქრელი და სადარდო. 
სმენას დაძაბავს, გარეთ კი 
მარტო ქარს გააქვს ქუხილი 
და მომლოდინე დედის გულს 
შემოენთება წუხილი: 

ნეტავ სად არი გოდერძი, 
ბერდიავ, რად არ მოვიდა? –– 
შორს არი, მაგრამ აქამდის 
უნდა მოგვსვლოდა სკოლიდან. 


თუმც არანაკლებ აფიქრებს, 
წუხილს არ იმჩნევს ბერდია: 


–- ბევრჯერ ყოფილა, რომ %გავებს: 


მისთვის გზა ჩაუხერგია. 
ყოჩაღი არი გოდერძი, 
მგელიც ვერ ავნებს მშიერი, 
პაპა ენაცვლოს ბერდია, 

მისი შნო აქვს და იერი. 
გარეთ კვლავ ქარი ავგული 
ბობოქრობს მიუკარები, 
სიპებით ნაგებ სახლს უტევს –– 
ლამის შეჰგლიჯოს კარები. 
ერთ-ორჯერ ისე ეჯახა –– 
ლამის გატეხა ურდული, 
გაკვირდა მეტად ბერდია –– 
მზერა შეავლო ქურდული. 
მესამედ კიდევ ჯახუნი, 

თანაც კაცის ხმით გოდება... 
ახლა კი შეკრთა ჯავარა –– 
სხვა იყო ცეცხლის მოდება. 
წამოხტა, კარებს მივარდა, 
უმალ გააძრო ურდული, 
კარებში კაცი გამოჩნდა 
თოვლით ტანშემოსუდრული, 
მხარზე თოფგადაგდებული, 
თვალში ცეცხლჩაბუდებული, 
მკლავებში ვიღაც ეჭირა 
გულ-მკერდზე ახუტებული. 
მივიდა, წამოაწვინა 

ტახტზე და დადგა თავდახრით, 
თოფი არც გახსენებია, 
მარტო მოიძრო ფაფახი. 
ახლაღა იცნეს უთურგვა 
ბერდიამა და ჯავარამ, 
მოსული უნადიროდა ––- 
მარტო თოფ-ხანჯლის ამარა. 
მივარდნენ ტახტზე მწოლარეს.., 
და აქ ჯავარას კივილმა 

ბანი გააპო, წავიდა, 

გადიქცა ქარის ხივილად. 

–- ვაიმე, შვილო, გოდერძი! 
მუხლზე დაეცა ბერდიაც; 
ლეკვმოკლულ ლომის ბუხუნი 
ამოსდიოდა მკერდიდან. 

ისევ უთურგვამ იმარჯვა: 

––- დრო აღარ რჩება სამზერად! 
პერანგი უნდა გავხადოთ, 
ძმრით მოუხდება დაზელა! –– 
პერანგის უბე გაუხსნეს, 
მორთული ლამაზ შიბებით 
და ძლივს ააძრეს მკერდიდან 
მიხუტებული წიგნები. 

მთებზე შემოდგა ზაფხული, 
ღვარად წავიდნენ ზვავები, 
თხემებმა გამოაჩინეს 
ყინვით ნაჭედი თავები. 


ხ-ის “ >. > )ბბ 


სევიდან-სევზე გადასწვდა 
ათასი ჩანჩქრის ბღავილი, 
იალაღს შემოეფინა 
ფერადფერადი ყვავილი. 
საძოვრად გამოიშალა 

ცხვარი და ძროხა ულევი, 
გორიდან გორზე წავიდა 
ღუღუნი სალამურების. 
ჩრდილში დამჯდარა ბერდია –- 
წელი გალია ას ერთი, 

მას გვერდით უზის გოდერძი –– 
ხელში გაშლილი გაზეთით. 
ხან კითხვას შეაწყვეტინებს 
ათასნაირი კითხვებით, 
ხანდახან ეუცხოვება 

ყურს ზოგიერთი სიტყვები. 
ბოლოს მთავრდება გაზეთის 
კითხვა და პაპა ბერდია 
ეტყვის საყვარელ შვილიშვილს: 
=. გაუგებარი ერთია, 

რას ჩამჩიჩინებ ყოველდღე 
სიტყვით გინდა თუ გაზეთით, 
ან და ეგ შენი სამგორი 

რა სამოთხეა ასეთი?! 

იქ ჩასახლებას რომ მირჩევ?! 
ხომ გითხარ –– არა მწადია, –– 
ეს მთები როგორ დავტოვო, 
ერთურთთან შენაზარდი ვართ! 
იქ ვის რად გამოვადგები, 
ძლივასღა დავიარები. 

აქ მამაპაპათ აკლდამებს, 
მოვკვდები, მივებარები. 

–- შენ, ჩემო პაპავ, პაპილო, 
ყველაზე კარგო პაპებში, 

მეც მიყვარს მთები ლამაზი 
იმათ კალთებზე დაგეშილს, 
ბალახში ღალღას გოგმანი, 
შიგდაშიგ კაკბის კაკანი. –– 
განა მე ვამბობ; არ არი 

ეს სიყვარულის საგანი? 

რად გავიწყდება მეორეც –– 
თუ გინდა მკაცრი ზამთარი: 
ქარის და ზვავის თარეშით 
კარზე მომდგარი აფთარი, 


სახნავ-სათესის სიმცირე, 

აქაურ მიწის სიმწირე; 
უგზობა, უბარაქობა, 

მგონი, საკმაოდ იწვნიე. 

ან განა დაგვიწყებია 

ქარბუქი გასულ ზამთრისა. 
კლდიდან რომ მოგწყდი ლოდივით 
და ზვავმა კიღამ გამსრისა? 
მაშინ რა გეშველებოდა 
პაპილო, შემოგევლები, 

რომ იქ ბიძაჩემ უთურგვას 

არ გამოევლო შემთხვევით? 

იქ კი ველია ისეთი –– 

მერანი გადაჭენდება, 
ლამა%-ლამაზი სახლებით 
მთელი სოფლები შენდება. 
%ღვა იქვე არი თბილისის, 

შიგ იორს გააქვს კამკამი, 
საბოსტნე, სათეს-სახნავი 

თავზე საყრელი, საკმარი. 

ამ მთებს მთლად როდი დავტოვებთ 
განთქმულთ ბალახის სისავსით? –– 
ეს საზაფხულო საძოვრად 
გვექნება ცხვარ-ძროხისათვის. 
აჰანდე, ჩემო პაპილო, 

გითხარი ჩემი სათქმელი: 

აქ მოხუცები არიან 

თითებზე ჩამოსათვლელნი, 
რომელთაც არ სურთ სამგორში 
გადასვლა, გადმოსახლება, 

აქ შენ გვიშველე, პაპილო –– 
შენ ვინ არ დაგეთანხმება? 
ჰოდა გავწიოთ სამგორში 
ერთი სიმღერით, ნაღარით: 
შენ“ თბილი კერა მოგელის, 
მე––ასპარეზი ახალი. 

ბარისახოში მანქანებს 
გააქვთ გუგუნი, ღრჭიალი, 
შეყრილან ხევსურეთიდან 
აქ მძივებ-ღინჭილიანნი–– 
ურიცხვი ქალი და კაცი, 
ურიცხვი ბარგი-ბარხანით. 
მოსუცებს შეუხვევიათ 
სამუზეუმოდ ფარ-ხმალი; 


მოსწავლეთ –– შვენით კისრებზე 
ყელსახვევები ახალი. 
შემოჰხვევიან მანქანებს 
როგორც ხეს ფუტკრის ნაყარი. 
ავტო კი დატვირთულია 
მთლიანად სკოლის ნივთებით. 
(ეს მთიდან მიაქვთ, ბარში კი 
დახვდებათ ათი იმდენი). 
მანქანას ბოლოს ძელი აქვს 
გადადებული ხიდურად, 
თავმომწონე და ხმალაღი 
ზედ ზარი ჩამოკიდულა, 

მზე სხივებს აყრის კაბაზე, 
ზარს პირზე ღიმი უჩნდება, 
ნიავი ტყეზე მქროლავი –– 
მასთან მისული ყუჩდება. 

ხან ჩუმად ეალერსება 

წითელ ყელსახვევიანებს, 

ხან თუ კი მოესურვებათ, 
სიმღერას დააწკრიალიბს. 
გამგონია და წყნარია, –– 
ერთი პატარა ზარია. 


დაიძრა ბარისახოდან 
ავტომანქანის კოლონა. 

სწორ გზაზე სწრაფად სრიალებს, 
თავქვეზე ნელა მოგორავს. 
მარჯვნით მიჰყვება არაგვსა, 
ხიდებზე ფრთხილად გადადის, 
ხეებს ტოტებქვეშ უძვრება 
წვერით აწვდილებს ცათამდის. 
უცებ იჭექა სიმღერამ, 
პიონერულმა სიმღერამ, 
მოვარდა არაგვივით და 
ჩანჩქერებივით იღვრება. 
გოდერძი იწყებს, მოსძახის –– 
იმას ლელა და უშიშა, –– 
ეთხოვებიან მთა-გორებს 
მართვენი კლდიან ბუდისა. 
უხარით –– არ გააწბილა 
გოდერძი პაპა ბერდიამ, 
მოხუცნი ჩასასახლებლად 
რომ დაითანხმა ერთიან. 
მიდიან, ბარად მიდიან, 


კვალდაკვალ მისდევთ არაგვი.–– 
დაე გალაღდეს სამგორი 
მკლავმოუღლელთა ბარაქით, 

არ სძინებია მთელ ღამეს, 
გოდერძი ისე ღელავდა, 
სექტემბრის ღამე, ხანმოკლე, 
ეჩვენებოდა გრძელადა. 

სურდა ყველასთვის მიესწრო 
ახალი სკოლის კარებთან, --- 
ამ პირველ დილით ადგომას 
ან კი ვინ დაიზარებდა? 

ვერ იოკებდა სიხარულს, 

აღარ იცოდა რა ექნა, 

რადგან მას ერგო წილის ყრით 
პირველი ზარის დარეკვა. 

და აჰა, საგანთიადოდ 

ღამე მოიქცა მტრედისფრად, 
წამოუბერა ნიავმა, 

ფანჯრებს მოუსვა ერთი ფრთა: 
აცნობა გამოღვიძებულთ 


(რაც დიდხანს სურდათ, ენებათ), 


რომ უკვე ინათლებიან 
დღეიდან სამგორელებად. 
წამოხტა ფეხზე გოდერძი, 
ჩაიცვა, ცივ წყალს მიუხტა, 
პირზე შეისხა –– სიცივე 
თითქო შეიგრძნო ჭიუხთა. 
ესიამოვნა სიგრილე, 

უფრო გამაგრდა, გალაღდა, 
ჩამოირბინა და წუთში 
გაიქცა, გზაზე გავარდა. 
აჰა, ეს ეზოც და სკოლაც, 
აჰა, მეორე სართულიც, 
სვეტზე პატარა ზარია 
ჩამოკიდული მავთულით. 
ჰაუ, გოდერძის ეს ზარი 
რამდენჯერ დაურეკია, 

აი, ბაწარსაც შეეხო 

და... უცებ გამოერკვია. 
გახედა ქვემოთ –– სოფლიდან 
ერთი სიცილით, ხარხარით 
მორბოდნენ მოსწავლეები 
ჩანთებით ახალთ-ახალით. 


ხელებს უქნევდნენ, ყვიროდნენ –– 


ისმოდა ხვეფნა, ხან რისხვა: 
არამც და არამც უჩვენოდ 
არ გაისმასო ზარის ხმა. 
მცირე ხნით შედგა გოდერძი, 
ირგვლივ მოავლო თვალები; 

ასრულებოდა სიზმარში 
მრავალჯერ მონაზმანები: 
აქამდე უწყლო ხრიოკზე 
გაფენილიყო სოფელი, 

იორი შემოხგ-ოდა 

ეზოებს მწვანით მოფენილს. 
შორს, სადღაც ძროხა ბღაოდა, 
სადღაც ყიოდა მამალი. 
საკვამურიდან დიოდა 
კვამლი ლაჟვარდში მავალი. 
ხან ძაღლი დაიყეფებდა, 
ხან გაისმოდა კაცის ხმა 

და თვალს იფშვნეტდა სოფელი 
სექტემბრის განთიადისას. 
ძირს დაიხედა გოდერძმა 
წარბების ათამაშებით: 
აივანი და ეზო მთლად 
გავსებულიყო ბავშვებით. 
მრავალი იყო უცნობი, 
მრავალი იყო ნაცნობი, 
ზოგი პატარა, ზოგს უკვე 
თავი მოჰქონდა კაცობით. 
აპანდე ლელაც, უშიშაც, 
აგერ შუქიას თვალებიც 
მუდარით მომზირალენი, 


=- => ია. 2. 

როგორღაც მონაკრძალები. 
წამწამებს დაჰკიდებია 

ზღვა სიხარულის ნაკვალი –– _ 
თითქოს და ეუბნებიან: 


–- «რაღას უყურებ? –- დაჰკარი!» 


დაჰკრა გოდერძმა და ზარმაც 
ხმაწმინდად დაიწკრიალა, 
გასცდა ეზოს და გაცურდა 
სოფელს მოედო მთლიანად, 
იქიდან გამოქცეულმა 
თბილისის ზღვამდე იარა, 
შემდეგ აუყვა იორსა, 

მერე მოედო იალაღს; 

არხის პირები დაკოცნა, 
დაიტყო ნიავ-ქარობა, 
იქიდან ცაში ავარდა, 
როგორც ტოროლას გალობა. 
იქ კი გაიბნა ჰაერში 

და ყველა მხარეს გაიჭრა –– 
გადაიარა ტყე-ველი, 


ცხრა მთა და ცხრა %ღვის ცხრა მიჯნა. 


ეს ხმა მიჰქროდა ხან გაბმით, 
ხან კიდევ ნაწყვეტ-ნაწყვეტად 
და აუწყებდა სამგორში 

ახლად სიცოცხლის დაწყებას. 

ნახ. შ, ცხადაძის» 


ჩვინს ეზოში 


ჩვენს ესოში ოთხი ბიჭი ეცხოვრობდით, ოთხი 
განუყრელი მეგობარი: მე, ოთარი, გოგი და კიტა. 

ყველაზე უფროსი ოთარი იყო, დინჯი, მუდამ 
აუჩქარებელი. მე და ოთარი თვითმფრინავის მო- 
დელმა დაგვაახლოვა. როგორც კი სკოლიდან დავ– 
ბრუნდებოდით, მეზობელ ეზოში ერთი მიტოვებუ- 
ლი ფარდული იყო, იქ ჩავიკეტებოდით და მოდე– 
ლის კეთებას შევუდგებოდით. მე საკმაოდ გაწაფუ- 
ლი ვიყავი, მაგრამ ოთარი მაინც ამ საქმის უბად- 
ლო ოსტატად ითვლებოდა. ხანდახან გოგიც გვეხ- 
მარებოდა, –– ჩვენი მუზმუზელა მეგობარი. ქაღალდს 
ან წებოს გვიმზადებდა, თან ცხვირში რაღაცას ღი- 
ღინებდა. ძალიან გულკეთილი იყო. ტკბილეულზე 
გიჟდებოდა, მაგრამ ერთი კანფეტიც რომ ჰქონოდა, 
აუცილებლად გაგვიყოფდა. მხოლოდ ეეგ არის: ცოტა 
მშიშარა იყო. უბრალო რამეზე გული გაუსკდებო- 
და.. ღამით ხომ კორიდორშიც ვერ გავიდოდა მარ- 
ტო. ამის გამო მას შეუბრალებლად დასცინოდა 
ჩვენი მამაცი, უსაზღვროდ მამაცი კიტა... 

ოთხივეს ერთი ოცნება გვაკავშირებდა, ერთი სა– 
ნუკვარი მიზანი: გადაწყვეტილი გექონდა, როდე-· 
საც გავიზრდებოდით, მფრინავები გავმხდარიყა- 
ვით. 

ჩვენი საყვარელი გმირი ჭიჭიკო ბენდელიანი 
იყო. · 
მღელვარებისაგან სუნთქვაშეკრულნი, თვალებ– 
გაბრწყინებულნი, დაუღალავად მოვუთხრობდით 
ერთმანეთს, რასაც მის შესახებ გავიგონებდით. ჩვენ 
მუდსაც კი ოდნავ გვერდზე ვიხურავდით, რადგან 
ერთ სურათში იგი ასე გვენახა. ხოლო როდესაც 
ჩემმა და ოთარის პლანერმა საქალაქო შეკრებაზე 
პრიზი აიღო, იცით ვისი სახელი დავარქვით ამ 
პლანერს? მისი, ჩვენი საამაყო გმირის... 

ბენდელიანის სიმამაცეს ვბაძავდით, როდესაც 
თავს მეომარ მფრინავებად წარმოვიდგენდით და 
ერთმანეთს ღმუილით დავეჯახებოდით. მშვიდი 
ოთარიც კი გაცხარდებოდა, ფრთხილი გოგი თავს 
არ იზოგავდა. პირველობას არც ერთი არ ვთმობ- 
დით, მაგრამ შეუპოვარ ბრძოლაში გამარჯვებული, 
უფრო ხშირად, კიტა გამოდიოდა. სხარტი, ცან- 
მკვრივი მკვირცხლად დატრიალდებოდა იგი და 
ჩვენთვის უცნობი ხერხებით ძირს დაგვცემდა. შემ- 
დეგ, თვითმფრინავივით მკლავებგაშლილი, თავს 
დაგვბზუოდა. 


შეუპოვარი ბიჭი იყო კიტა, მოხერხებული და 
გამბედავი. ამიტომ ყველა ჩვენი თამაშის სული და 
გული ის იყო. ჩვენ ყველაფერში უკან მივყვებო- 
დით მას და, ალბათ, არც ვინანებდით, რომ ერთი 
ცუდი თვისება არ ჰქონოდა: კიტა საოცრად პატივ- 
მოყვარე იყო. ვაი მას, ვინც კიტას აწყენინებდა. 
ვერც ამხანაგების თხოვნას, ვერც მკაცრი მეეზოვის 
მუქარას შეეძლო მისი შურისძიების შეჩერება. შუ–- 
რისძიება კი ავი იცოდა კიტამ... 

მოულოდნელად მისი მრისხანება თავს დაატყდა 
მოხუც ექიმს. 

იგი ჩვენს ეზოში ცხოვრობდა. მისი ბინა სწო- 
რედ იმ ბინის გვერდით იყო, მეორე სართულზე, 
სადაც ჩემს მშობლებთან და უმცროს ძმასთან ერ–- 
თად მე ვცხოვრობდი. აივანი საერთო გვქონდა, 
ხოლო ექიმის მხარე ფანერის კედლით იყო გადა- 
ტიხრული. კედელს პატარა კარები ჰქონდა, თით- 
ქმის ყოველთვის მჭიდროდ მიხურული. ამ კარებს 
იქით ცხოვრობდა მოხუცი ექიმი თავისი კუდბუთ- 
ქუნა ფინია ძაღლით. 

ამბობდნენ, რომ მოხუცს ერთი ქალიშვილი ჰყავ– 
და, რომელიც სადღაც რაიონში მსახურობდა. 

როდესაც კარგი დარი იდგა, ექიმს აივანზე 
ვხედავდით დიდ სავარძელში ჩაფლულს. აივნის 
მეჩხერი რიკულებიდან ჩვენ ვამჩნევდით: იგი ჟურ- 
ნალ-გაზეთებს ათვალიერებდა, თან მის ფერხთით 
მთვლემარე ფინიას ეალერსებოდა. ხშირად, მოხუც- 
თან სტუდენტები მოდიოდნენ. ისინი უხმაუროდ 
ამოვიდოდნენ აივანზე და მოკრძალებით დაუკაკუ- 
ნებდნენ. კარებში გამოჩნდებოდა გამხიარულებული 
მოხუცი ექიმი, ხოლო შემდეგ დიდხანს ისმოდა მისი 
ხმამაღალი ლაპარაკი. 

ყოველ დილით, როდესაც ჩვენ ეზოში ვთამაშობ- 
დით, მოხუცი ექიმი სვენებ-სვენებით, კიბის სახე–- 
ლურზე დაყრდნობილი, ჩამოვიდოდა მაღლიდან და 
ნელი ნაბიჯებით გადაჭრიდა ეზოს. 

მაღალი იყო და გამხდარი. 

ზამთარ-ზაფხულ მწვანე, ბუსუსებიანი შლიაპა 
ეხურა. როდესაც ქუდს მოიხდიდა თხელი, ჭაღარა 
თმები ოფლისაგან საფეთქლებზე ეკვროდა. ხელში 
მსხვილი ყავარჯენი ეჭირა, რომელიც, როგორც 
ოთარი ირწმუნებოდა, რაღაც წარწერით იყო მოსე- 
ვადებული. 

მოხუცი უხმოდ ჩაგვივლიდა გვერდს და ალაყა- 
ფის კარებს მიეფარებოდა. 

არ გვახსოვს რომ მოხუც ექიმს ოდესმე #. 
ტუქსეთ ან მშობლებთან დავესმინეთ,, · როგორც“ 
ჩვენს მეეზოვე გიგოს. 

ჩვენ ერთმანეთს ხელს არ ვუშლიდით, საერთოდ 
არ ვაწუხებდით მას, მაგრამ... მოხდა ერთი შემ- 
თხვევა. ო, ჩვენ არასოდეს დაგვავიწყდება ის დღე... 

კიტას სარდაფში დაჟანგული ზარი ვიპოვეთ. 
ზარი რის მაქნისია, თუ დასარეკად არ გამოიყენე? 
ეზოში გამოვიტანეთ, ენაზე თოკი მოვაბით და შე: 
მოვკარით. ისეთი განგაში ატყდა, თითქოს ხანძარი 
გაჩენილაო. აივნებს მოაწყდნენ დიასახლისები და 
გულგახეთქილი გოგონები. გაგვიჯავრდნენ, დაგვ– 
ტუქსეს. ვიცოდით, რომ ამ ამბავს ჩვენი მეეზოვე 
ადვილად არ შეგვარჩენდა და ალაყაფის კარებს 
მივაშურეთ. უცბათ რაღაცამ ბრაგვანი მოიღო, მო- 
ვიხედეთ: კიტა ასკინკილით გარბოდა. იქვე ყავარ– 
ჯენი ეგდო, მოხუცის ყავარჯენი. მზის შუქზე გა- 
მომწვევად ბრწყინავდა წარწერა... ჩვენსკენ ქაქა– 
ნით მოექანებოდა სასტიკი მეეზოვე), ხოლო მის 
ზურგს უკან, დაბნეული სახით, მოხუცი ექიმი დავი- 
ნახეთ. ყველამ სასწრაფოდ მივაშურეთ მეზობელ 
ეზოს, სადაც მიტოვებულ სარდაფში მოდელების 
სახელოსნო გვქონდა. 

კიტა საშინლად განრისხებული იყო. მთელი სხე- 
ულით მუშტივით შეკუმშული, თვალებს აბრიალებ- 
და და მხოლოდ ამას იმეორებდა: 

„მაგრად რომ მომხვედროდა, რას იზამდა?,., 
მაგრად რომ მომხვედროდა, სად მიდიოდა?..“/ 

ასეთი ჩუმი მოხუცი და თურმე როგორი ყოფი–- 
ლა! ახლა ნახოს, როგორ უნდა ყავარჯნის სროლა... 

რა ვიცოდით მაშინ, რომ ის ყავარჯენი მოხუც- 
მა ექიმმა კი არ გვესროლა, არამედ მეეზოვემ! 

რა ვიცოდით?.. 

„ნუ იცი ყოველთვის აგრე, –- უკმაყოფილოდ 
მიმართა ოთარმა კიტას, –– რა მოხდა ისეთი?" 

გოგიმ თვალები დააფახულა და დაზგას ამოე- 
ფარა. 

იმ დღიდან კიტა მოსვენებას არ აძლევდა მო- 
ხუც ექიმს. თანაც მისი ოინების მონაწილე, უნებუ- 
რად, ჩვენც აღმოვჩნდებოდით ხოლმე. 

ჩვენს მიერ აშვებული ერქანი, ან თვითმფრინა- 
ვის მოდელი, კიტას წყალობით, მაინცდამაინც ექი- 
მის აივანზე გადმოდგმულ ქოთნის ყვავილებს წამო- 
ედებოდა. ბურთსაც კი კიტა მაინცდამაინც ისე 
ააგდებდა, რომ სავარძელში მჯდარ ექიმს მოხვედ- 
როდა. 

მოხუცი გატეხილი ქოთნის მაგივრად ახალს ყი– 
დულობდა, ხოლო ბურთს ისევ უკან გადმოგვიგ- 
დებდა უსიტყვოდ. 


„კიტა, – ვეუბნებოდით, –- დაანებე თავი ზო- 
ხუცს. გეყოფა““. 

მე პირდაპირ განვუცხადე: 

«თუ კიდევ ჩაგიდენია მსგავსი რამ, შენთან ამ–- 
ხანაგობას თავს ვანებებ–-მეთქი». 

არაფერს გვეტყოდა. უკმეხად ზურგს შეგვაქ- 
ცევდა.- 

მოხუცი ექიმი აღუშფოთებელი იყო. ერთხელ 
მაინც გამწყრალიყო, ერთხელ მაინც ეთქვა რამე... 

კიტა რაღაცნაირი გაბოროტებით ებრძოდა მის 
მოთმინებას. 

ერთხელ, როდესაც მოხუცი ექიმი შინ არ იყო, 
კიტა ჩემთან ამოვიდა. მთხოვა: მოდი, მოხუცის 
ფინია გარეთ გამოვიყვანოთ, ცოტა ხანს ვათამაშოთ, 
თორემ რასა ჰგავს, სულ ჩაკეტილშიაო. 

შევყოყმანდი, მაგრამ, ვიფიქრე: რაკი ასე ზრუ–- 
ნავს ამ ფინიაზე, იქნებ მოხუცზეც გული მოუბრუნ- 
დეს-–მეთქი. 

ჩემი აივნის დუშაღიდან ნახევარი ტანით გადა– 
წოლილი, ექიმის აივანზე აღმოვჩნდი. თოკზე გამობ– 
მული ხორცის ნაჭრით ფინია მოვიტყუე და ეზოში 
ჩამოვიყვანე. 

მალე ოთარი და გოგიც შემოგვიერთდა. ისე 
გავერთეთ თამაშით, რომ ფინია სულ გადაგვა– 
ვიწყდა. 

უცბათ საშინელი ყეფა მოგვესმა. კიტას შეუმ- 
ჩნევლად აეშვა ეზოს ნაგაზი, რომელიც საბრალო 
ფინიას უტევდა. 

ფინიას კუდი აეპრიხა და ერთიციცქნად გადაქ–- 
ცეული ხან შეშინებული უყეფდა ნაგაზს, ხან კიდევ 
საცოდავად კრუსუნებდა. 

ყველანი აღშფოთებული ვიყავით. კიტა ფერდა– 
კარგული იდგა და ტუჩებს იკვნეტდა. 

სამსახურიდან დაბრუნებულ დედასა და მამას 
მეეზოვე გიგომ დაწვრილებით მოახსენა ყველაფერი, 
რაც უდიდესი სიამოვნებით დაადასტურა ჩემმა უმ–- 
ცროსმა ძმამ, ჩასუქებულმა ვერაგმა. მშობლებისა– 
გან საკმაოდ მომხვდა. 

უნდა გენახათ ჩემი ძმის დამცინავი სახე, რო– 
დესაც იგი ახალ ხალათში გამოპრანჭული, ყელზე 
დიდი ბანტით, მამასთან ერთად სასეირნოდ წაბრ- 
ძანდა... : 


მეორე დღეს ფარდულში შევიკრიბეთ. არც ერთს 
არ გვინდოდა ხმა გაგვეცა კიტასათვის. ხოლო რო– 
დესაც ოთარმა მკაცრად მიმართა, დაანებებ თუ 
არა მოხუცს თავსო, კიტამ მრისხანედ შეხედა მას: 

«კი, მაგრამ ყავარჯენი?» 

ჩვენ მივხვდით, რომ კიტას ვერ ეპატიებინა 
მოხუცისათვის იმ ყავარჯნის გამო, რომლითაც მის 


/ 


წინააღმდეგ ასე სასტიკად გამოილაშქრეს და რო- . , 


მელზედაც რაღაც წარწერა იყო. 

რა გვეღონა –– არ ვიცოდით. 

ერთ დილით მაღაზიაში პური ვიყიდე და სახლ–- 
ში ვბრუნდებოდი, მოხუცი ჩვეულებისამებრ, კიბეებ- 
ზე ჩამოდიოდა. მე კიბის ბოლოში გავჩერდი და 
გზა დავუთმე. მოხუცმა, კიბეები ჩამოათავა, ყავარ- 
ჯენი იქვე მიაყუდა და პაპიროსისთვის ჯიბეში ხელი 
ჩაიყო. მოულოდნელად საიდანღაც კიტა გამოჩნდა, 
ყავარჯენს ხელი დასტაცა და ეზოს კარებში მი- 
იმალა. 

მოხუცი გაოგნებული იდგა. რატომღაც შლიაპა 
მოიხადა, ხელში დაჭმუჭნა და ისევ დაიხურა. მე 
ვიდექი და დაბნეული მივჩერებოდი მას. 

და მოხდა ისეთი რამ, რაც ახლაც, როდესაც 
მას შემდეგ ათი წელი გავიდა, აუტანელ სირცხვილს 
მგვრის... მოხუც ექიმს ტუჩები უთრთოდა. ახლაც 
ყურებში მიდგას მისი აკანკალებული ხმა: 

–– ყა... ყავარჯენს მომიტანთ... ხომ მომიტანთ?.. 

იმავე წუთს მრისხანე შეძახილი მომესმა: 

–- მანდ დამიდექი, შე ყაჩაღო, შენა! 

მაღლა ამართული ცოცხით ჩემსკენ მოექანებო- 
და სასტიკი მეეზოვე. 

თვალის დახამხამებაში მოვწყდი ადგილს და 
მეორე ეზოში ჩვენს ფარდულს მივაშურე. 

იქ კი ასეთი სურათი დამხვდა: მოხუცის ყავარ- 
ჯენი სადურგლო დაზგაზე აეყუდებინათ, ხოლო 
ბიჭები ზოგნი პირდაღებულნი და გარინდებულნი, 
ზოგნიც აღტაცებული სახითა და გაბრწყინებული 
თვალებით, გარშემო იდგნენ. ოთარს თგითმფრინა– 
გის ფრთა შერჩენოდა ხელში, გოგის ცრემლები 
ედგა თვალებში, ხოლო კიტა... კიტას თითი პირში 
ჩაედო და დამნაშავესავით თავი ჩაექინდრა. მე რომ 
შევედი, უსიტყვოდ ყავარჯენზე მიმითითა. 

ყავარჯენი ხელში ავიღე და წვრილი, ორმწკრი- 
ვად გაყოლებული წარწერა ამოვიკითხე: 

„ჩემო მკურნალო, მანამ ხელიდან არ გაგვარ- 
დნოდეს ეს ჯოხი, სანამ მზის სხივი მოგწყინდებო–- 
დეს...'“ 

თვალთ დამიბნელდა. წარწერა მთავრდებოდა 
იმ მფრინავის სახელითა და გვარით, ვისი უსაზღვ- 
რო სიმამაცე ჩვენს აღტაცებას იწვევდა, ვისაც ასე 
გულმოდგინედ ვბაძავდით ყოველთვის. 

ფარდული თითქოს ერთბაშად განათდა. 

ოდნავ ირხეოდა ჭერზე ჩამოკიდებული ჩვენი 
პრიზიანი მოდელი –– ,,ჭიჭიკო ბენდელიანი''. 

გ ,,ახლა რაღა ვქნათ?“ –– მესმოდა აქეთ-იქიდან. 

„ხედავთ, რა ყოფილა?'' 

„ხომ ნამდვილად მისი წარწერაა?!“ 

„ვერა ხედავ? მისია...'' 

ყავარეგენი ხელში ავიღე 
და წვრილი, ორმწკრი- 
ვად გაყოლებული წარ- 
წერა ამოვიკითხე. 
-. 
ყველანი საქციელწამხდარნი ვიყავით. თავს ერთ- 
ნაირად დამნაშავედ' ვგრძნობდით. 
ყავარჯენი დაზგაზე იდო და ხელის ხლება ვე- 
რავის გაგვებედა. 


/# 
წმ | (2. 
გიგოზეიდით ყველა იმ ოინებს, 
რომელიც მოხუცის ,წინააღმც... 
ჩაგვედინა და პატიებას არსაიდან 
ველოდით. 
შემკრთალი ვუცდიდით, რი 
აი, საცაა შემოვიდოდა მოხუცი 
ექიმი და მასთან ერთად იგი, ჩვენი 
საყვარელი გმირი, ჩვენი მფრი- 
ნავი... 
რა უნდა გვეთქვა, რით უნდა 
გვემართლებინა თავი? 
გვეთქვა, რომ ყველაფერი კი. 
ტას ბრალია, რომ ჩვენ არაფერ 
შუაში ვართ, რომ... 
კი, მაგრამ კიტა ხომ ჩვენი 
ამხანაგი იყო. 
კიტა აღთქმას იძლეოდა: მსო- 
ლოდ ახლა ეპატიებინათ, მხოლოდ 
ახლა გადარჩენილიყო და არა 
სოდეს, თავის სიცოცხლეში, არც ერთ მოხუცს არ 
აწყენინებდა... 
როდესაც ცოტა დავმშვიდდით, გადავწყვიტეთ 
ყავარჯენი როგორმე ჩუმად დაგვებრუნებინა მოხე- 
ცისათვის. მისი ახლო მეზობელი მე ვიყავი და ეს 
საქმეც მე ვიკისრე. 
ყავარჯენი იღლიაში მედო და გული გამალებით 
მიცემდა, როდესაც დიდი სიფრთხილით გავძვერი 
ეზოში და მეორე სართულზე ავიპარე. ყავარჯენი 
ფრთხილად გადავდე მოხუცის აივანზე და ძირს 
დავეშვი. 
ზურგსუკან კიდევ დიდხანს მესმოდა ფინიას ყეფა. 


–' 


ხუთი პური 

ერთი კაცი ყოველდღე ბაზარში დადიოდა 
და ზუთ პურს ყიდულობდა. ერთხელ მეგო- 
ბარი შეხვდა და ჰკითხა: ა 

–- მითხარი, რატომ ყიდულობ ხუთ პურს? 

მან უპასუხა: 

–- ერთს მე ვჭამ, ორს ვასესხებ, ორს კი 
ვალში ვიხდი. · 

–- არმესმის,-- უთხრა მეგობარმა, -–– გან- 
მიმარტე. 

– აი, როგორ: ერთს მე თვითონ ვჭამ, ორს 
ბავშვებს ვაძლევ, ორს კი დედას და მამას. 


ინდური ზღაპრები 


§კ8ზიანი ექიმი 

ექიმთან ერთი კაცი მივიდა და უთხრა: 

– ბატონო ექიმო, მუცელი მტკივა, მიმ- 
კურნალეთ! 

–- რა ქამე გუშინ? -- ჰკითხა ექიმმა. 

= მკვახე ხილი! -– უპასუხა ავადმყოფმა. 

–- მაშ, აჰა, თვალის წამალი! 

–- რატომ თვალის? 

– იმიტომ, რომ შემდეგისათვის უკეთ 
დაინახო რას სჭამ! 

მაქსჩმ ბორჰი 


ნახ. ვ. ბელეცკაიასი.. :....... 


მოღალატის დედა 


დედაზე სალაპარაკო არ გამოილევა, 

უკვე რამდენიმე კვირის განმავლობაში ქალაქი გარშე- 
მორტყმული იყო აბეგარასხმული მტრის ვიწრო რკალით. ღამ– 
ღამობით ანთებდნენ კოცონებს. წყვდიადში ცეცხლი ნიშნის- 
მოგებით ელვარებდა და საშინელ ფიქრებს იწვევდა ალყა- 
შემორტყმულ ქალაქში. 

კედლებიდან ხედავდნენ, როგორ ვიწროვდებოდა მტრების 
მარყუჟი, ხედავდნენ, როგორ გაიელვებდნენ კოცონთა ირ- 
გვლივ მათი შავი ლანდები. ისმოდა გამაძღარ ცხენთა ჭიხვი- 
წი, იარაღის ჟღარუნი, ხმამაღალი ხარხარი, ისმოდა მხიარუ- 
ლი სიმღერა ადამიანებისა, რომლებიც დარწმუნებული იყვნენ 
გამარჯვებაში--და რა შეიძლება გესმოდეს უფრო მტანევე- 
ლი, ვიდრე სიცილი და სიმღერა მტრისა. 

მტრებმა გვამებით აავსეს წყაროები, რომელნიც წყალს 
აწვდიდნენ ქალაქს. მათ გადაწვეს ქალაქის გარშემო ვენახე- 
ბი, გადათელეს ყანები, აჩეხეს ბაღები–-ქალაქი ღია იყო ყო- 
ველი მხრიდან და მტრის %ზარბაზნები და მუშკეტები თით- 
ქმის ყოველდღე თუვჯსა და ტყვიას უშენდა მას, 

ვიწრო ქუჩებში პირქუშად დააბიჯგებდნენ ნახევრადმშიერ, 
ბრძოლებით დაქანცულ გჯგარისკაცთა რაზმები; სახლების 
ფანეგრებიდან მოისმოდა დაჭრილთა კვნესა და გოდება, ქა- 
ლების ლოცვა და ბავშვების ტირილი. 

ლაპარაკობდნენ სასოწარკვეთით, ჩუმად; ლაპარაკის დროს 
ერთმანეთს აწყვეტინებდნენ სიტყვას და დაძაბულად უსმენ- 
დნენ––ხომ არ გადმოდიან მტრები შეტევაზეო. 

განსაკუთრებით აუტანელი ხდებოდა ცხოვრება ღამით, 
როცა სიჩუმეში უფრო მკაფიოდ გაისმოდა კვნესა და ტირი- 
ლი, როცა შორეული ხეობებიდან გამოძვრებოდნენ ადამია–- 
ნების შავი ლანდები და მოემართებოდნენ ნახევრადდანგრე– 
ული კედლებისაკენ, ხოლო მთების შავი ქონგურების თავზე 
გამოჩნდებოდა მთვარე, რომელიც ლახვარჩაცემულ, დაკარ– 
გულ ფარს დამსგავსებოდა. 

გაჭირვებისაგან, შიმშილისაგან ილაჯგაწყვეტილი ადამია- 
ნები, რომლებიც არსაიდან არ ელოდნენ შველას, დღითიდღე 
მკარგავდნენ იმედს და შიშით შესცქეროდნენ ამ მთვარეს, 
შორეული მთების მწვერვალებს, ჩაბნელებულ ხეობებს და 
მტრის ახმაურებულ ბანაკს--–მათ ყველაფერი სიკვდილს აგო–- 
ნებდა და ერთი ვარსკვლავიც კი არ კიაფობდა მათდა სანუ–- 
ბეშოდ. 


სახლებში შიშობდნენ სინათლის ანთებას, წყვდიადი ფა 
რავდა ქუჩებს და ამ წყვდიადში, როგორც თევზი მდინარის 
სიღრმეში, უსიტყვოდ ვიდოდა შავ მოსასხამში შებურული 
ქალი. 

მის დანახვაზე გამვლელები ერთმანეთს ეკითხებოდნენ: 

– ის არის? 

–- ისაა! 

და ჭიშკრებში იმალებოდნენ. ანდა თავჩაღუნულები უხ- 
მოდ აუვლიდნენ გვერდს, ხოლო გუშაგები მკაცრად აფრთხი- 
ლებდნენ მას: 

– თქვენ ისევ ქუჩაში ხართ, მარიანა? იცოდეთ, შეიძლე- 
ბა მოგკლან და არავინ გამოგესარჩლებათ... 


2ნალლა იიი ო> 


% იბეჭდება მცირეოდენი შემოკლებით, 


იგი გასწორდებოდა წელში, იცდიდა, მაგრამ გუშაგი ჩა- 
ივლიდა, ვერ ბედავდა, ან %იზღი აჩერებდა, რომ მოეკლა 
იგი. შეიარაღებული ადამიანები გვერდს აუვლიდნენ მას, 
როგორც გვამს, ის კი რჩებოდა სიბნელეში და ისევ ჩუმად, 
მარტო მიდიოდა სადღაც, გადადიოდა ქუჩიდან ქუჩა%ზე, და- 
დუმებული და შავი, თითქოს ის ყოფილიყო ქალაქის უბე- 
დურების განსახიერება. ირგვლივ კი საცოდავად მოისმოდა 
მწუხარების ხმები: კვნესა, ტირილი, ლოცვა და იმედდაკარ–- 
გულ ვჯგარისკაცთა დაღონებული ლაპარაკი. 

მოქალაქე და დედა, იგი ფიქრობდა შვილზე და სამშობ- 
ლოზე: იმ ხალხს, რომელიც ანგრევდა ქალაქს, მეთაურობდა 
მისი შვილი-- მხიარული და ულმობელი ლამაზი ვაჟკაცი. 
სულ ცოტა ხნის წინათ დედა სიამაყით შესცქეროდა მას, რო– 
გორც თავის ძვირფას საჩუქარს სამშობლოსათვის, როგორც 
კეთილ ძალას, რომელიც მან შობა ქალაქის მკვიდრთა და- 
სახმარებლად, იმ ქალაქისა, სადაც ის თვითონ დაიბადა, სა–- 
დაც შობა და ძუძუ აწოვა შვილს, რაღაც უხილავი, უწყვეტი 
ძაფები აკავშირებდა მის გულს იმ უძველეს ქვებთან, რომ- 
ლისგანაც მისმა წინაპრებმა ააგეს სახლები და ქალაქის გა- 
ლავანი, მიწასთან – რომელშიც დამარხული იყო მისი ნათე– 
სავების ძვლები; იგი დაკავშირებული იყო ლეგენდებთან, 
სიმღერებთან და ხალხის იმედებთან. ეს გული კარგავდა ყვე- 
ლაზე ახლობელ ადამიანს, და ტიროდა გული; იგი სასწორს 
ჰგავდა, მაგრამ შვილისა და ქალაქისადმი სიყვარულს წონი- 
და, და ვერ გაეგო, რა იყო უფრო მჩატე და რა უფრო 
მძიმე. 

ასე დადიოდა ის ქუჩებში ღამღამობით, და ბევრი, ვინც 
ვერ იცნობდა, უფრთხოდა, რადგან მის შავ ფიგურას მოახ- 
ლოვებული სიკვდილის განსახიერებად თვლიდა; ხოლო თუ 
იცნობდნენ, ჩუმად შორდებოჯნენ მოღალატის დედას. 

ერთხელ, მიყრუებულ კუთხეში, ქალაქის გალავანთან, მან 
დაინახა ერთი ქალი, რომელიც დაჩოქილიყო ცხედრის წინ, 
გაქვავებულივით იდგა და სევდიანი სახე %ეცისაკენ მიეპყრო. 
მოღალატის დედამ ჰკითხა; 

–– ქმარია? 

– არა. 

–- ძმაა? 

– შვილი. ქმარი ცამეტი დლის წინათ მომიკლეს, ეს კი 
დღეს.--და ფეხზე წამოდგა მოკლულის დედა: 

–- ღვთისმშობელი ხედავს ყველაფერს, მან ყველაფერი 
იცის და მე მადლობელი ვარ მისი! 

– რისთვის!-ჰკითხნა მოღალატის დედამ. ქალმა უპა- 
სუხა: 

–- ახლა, როცა ის პატიოსნად დაიღუპა სამშობლოსათვის 
ბრძოლაში, მე შემიძლია ვთქვა, რომ შვილი ჩემში შიშს 
იწვევდა: 

–- უდარდელს, ძალზე უყვარდა მხიარული ცხოვრება და 
ვშიშობდი, რომ ამისათვის იგი ქალაქს 'ოუღალატებდა, რო- 
გორც ეს მარიანას ვაჟმა ჩაიდინა, ღვთისა და ხალხის მტერ- 
მა, ჩვენი მტრების წინამძღოლმა. წყეულიმც იყოს ის და დე- 


· დის საშო, რომელმაც ის შობა!.. 


მარიანამ სახეზე ხელები აიფარა და მოშორდა ქალს. 
მეორე დილით ის მოვიდა ქალაქის მცველებთან და მიმართა 
მათ: 

უსიტყვოდ ვიდოდა შავ მოსასხამში შებურული ქალი. 


–- ან მომკალით იმისათვის, რომ ჩემი შვილი თქვენი 
მტერი გახდა, ანდა გამიღეთ კარი, მე მასთან წავალ... 

მათ უპასუხეს: 

–- შენ ადამიანი ხარ და სამშობლო შენთვის ძვირფასი 
უნდა იყოს; შენი შვილი ისეთივე მტერია შენი, როგორც 
ყოველი ჩვენთაგანის. 

–- მე დედა ვარ, მე ის მიყვარს და თავს დამნაშავედ 
ვთვლი, რომ ის ასეთი გახდა. 

მაშინ მათ მოითათბირეს, როგორ მოქცეოდნენ მოღალა– 
ტის დედას და გადაწყვიტეს: 

– ჩვენ არ შეგვიძლია შენი მოკვლა შვილის ცოდვისა– 
თვის. ჩვენ ვიცით, რომ შენ ვერ შთაუნერგავდი მას ამ სა- 
შინელ ცოდვას და ვგრძნობთ, რარიგ იტანჯგები, მაგრამ შენ 
ქალაქისათვის მძევლადაც კი არ ხარ საჭირო,-–-–შენი შვილი 
არ ზრუნავს შენზე; ჩვენ ვფიქრობთ, რომ იმ წყეულმა და- 
გივიწყა და--აი შენ სასეუგელი, თუკი ფიქრობ, რომ დაიმსა- 
ხურე ეს: ეს ჩვენ სიკვდილზე საშინელი ზვგონია. 

–- დიახ, ეს უფრო საშინელია,-- თქვა მან. 

მას გაუღეს ალაყაფის კარი, გაუშვეს ქალაქიდან და დიდ- 
ხანს უყურებდნენ გალავნიდან, როგორ მიდიოდა მშობლიურ 
მიწაზე, რომელიც უხვად იყო მორწყული მისი შვილის მიერ 
დაღვრილი სისხლით. იგი მიდიოდა ნელა, ასლასი თ; მო- 
კრძალებით თავს ხრიდა ქალაქის დამცველთა ცხედრების წი–- 
ნაშე, ზიზღით ჰკრავდა ფეხს დალეწილ იარაღს –– დედებს 
სძულთ თავდასხმის იარაღი, მათ სწამთ მხოლოდ ის იარაღი, 
რომლითაც სიცოცხლეს იცავენ. 

// 

მას თითქოს ხელში ეჭირა მოსასხამაა ” 
სავსე სასმისი და შიშობდა არ სითი. 
ქალაქს, სულ უფრო პატარავდებოდა, ს ხოლოს მელე ეკემ, 
ლავნიდან უყურებდა მას, ასე ეგონათ, თითქოს აც ბა- 
თად შორდებოდათ მწუხარება და უიმედობა, LC” ერ. 


აი 
1-> გაიარეს წღემდ. დ შუაგზაზე, თავიდან გადა. 
: უშონი და დიდხანს უყურებდა 
იქ კი, მტრების ბანაკში, შენიშნეს მინდორში. გე, ქალაქს. 
დორზე მარტოდმა/, 
მიმავალი ქალი და აუჩქარებლად, ფრთხილადუ, უახლოვ 
ბოდნენ დედას მასავით შავი ფიგურები. დას 
მივიდნენ და ჰკითხეს: ვინა ხარ და საით მიდინარო? 

–- თქვენი წინამძღოლი ჩემი ვაჟია,– თქვა მან და ატ 
ერთ ვგარისკაცს ეჭვი არ შეჰპარვია. მიჰყვებოდნენ გვ. ს 
და ქება-დიდებით უამბობდნენ იმის შესახებ, თუ რა მ, წ- 
და გულადია მისი ვაჟი. ქალი ამაყად უსმენდა მათ I. 
უკვირდა--მისი ვაჟი სწორედ ასეთი უნდა ყოფილიყო, ბ 

და აი, ის წარსდგა იმ ადამიანის „წინაშე, რომელსაც ა 
ნობდა ცხრა თვით ადრე მის დაბადებამდე, იმ ადამიანის ი. 
ნაშე, რომელიც არასოდეს გულიდან არ ამოუგდია, ვაჟი იდ. 
გა დედის წინაშე, აბრეშუმსა და ხავერდში გამოწყობილი დ 
მისი იარაღი ძვირფასი ქვებით იყო მოჭედილი. ყველაფერი 
ისეა, როგორც უნდა ყოფილიყო, ბევრჯერ სწორედ ამ სახით 
უნახავს იგი დედას სიზმარში-–მდიდარი, სახელგანთქმული, 
ყველასათვის საყვარელი. ; 

– დედა,--მიმართა მან და ხელები დაუკოცნა დედას,– 
შენ ჩემთან მოხვედი, მაშასადამე გამიგე, ხვალ კი ავიღებ აჭ 
დაწყევლილ ქალაქს. 

– სადაც შენ დაიბადე!––მოაგონა დედამ. თავბრუდა- 
ხვეული, კიდევ მეტი დიდების წყურვილით გონებაარეული, 
ის ლაპარაკობდა თავხედური, ახალგაზრდული გატაცებით: 

– მე დავიბადე ქვეჟანაზე და ქვეყნისათვის, რათა გავა- 
ოცო იგი. მე ვზოგავდი ამ ქალაქს მხოლოდ შენი გულის. 
თვის––ის ეკალივით მესობა ფეხში და ხელს მიშლის იე 
სწრაფად ვიარო დიდებისაკენ, როგორც მე მინდა. მაგრამ 
ხვალ კი დავანგრევ ურჩების ბუდეს. 

–- სადაც ყოველ ქვას ახსოვს შენი ბავშვობა,–-თქვა დე- 
დამ, 


ც- 


– ქვა მუნჯია, თუ ადამიანმა არ აალაპარაკა იგი; დაე, 
მთებმა ილაპარაკონ ჩემზე, აი რა მინდა მე. 

–- მაგრამ ხალხი?- ჰკითხა დედამ. 

– ჰო, მე ხალხი მახსოვს, დედა! მე ხალხი მჭი რდება, რად- 
გან გმირები მხოლოდ ადამიანთა ხსოვნაში არიან უკვდავნი. 

დედამ მიუგო: 

– გმირი ისაა, ვინც სიცოცხლეს I|ქმნის სიკვდილის წინა- 
აღმდეგ, ვინც სიკვდილ%ე იმარეჯვებს.., 

–- არა! შეედავა შვილი.––მნგრეველი ისეთივე დიადის, 
როგორც მშენებელი. დააკვირდი––ჩვენ არ ვიცით ვინ ააშე- 
ნა რომი–-ენეიმ თუ რომულმა, მაგრამ ცნობილია ალარიხი” 
სა და სხვა გმირების სახელი, რომლებიც ანგრევდნენ ამ ქა- 
ლაქს... 

– ქალაქს, რომელმაც ყველა სახელზე მეტ ხანს გასძ- 
ლო,–– მოაგონა დედამ. ასე ელაპარაკებოდა ვაჟი დედას მჭის 
ჩასვლამდე. დედა სულ უფრო და უფრო იშვიათად აწყვეტი” 
ნებდა უგუნურ სიტყვა და სულ უფრო და უფრო ძირს 
იხრებოდა მისი ამაყი თავი. 

დედა ქმნის, დედა იცავს და მის წინაშე ნგრევაზე ლაპა- 
რაკი მის წინააღმდეგ ლაპარაკს ნიშნავს, ვაჟმა კი არ იცოდა 
ეს და აბათილებდა დედის ცხოვრების აზრს. 


მთების შავი მწვერვალებიდან ველ“სე ეშვებოდნენ ღრუბ- 
ლები და ფრთოსანი რაშებივით მიქროდნენ სასიკვდილოდ 
განწირული ქალაქისაკენ. 

– შეიძლება ღამითვე მოვაწყოთ ქალაქზე თავდასხმა, –– 
ამბობდა მისი ვაჟი,:--თუ ღამე საკმაოდ ბნელი იქნება. უსერ- 
ხულია ადამიანების კვლა, როცა მზე თვალებში გიყურებს 
და იარაღის ელვარება აბრმავებს მათ,––ამბობდა ის და თა- 
ვის ხმალს ათვალიერებდა. 

დვდამ უთხრა:. 

– მოდი აქ, მკერდზე მომეყრდენ, დაისვენე და მოიგონე, 
როგორი მხიარული და კეთილი იყავი ბავშვობაში და რა- 
რიგ უყვარდი ყველას... 

შვილმა დაუჯერა და მუხლებზე დაადო თავი, თან დას- 
ძინა: 

--- მე მიყვარს მხოლოდ დიდება და მიყვარხარ შენ, რად–- 
გან მშობე ასეთი, როგორიცა ვარ, 

დედამ უკანასკნელად პკითხა: 

– შენ არ გინდა, შვილები გყავდეს? 

– რისთვის? იმისთვის, რომ მოკლან! ვინმე ჩემგვარი 
მოკლავს მათ, ეს კი ჩემთვის მტკივნეული იქნება. მაშინ 
უკვე ბებერი და სუსტი ვიქნები, რომ შური ვიძიო. 

– შენ ლამაზი ბარ, მაგრამ უნაყოფო, როგორც ელვა,– 
თქვა დედამ და ამოიხვნეშა. 

მან ღიმილით უპასუხა: 

· –- პო, როგორც ელვა... 

დედა ყოველთვის სიკვდილის წინააღმდეგია. ხელი, რო- 
მვლიც სიკვდილს თესავს ადამიანთა შორის, საძულველი და 
მტრულია დედისათვის. მისი ვაჟი, დაბრმავებული დიდების 
ცივი ბრწყინვალებით, ვერ ხედავდა ამას. 


ბაა 


მან არ იცოდა, რომ დედა ისეთივე წუმიშარია, როგორც 
ჭკვიანი, დაუნდობელია იგი, თუ საქმე სიცოცხლეს“ ეხება, 
რომელსაც დედა ქმნის და იცავს. 

ქალი იეგდა მოკუნტული და წინამძღოლის მდიდრული 
კარვის ფარდებიდან ხედავდა ქალაკს, სადაც მან შობა ბავ- 
შვი, რომელიც ახლა დანგრევით ემუქრებოდა მას. 

დედა ხედავდა ჩაბნელებულ სახლებს, სადაც მტრის ში- 
შით სანთელი ვერ აენთოთ, თითქოს ხედავდა გვამებით და 
ლეშით სავსე ბნელ ქუჩებს,– უსმენდა სასიკვდილოდ განწი- 
რულ ადამიანთა ჩურჩულს,– იგი ხედავდა ყველას და ყვე- 
ლაფერს. ნაცნობი და მშობლიური იდგა მის წინაშე და უხ- 
მოდ ელოდა მის გადაწყვეტილებას. და ისიც თავს გრძნობდა 
თავასი ქალაქის ყველა მცხოვრების დედად. 

და ბავშვივით ჩათვლიმა დედის მკერდზე. 

მაშინ დედამ გადაახურა შვილს თავისი შავი მოსასხამი 
და გულში ჩასცა დანა. ვაჟი შეთრთოლდა და მაშინვე მო- 
კვდა–-დედამ ხომ კარგად იცოდა, სად ფეთქავდა შვილის 
გული. ცხედარი დააგდო გაოგნებული დარაჯგების ფერხთით 
და ქალაქის მხარეს გასძახა: 

– როგორც ადამიანმა, რაც შემეძლო, ყველაფერი გავა- 
კეთე სამშობლოსათვის, როგორც დედა,მე ვრჩები ჩემ შვილ- 
თან! ჩემთვის გვიანია: მეორე შვილის გაჩენა, ჩემი ხიცოცხლე 
არავის სჭირდება. 

და იგივე დანა, რომელიც ჯერ კიდევ თბილი იყო მისი 
ვაჟის სისხლით–--თავისი სისხლით, მან მტკიცედ დაიკრა 
მკერდში და აქაც ზუსტად უსწორა გულს, გული თუ გტკი- 
ვა, მისი პოვნა ძნელი არაა. 

ბ. მმელიანMვი 


ზღაპარი 


ქალაქ ურალსკის მახლობლად კაზაკთა დაბა კრუგლოოზერ- 
ნოში გზად შევჩერდით, ღამე აქ გავათიეთ და დილით ის იყო 
დავაპირეთ , გზის გაგრძელება, რომ გაიდარი ეზოში გაიხმო 
მხიარულმა, თაფლისთვალა ქალიშვილმა. მალე გაიდარი დაბ- 
რუნდა და გამოგვიცხადა რომ მოგვიხდებოდა გამგზავრების 
შეყოვნება. 

ჩვენ ავბუზღუნდით და გავებუტეთ, მაგრამ გაიდარმა გაი– 
ცინა და გვითხრა, შეგვეწყვიტა ბუზღუნი და ბუტიაობა. შეყოვ– 
ნება იქნება ხანმოკლეა, საქმე სერიოზულია––მას იწვევენ სასამარ– 
თლოში. 

ესღა გვაკლდა! ჩვენ ავღელდით. დავუწყეთ გამოკითხვა, თუ 
რაში იყო საქმე. გუშინ, კურდღლების დევნისას, ხომ არ გაი- 
ტანა ჩვენმა მანქანამ კოლმეურნეობის გოჭი, ან ბატი? იმიტომ, 
რომ ერთხელ მაგრად შეგვანჯღრია, მეორედ კი ბორბლებქვეშ 
რაღაცამ დაიწრიპინა. 

შოფერმა დაიფიცა, რომ არავითარ განსაკუთრებულ შემ– 
თხვევას ღამით ადგილი არ ჰქონია. შეგვანჯღრია მანქანამ მხო–- 
ლოდ იმიტომ, რომ მისი წინა ბორბლები თხრილში ჩავარდა, 
წრიპინით კი მარცხენა რესორი წრიპინებდა–-–ასეთი წრიპინა 
რკინა აქვს მას. 

–- ნუ წუხართ, მეგოზრებო, –– გვითხრა მაშინ გაიდარმა,–– 
არც მე მასამართლებენ და არც თქვენ. ასამართლებენ კაზაკ 
პიონერს ვასკა ფედოტიჩევს და მე და თქვენ, ასე ვთქვათ, სა– 
ხალხო მსაჯულებად გვიწვევენ. 

–- კარგი, მაგრამ საით უნდა წავიდეთ? –– შევეკითხეთ ჩვენ. 

დაზის შვიდწლიანი სკოლის შენობის პირდაპირ, გორაკზე 
კასაკთა ადათისამებრ, წრე შეეკრა მხედრულად და ბჭობდა პიო– 
ნერთა რაზმი. ბიჭებისა და გოგონების წრეში იდგა ცისფერხა- 
ლათიანი, წითელყელსახვევიანი ყმაწვილი. მხნედ და ამაყად 
ეჭირა ყმაწვილს თავი, მაგრამ უნდობლად მისჩერებოდა მას 
თაფლისთვალა პიონერხელმძღვანელი, და უმალ მიხვდებოდა 
კაცი, რომ სწორედ ეს იყო ბრალდებული ვასკა ფედოტიჩევი. 

პირველივე სიტყვიდან ნათელი გახდა ჩვენთვის საქმის ვითა– 
რება. ზედმეტია იმაზე ლაპარაკი, რომ ვასკა კარგად სწავლობ- 
და და რომ მთელს დაბაში მარტო მას ჰქონდა ნამდვილი ორ- 
თვალა ველოსიპედი. ოდესღაც ვასკა არ იყო ცუდი ამხანაგი და 
პიონერი, მაგრამ გადიდგულდა ისე, მეტი რომ აღარ შეიძლება, 
მეგობრები შემოეფანტა რგოლის ხელმძღვანელი ტოლკა თავის 
მოგალეობის შესრულების დროს გალახა, უკანასკნელად კი უხე- 
შად მოექცა მოხუც, ჭაღარა ქალს –– სკოლის დარაჯს. და რაც 
ყველაზე ცუდია –– ვასკა ფედოტიჩევი არ თვლიდა თავს დამნა–- 
შავედ. დაამთავრეს ბრალმდებლებმა ლაპარაკი. ჩამოვარდა სი- 
ჩუმე, მაგრამ ვასკა ისევ ძველებურად აქეთ-იქით იყურებოდა, 
აგდებულად, ზიზღით ჭუტავდა თვალებს და იღიმებოდა. 

მაშინ სიტყვა პიონერხელმძღვანელმა ვალიამ აიღო. 

– ყოველ დღე როდი ხდება, –– თქვა მან,–– ასეთი შემ– 
თხვევა, კარგი და ცუდი ადამიანების ერთმანეთთან შეხვედრისა. 
შემთხვევით, ჩვენთან გზად შემოიარა მწერალმა არკადი გაიდარმა, 
სწორედ იმან, ცინც დაწერა «სკოლა», «სამხედრო საიდუმლო–- 
ება», «კვამლი ტყეში», «მედოლის ბედი». 

პირველად აქ შეკრთა ვასკა ფედოტიჩევი„ ოდნაგ წელში 
მოიხარა, თითქოს დადაბლდაო, და წარბებქვემოდან შეხედა 
გაიდარს, მან დაინახა, გაიდარის დიდი, ნათელი ცისფერი თვა- 
ლები, რომლებიც დაჟინებით, ეშმაკურად მისჩერეზოდნენ მას, 

დაინახა გაიდარის გახსნილი ფარაჯა და ორდენი 
ერთხელ კიდევ შეკრთა ვასკა და მიბრუნდა. 

–- აი, თქვენ ერთმანეთს შეხვდით! –– განაგრძობდა გალია". 
ჩვენ აღარ გვიჯერებ, გაწყვიტე ჩვენთან მეგობრობა. დე, მოგის. 
მინოს ამხანაგმა გაიდარმა, ილაპარაკე, ვასილ! 

ვალია იქვე, ვასკას გვერდით ხშირ ოროვანდებში ჩაჯდა. 

–- რა უნდა ვთქვა... –– დაიწყო მან მცირეოდენი დუმილის 
შემდეგ და გაწითლდა. –– მე, ამხანაგო მწერალო გაიდარი, 
მათზე უკეთ ვსწაგლობ და საგორიალო%ე გსრიალებ. საგორია- 
ლო მაჩუქა ბიძია ნიკალაიმ კარგი სწავლისათვის... და მე კი 
არა ვარ დამნაშავე, ჩვენი დარაჯი უსწავლელი ქალია, მას 
თქვენი წიგნებიც არა აქვს წაკითხული... ეგენი მე ხან აქეთ მიკ- 
რავენ თავს, ხან იქით უმართებულოდ... დე, აქეთ-იქეთ ისინი 
გზავნონ რომელნიც... 


ხალათზ,, 


–– დაამთავრე, ნუ იბნევი! –– დაიძახეს ბავშვების წრიდან. 

–– დასამთაგრებელი არაფერი მაქვს! –– მკაცრად უპასუხა 
ვასკამ. –– თქვენ ბევრნი ხართ, მე კი ერთი ვარ, თქვენთან შეიძ- 
ლება განა დაამთავრო?! 

–– მაშ ასე, –– თქვა გაიდარმა, –– ძალიან საინტერესოა, რა- 
ტომაა რომ ისინი ბევრნი არიან, შენ კი ერთი? იქნება სწორედ 
შენ ხარ, ვასკა, მთელ რაიონში ის უკანასკნელი ერთპიროვნული 
ადამიანი, რომლის შესახებაც მე გუშინ მიამბეს? 

“ბავშვებმა გაიცინეს. 

–- არავითარი ერთპიროვნული მე არა გარ! –– მოუთმენლად 
და მკვახედ წამოიძახა ვასკამ. –– მაგრამ რად უნდა გავაკეთო 
ის, რაც მათ მოსწონთ, მე კი არა? 

––ტოლკამ უბრძანა რაზმს ბიძია არხიპის ბოსტანში ნესვეზის 
საკრეფად წასვლა. ყველანი წავიდნენ, მე კი––არა, იქ უჩემოდა) 
ბავშვებს საქმ არაფერი აქვთ. ჰო და, მე პიოწერულ ხაზზე 
მომხვდა –– შენიშვნა მომცეს გაფრთხილებით. მერე ვისგან? ტოლ- 
კასგან” ტოლკას კი არითმეტიკაში სამიანი აქვს. ისიც გამომიჩ- 
ნდა რაღა მეთაური! მე პლანერს ვაკეთებდი, პლანერი –– ნესვი 
კი არ არის! ბაბუა არხიპს პლანერი თვალითაც არ უნახავს! 

–- მაშასადამე, შენ არ წახვედი, ვასკა? –– ჰკითხა გაიდარ- 
მა. –– კარგი, მაგრამ თუ ომი იქნა და ყველა წინ წავიდა, შენ 
უკან გამოიქცევი? მეთაური სროლას გიბრძანებს, შენ კარტოფი- 
ლის ფცქვნას შეუდგები? 

–- ომი სხვა საქმეა, –– წაიბუტზუტა 
ფილს არ გავფცქვნი! 

– რომ გიბრძანონ? -–– ჰკითხა 
ბრძოლა, შეწყდა ქვემეხებისა და ტყვიამფრქვევების ხმა, სანგარ- 
ში მოცოცდნენ ამხანაგები. მეთაურმა გითხრა: «აბა, მეტყვიამ- 
ფრქვევე ფედოტიჩევ, გაფცქვენი კარტოფილი, მოუხარშე კერძი 
მებრძოლ ამხანაგებს». შენ წიგნს იკითხავ, თუ ბუზებს დაუწყებ 
თვლას? ხომ დარჩნენ ამხანაგები მშივრები! 

– კარტოფილს ომში მზარეულები ფცქვნიან! –– თქვა ვასკამ. 

–-– მოჰკლეს მზარეული! –– უპასუხ გაიდარმა. –– დასჭრეს 
ცხენი, საველე სამზარეულომ ვერ მოასწრო მოსვლა. 

–– მერე, ჩვენთან ხომ არავინ მოუკლავთ! –– თამამად თქვა 
ვასკამ.–– რას ამბობთ ამხანაგო გაიდარო! ყველანი აი, მთელები 
სხედან, რაზმი, მეთაურები, მე კი, სულერთია, მათზე მაღლა 
გდგავარ... 

–– ჩაწერე,––მითხრა გაიდარმა,––ყველა ამასთან, ვასკა ფე- 
დოტიჩევს გადაჭარბებული სიამაყეც ახასიათებს, დიდი ამპარ- 
ტავანი ხარ შენ, ვასკა, ნუთუ ყველაზე მაღლა დგახარ? 


ვასკამ, –– მე კარტო- 


გაიდარმა. –– დამთავრდა 


–- დიახ“– ჯიუტად თქვა ვასკამ.-–მე ყველაფერში ფრიადი 
მაქვს, მათ კი? 

–– სამაგიეროდ მათ მეგობრობაში აქვთ ფრიადი, შენ კი 
ცუდი!––სერიოზულად თქვა გაიდარმა.-–მეგობრობა დიდი საქმეა, 
შენ კი ის სიამაყეზე გაცვალე. შენ, ერთი, ყველას წინააღმდეგ, 
ხალხის წინააღმდეგ მიდიხარ? 

–- ისინი განა ხალხია, ისინი ბავშვები არიან, მეტი არაფე- 
რი. ისინი ჩემზე მეტს ცელქობენI-–თქვა ვასკამ. 

– თამამ ხალხი ყოფილა, –- გაიცინა გაიდარმა, –– შენი 
ამხანაგები. იმის შესახებ. კი, ვასკა, რომ ყველაზე მაღალი 
გაიზარდე და კეტივით გაჩხერილხარ მთელ რაზმში, ზღაპარი 
არსებობს. 

დედამიწის განაპირას ერთი მაღალი მთა იყო, ყველაზე მა– 
ღალი მთელ დედამიწის %ურგზე, ყაზბეგის მთაზე სამჯერ და 
თქვენს მთაზე სამოცდათექვსმეტჯერ უფრო მაღალი. ამ მთაზე 
იყო ლოდები და უფსკრულები. ამ ლოდებზე უფსკრულებიდან 
დახტოდა რქებდაგრეხილი ბებერი თხა. 

თხა თავის ჭაღარა წვერით დედამიწას სწვდებოდა, ხოლო 
რქებით ვარსკვლავებზე ეკიდა. მაღლა, მაღლა ხტოდა თხა და 
არა შენზე ნაკლებად გაამპარტავნდა, ვასკა. 

მას დაავიწყდა, რომ ოცდაათი წლის წინათ ამავე მთაზე 
დაიბადა პატარა ციკნად, რომ ამ მთაზე გაიზარდა იგი სხვა 
თხებთან ერთად, და გადაწყვიტა შეკამათებოდა მთას, თუ ვინ 
იყო მათ შორის უფრო მაღალი. 

თხამ ქვებს ჩლიქები დაჰკრა, ნაპერწკლები დააყრევინა და 
ისე აიჭრა მთის მწვერვალზე. 

„ბებერო, ვინ არის ჩვენ შორის მაღალი?“-––ამაყად ჰკითხა 
თხამ. 

მთამ ნელა გააღო თავისი ქვის თვალები და შეხედა ამ ამ- 
პარტავანს. 

„მე„–– უპასუხა მთამ.-–-მე ვარ მაღალი, მე ვარ. დიდი, მე 
ვარ უფროსი!“ 9II9“;IIII91 14 

„სტყუი!--წამოიძახა თხამ.-–-მე ვარ მაღალი!'' 

თხამ ოთხივე ჩლიქი დაჰკრა ქვებს, მის უკან ავარდა ცეცხ- 
ლის ნაპერწკლები და ის ერთი ნახრომით მოექცა თავზე მთის 
მწვერვალს. 

„მე უფრო მაღალი ვარ, ბებერო!“ 

„სულელო ნადირო!“ ––- ამოიოხრა მთამ და ეს ამოძახილი 
მეხივით გავარდა მთელ ხეობაში. „სულელო ნადირო!" შეირხნენ 
და აშრიალდნენ ასწლოვანი მუხები. ,,სსულელო თხაგ!“ -- შორს, 
დაბლა უკმაყოფილოდ დაიკიკინეს ციკნებმა. 

ბებერი თხა კი ისევ ისე გაუნძრევლად, განმარტოებით, ამა– 
ყად იდგა მთის მწვერვალზე. აღარ იყო მის ირგვლივ არც მძიმე 
კლდეები, არც მუხის ფართო ფოთლები, რომ დაეფარათ იგი. 
აღარ იყვნენ მის გვერდით აღარც ის ამხანაგები, რომლებიც 
აფრთხილებდნენ მას მოსალოდნელი უბედურებისაგან სადღაც 
გავარდა თოფი და თხა მკვდარი დაეცა. 

განვლო წლებმა. თხის ძვლებმა დაჰფარეს მთის მწვერვალი–– 
ის კიდევ უფრო მაღალი გახდა, ხოლო ბებერი სულელი ნადირი 
უკვე დიდი ხანია აღარ იყო ქვეყანაზე... 

მთის მწვერვალზე სიჩუმე გამეფდა. 

– აბა, რაო, თხავ, –– ჰკითხა გაიდარმა, –– მოგეწონა ზღა- 
პარი? 

ვასკამ ნაბიჯი გადადგა გაიდარისაკენ. 

–- მე თხა არა ვარ-–თქვა მან ცრემლების ყლაპვით, –– მე 
ვასკა ფედოტიჩევი ვარ! 

== გასაგებია,-– თქვა გაიდარმა,–– ამხანაგო პიონერო, მომეცი 
შენი ხელი! 

და მათ მაგრად, მეგობრულად ჩამოართვეს ერთმანეთს 
ხელი. 


თარგმნა ნ, ჩიხლაძემ 

პნდრო ლომიძე 
კაკაბი და გიურზა 


ჩემი ბიჭუნა შვიდი წლისა რომ შეიქნა, საბავშვო თოფი 
დაამტვრია და მითხრა: 

–- მამიკო, შენ რომ თოფი გაქვს, ისეთი მინდა. 

–- შვილო, გოგია, ჯერ პატარა ხარ, დიდი თოფი აბა 
რად გინდა? ისეთ თოფს მთხოვ, რომელსაც ადგილიდან ვერ 
დასძრავ, –– ვუპასუხე მე. 

ღამით ვცდილობ ცოლშვილი არ გავაღვიძო, ფეხაკრეფით 
დავდივარ, ჩუმად ვიცვამ სანადირო ტანისამოსს. ამ დროს 
გოგიას უეჭველად ღვიძავს, თვალები დაჭყეტილი აქვს და 
თვალყურს მადევნებს როცა ბინიდან გასვლას დავაპირებ, 
მეტყვის: 

–- მამიკო, მოდი გაკოცო, ჩემი კარგი მამიკონა ხარ! 

ერთხელ მთხოვა ცოცხალი კაკაბი მომიყვანეო. გარდა 
იმისა, რომ კაკაბზე ნადირობისათ ის საჭიროა მაგარი მუხლი 
და ჯანსაღი გული, საჭიროა აგრეთვე სიფრთხილე. კაკაბი 
მთაზეა, მთაზეა გიურზაც–ეს ძალზე შხამიანი გველი. ძაღლმა 
ახლოს რომ გაუაროს გიურხას, იგი უთუოდ ეძგერება ძაღლს 
და უკბენს. შარშან კაკაბზე ნადირობის დროს გიურზამ ჯუკბი- 
ნა ჩემს პატარა, ლამაზ, წითელყურები-ნ, გრძელბეწვიან მე- 
ძებარს და მომიკლა. ძაღლი იქვე გასივდა და სული დალია. 
მონადირესაც მართებს სიფრთხილე. ბალახში დამალულს შე– 
მთხვევით ფეხი რომ დაადგა, გეცემა და შხამიან კბილებს 
ჩაგასობს. 


M# 

ოქტომბრის მიწურულში მე და ჩემი მეგობარი MM) 
კაკბებზე სანადიროდ გავემგზავრეთ. გადავწყვიტე 'გოგიასთვის, 
ცოცხალი კაკაბი მომეყვანა. ბევრი ვიხეტიალქ “'წევებსა“ დ. – 
მთებში, კაკაბი ბლომად დავხოცე, მაგრამ მსუბუქად დაჭრი- 
ლი ვერ ჩავიგდე ხელში. 

დაღლილი, დაქანცული ჩამოვჯექი ლოდზე. ერთხანს ე.. 
თვალიერებდი უზარმაზარ მთებს, რაჟდენს ვუცდიდი. შორს 
მთაზე შეფენილიყო ცხვრის ფარა. რაჟდენის თოფი რომ გა- 
ვარდებოდა, ქოფაკები ყეფდნენ. 

რაჟდენი ჩემკენ მოდიოდა, მერე ხელი დამიქნია –- მო. 
დიო. რამდენიმე ნაბიჯი რომ გადავდგი, ფეხთან სისინი შე- 
მომესმა. განცვიფრებულმა მივიხედე. დახვეულ დიდ გიურზას 
თავი ზევით აეწია, გაბოროტებით მიყურებდა და სისინებდა, 
იმ წუთშივე დავიხიე. შავი იყო, შუატანი ჩემი მაჯის სიმსხო 
პქონდა, ოდნავ მოწითალო ფერი გადაჰკრავდა. ენას დროდა- 
დრო გარეთ გამოჰყოფდა. გამიკვირდა –- ასე რამ გააბრაზა 
მეთქი. ფეხი არ დამიდგამს, მხოლოდ ახლოს ჩავიარე. თოფი 
რომ მივატრიალე მისკენ, მიხვდა –– კარგ საქმეს არ მიპირებ- 
სო, თავი ოდნაგ დახარა და ბალახს შეაფარა. თვალს მაინც 
არ მაშორებდა, კვლავ სისინებდა, ენას პირში ისე იყოფდა, 
თითქოს ილოკავსო. თავში დავუმიზნე და ვესროლე. აი, მაშინ 
გამოირკვა მისი გაკაპასების მიზეზი. იქვე კაკაბი მჯდარიყო. 
გიურზას ალბათ მონუსხული ყავდა ეს უმშვენიერესი ფრინ- 
ველი, მისკენ მიიწევდა, რომ მოეხრჩო. ამ დროს ხელი შევუ- 
შალე და ამან გააბრაზა. თოფის სროლის ხმაზე წამოვარდა 
საწყალი კაკაბი და შიგ ფეხებში მეცა. მერე ისევ გაფრინდა. 
ადვილი მოსაკლავი იყო. თოფი არ დამიმიზნებია, შემეცოდა. 

შინ მოსვლისთანავე გოგიას მოვუყევი გველისა და კაკბის 
ამბავი. კაკაბი გოგიასაც შეეცოდა, მაკოცა და მითხრა: 

–- ჩემი კარგი მამიკო ხარო. 

ბოგია დახოცილ კაკბებს ათვალიერებდა – შიგ რომე- 
ლიმე ცოცხალი ხომ არ ურევიაო, ვატყობდი, თვალები 
ცრემლით ევსებოდა, ცოტა ხნის შემდეგ ალბათ ღრიალს 
მორთავდა – ცოცხალი კაკაბი რატომ არ მომიყვანეო. 

რაჟდენმა ერთი კაკაბი მსუბუქად დაჭრა. „გზაში თუ არ 
მოკვდა, წავალ, გამოვართმევ“, –– გულში გადავწყვიტე. სწო- 
რედ მაშინ რაჟდენმა შემოაღო კარი და გოგიას მიართვა 
ცოცხალი კაკაბი. კაკბს მარცხენა ფრთის ბოლო ჰქონდა 
ოდნავ დაზიანებული. 

–- კაკაბი ქათამივით შეგეჩვევა, ოღონდ წყალი და საგ- 
მელი არ მოაკლო,––დაარიგა რაჟდენმა. 

გოგიას სიხარულს საზღვარი არ ჰქონდა. 


ნახ. ა. მესხისა და ი. ყავლაშვილისა 

გალაჰჭიონ შაიბიძის ლექსები 


გასული წლის ოქტომბერში მთელმა 
ქართველმა ხალხმა დიდი სიყვარულითა 
და პატივისცემით აღნიშნა საქართველოს 
სახალხო პოეტის, აკადემიკოს გალაკტიონ 
ტაბიძის დაბადებიდან სამოცი წლისა და 
პოეტური მოღვაწეობის ორმოცდახუთი 
წლისთავი. 

გალაკტიონ ტაბიძე იმ დროს გამოვიდა 
სამწერლო ასპარეზზე, როცა 1905 წლის 
რევოლუციის დამარცხებამ ინტელიგენცი– 
ის სულიერად დაცემა გამოიწვია, მძვინვა– 
რებდა სტოლიპინის რეაქცია. ამ პერიოდ– 
ში გალაკტიონ ტაბიძემ საკმაო ხარკი 
გადაუხადა სევდასა და უიმედობას, სა–- 
საფლაოსა და ღამეს, ცრემლსა და ვარამს. 
მაგრამ პოეტმა მაინც დაგვანახა თავის 


ლექსებში იმედის ნაპერწკალი, ამ პერი– · 


ოდზე მიტომ ვლაპარაკობთ, რომ „საბ- 
ლიტგამის“ მიერ ახლახან გამოცემულ 
ლექსების კრებულში, პოეტის მიერ გან– 
ვლილი გზის ჩვენების მიზნით, შეტანილია 
ოქტომბრის რევოლუციამდე დაწერილი 
ლექსებიც. 

რევოლუციის აკვანში – პეტროგრადში 
მოუსწრო პოეტს 1917 წლის რევოლუ- 
ციამ. ამ დღეებს გალაკტიონ ტაბიძემ 
მიუძღვნა ლექსი „დროშები ჩქარა“. პო– 
ეტმა რევოლუცია შეადარა გათენებას და 
მას ცეცხლის მზე უწოდა. იგი დიდებით 
ამკობს „ხალხისთვის წამებულ რაინ- 
დებს“, „ვინც სისხლი დაღვარა“, „ვინც 
გვაბრძოლებს იმედით, ვინც მედგრად 
დახვდება მტრის რისხვა-მუქარას“. გა- 
ლაკტიონ ტაბიძისათვისს რევოლუცია 
არის ქვეყნის განახლება, ხალხთა მონო–- 
ბისაგან ხსნა და უკეთესი მომავლის გზა. 

გალაკტიონ ტაბიძე პირველი ქართვე–- 
ლი პოეტია, რომელმაც თავის ლექსებში 
დაგვიხატა პროლეტარიატის ბელადის– 
დიდი ლენინის სახე. ოქტომბრის რევო– 
ლუციის გამარჯვების შემდეგ რუსეთიდან 
ბრუნდება პოეტი, აღფრთოვანებული და 
ლენინის იდეებით შეიარაღებული, მაგრამ 
სამშობლოს ის ვეღარ ცნობს, იმიტომ, 
რომ საქართველოს არ ალამაზებს რევო– 
ლუცია. 

საქართველოში საბჭოთა ხელისუფლე- 
ბის დამყარების შემდეგ გალაკტიონ ტა- 
ბიძემ უკუაგდო სევდა, ის პესიმისტური 
განწყობილება, რომელიც იყო დარჩენი- 
ლი პოეტის ლექსებში და დაადგა სოცი– 
ალისტური ოპტიმიზმის გზას. ამის საი– 
ლუსტრაციოდ გამოდგება ლექსი „ჩვენ 
პოეტები საქართველოსი“, სადაც პოეტი 
მოუწოდებს მხატვრული სიტყვის ოს- 


ია ვიკითხოთ 


ტატებს დაიცვან ხალხის მონაპოვარი 
თავისუფლება: 


„დავდგეთ იქ, სადაც ქარიშხალია 

და სისხლიანი დგას ანგელოსი, 

ახალ გრიგალებს ვსწირავთ სიცოცხლეს, 
ჩვენ პოეტები საქართველოსი!..“ 


გალაკტიონ ტაბიძე ერთი წუთითაც არ 
ჩამოშორებია სამშობლო ქვეყნის მაჯის- 
ცემას. პოეტი ბედნიერი ცხოვრებით გა– 
ჩირაღდნებულ შარაგზიდან უმღერის გა– 
ნახლებულ სამშობლოს, მის მიღწევებს, 
დიად აღმშენებლობებს, ფაბრიკა-ქარ– 
ხნებს, კოლმეურნეობებს და ყოველივეს, 
რაც კი სამშობლოს წარმატებებთან გა– 
ნუყრელადაა დაკავშირებული. გალაკ- 
ტიონ ტაბიძემ საბჭოთა საქართველოს 
ოცი წლისთავზე მიმართა აღორძინებულ 
სამშობლოს: 


„მშობლიურო ჩემო მიწავ, 

შენს საყვარელ სახელს ვფიცავ, 
რომ დავიცავ შენს მიღწევებს, 
შენი დროშის ფერს დავიცავ“. 


ახალგაზრდა გალაკტიონ ტაბიძემ თა- 
ვისი პოეტური მოღვაწეობის დასაწყისში 
არალეგალურ კრებაზე წაიკითხა ლექსი 
„პირველი მაისი", სადაც მუქი პოეტური 
საღებავებით აღწერს ციხეს, ბორკილებს 
შიმშილს, ომებს, რომ ყოველგიარი თა- 
ვისუფლება ამ ქვეყნად აკრძალულია 
თვითმპყრობელობის მიერ. მაგრამ პოეტ– 
მა ოპტიმისტურად განჭვრიტა მომავალი, 
რომ პროლეტარიატი გაიმარჯვებდა, და 
მიესალმა მომავალ ბრძოლებს. საბჭოთა 
ხელისუფლები პერიოდში დაწერილ 
ლექსში, რომელსაც პოეტმა იგივე სათაუ–- 
რი „პირველი მაისი“ დაარქვა, აღწერა 
ჩვენი მზარდი ცხოვრება, ადამიანები, 
სიხარული, და ჩვენი პირველი მაისობები. 
უნდა ითქვას, რომ ეს ლექსი პასუხია 
პოეტის მიერ გჭაბუკობაში დაწერილი 
ლექსისა „პირველი მაისი“. 

განსაკუთრებული ადგილი უკავია გა- 
ლაკტიონ ტაბიძის პოეზიაში ჩვენი ახალ– 
გაზრდობის ცხოვრებასა და საქმიანობას. 
პოეტმა ახალგახრდობას მთელი რიგი 
შესანიშნავი ლექსებისა უძღვნა. იგი ახალ– 
გაზრდობას მოუწოდებს შრომის. და 
სწავლისაკენ, მშვიდობისათვის ბრძოლისა 
და საბჭოთა სამშობლოს სიყვარულისა- 
კენ. 

გალაკტიონ ტაბიძე გამგრძელებელია 
ნიკოლოზ ბარათაშვილის, ილია ჟქავჭავა- 
ძის, აკაკი წერეთლის და ვაჟა ფშაველას 
პოეტური ტრადიციებისა ქართულ მწერ– 
ლობაში. იგი მაღალი პოეტური ხმით 


უმღერის ახალ ეპოქას, რადგან, როგორც 
თვითონ ამბობს: „ახალ ცხოვრებას სჭირ–- 
დება ახალი ფორმები, ახალ ფორმებს კი 
ახალი სიტყვა". 

ბაკურ ბახტურიძე. 


მ. ჰონონენჰო–„ჩჭენ და ბაქშვები“ 

მწერალი ქალის ელენე კონონენკოს 
წიგნი „ჩვენ და ბავშვები“, რომელიც ქარ– 
თულ ენაზე ახლახან გამოსცა საბავშვო 
ლიტერატურის გამომცემლობამ, საინ- 
ტერესო და საყურადღებო კრებულია. 
მასში ოცდაათზე მეტი მოთხრობა და 
ნარკვევია მოთავსებული. 

ე. კონონენკო ოსტატურად გვიხატავს 
მოსწავლეთა ცხოვრებას. ავტორის მთა– 
ვარ ღირსებას წარმოადგენს მოსწავლე- 
ების ცოცხალი და მიმზიდველი სახეების 
შექმნა. მწერალი მეტად ახლოს და ზედ– 
მიწევნით იცნობს მოზარდის ფსიქოლო– 
გიას. წიგნში იგი ბავშვის სულის ღრმა 
მცოდნედ გვევლინება. ამით აღწევს ავ– 
ტორი მხატვრულ სიმართლესა და შკით– 
ხველხე ზემოქმედებას. 

მწერალი ნათლად, დამაჯერებლად ხა- 
ტავს სხვადასხვაგვარი ხასიათისა და ბუ- 
ნების ბავშვებს. წიგნში შეხვდებით რო– 
გორც მეტიჩარა, ყოყოჩა, მატყუარა ბავ- 
შვებს, ისე პატიოსან, სათნო, შრომისმო- 
ყვარე მოსწავლეებსაც. 

განსაკუთრებული ინტერესითა და სი- 
ყვარულით იკითხება თავი „ახალგაზრ- 
და მასწავლებლის ჩანაწერები“. 

ამ თავში აღწერილი ამბები თუ ეპი–- 
ზოდები სავსებით ბუნებრივი და რეალუ–- 
რია. ბევრი მოსწავლე თავის თავს დაი- 

ნახავს ამ წიგნში, მრავალი გმირის ხა– 
სიათში ამოიცნობს თავის ხასიათს. 

აი, იურა როშჩინი, რომელიც ერთ-ერ- 
თი საუკეთესო მოსწავლეა მთელს სკოლა– 
ში. იგი კლასის სიამაყედ ითვლება, მაგ- 
რამ იურას უნვითარდება მავნე ჩვევები: 
ყოყოჩობს, მეტიჩრობს, ყველას ზემოდან 
უყურებს და ცდილობს თავისი „მე“ ყვე– 
ლაზე მაღლა დააყენოს. ახალგაზრდა 
მასწავლებელი სერგეი ილიჩი ამჩნევს თა– 
ვისი მოსწავლის ზადაგვარებას. მასწავ- 
ლებელი მახვილგონივრულად და მართე– 
ბულად აგებინებს ბავშვს თავის შეც- 
დომას. მკითხველს სჯერა, რომ მეტიჩარა 
შეიგნებს და უკუაგდებს მავნე ჩვევებს. 

წიგნში ნათლადაა დახატული, რომ 
მასწავლებელი ბავშვების არა მარტო 
აღმზრდელი და პედაგოგია, არამედ მათი 
საუკეთესო მეგობარიცაა, რომელიც იზი– 
არებს მოსწავლეების ავ-კარგს. მასწავ– 
ლებელმა კარგად იცის თითოეული მოს–- 
წავლის ხასიათი, იცნობს მათ მშობლებ= 
სა და ცხოვრების პირობებს. 

წიგნში შესულ მოთხრობებში ბუნებ- 
რივად და ამაღელვებლადაა დახატული 
სამამულო ომის მრისხანე დღეები. მკით– 
ხველი ხედავს, თუ რა როლს ასრულებდა 
სამშობლოსათვის მძიმე დღეებში სკოლა, 
მასწავლებელი და მოსწავლე, რითი ეხ- 
მარებოდნენ ისინი სამშობლოს, როგორი 
თავდადებით იბრძოდნენ მასწავლებლები 
და მოზარდები ბრძოლია ველზე. ამ მხრივ 
დასამახსოვრებელია ბარათოვისა და მოს– 
წავლე მიტია ტიხონრავოვის, პოტაპ 


ტერენტი 


ტყემალაძე -–– ,,ზეპირი ანგარიში 


პეტროვიჩისა და ტინ ტინიჩის სახეები. 
ის მოსწავლეები, რომლებიც მცირეწლო– 
ვანობის გამო ვერ მონაწილეობენ ბრძო– 
ლაში, კეთილშობილურ და ვაჟკაცურ 
ფიქრებს გაუტაცნიათ და მტრის გასანად– 
ბურებლად ბრძოლის ველისაკენ მიილ– 
ტვიან. აი, რას წერს ერთი გოგონა თა–- 
ვის დედას: „კმარა, დედა! ჩვენთან დი–- 
ლაობით ჩიტები სროლისაგან შეშინებუ– 
ლი კი არ არიან, არამედ გალობენ ისე, 
თითქოს აქ არაფერი მომხდარიყოს. მა– 
თი მოსმენა აღარ შემიძლია. ან ახლავე 
წამიყვან აქედან და ისე, როგორც ზოიას 


ახილი ნჩგნები 


სკოლაში“. 


// 
დედა, მომიმზადებ სალაშქრო -. წ 
ან არადა, ვტოვებ სკოლას, - ინტე6 37. 
და მივდივარ პარტიხანებთან. გარწმ.. ს” 
დედილო, რომ მე მათ მივაგნებ, შევძლეს 
ვიყო სასარგებლო ფრონტისათვის 
ვუზღავ ფაშისტ ქვეწარმავლებს ტანიასა 
და შურა ჩეკალინის სიკვდილის სამაგიე- 
როს, რომლებიც ჩემთვის ახლა მშობლი. 
ურები არიან“. 

რა თქმა უნდა, მწერალი საფუძვლიანად 
და ნათლად უხსნის პატარა უბმირს", რომ 
კარგი სწავლით მას მეტი სარგებლობის 
მოტანა შეუძლია სამშობლოსათვის, რომ 
„მტრის შტაბების, ცისტერნების აფეთ- 
ქება, მტრის მანქანების ფერდობებზე გა. 
დაყირავება სისხლისმსმელი კალიების 
გაჟლეტა შეიძლება ღრმა ზურგშიც, ყვე. 
ლაზე წყნარ ქალაქში“, „შენ გინდა იყო 
ისეთი, როგორიც „ტანია“ მიმართავს 
პატარებს მწერალი,–<როგორც საშა ჩე- 
კალინი იყვნენ? იყავი ისეთი იქ, სადაც 
შენ ცხოვრობ"!.. 

კიდევ მრავალ საინტერესოსა და სასარ. 
ზებლოს ამოიკითხავს ამ წიგნში ნორჩი 
მკითხველი. 

ე. კონონენკოს „ჩვენ და ბავშვები“ ძვირ- 
ფასი წიგნია, როგორც მოსწავლე ახალ- 
გაზრდობისათვის, ასევე პედაგოგთა და 
საერთოდ მკითხველთა ფართო საზოგა- 
დოებისათვის. ე. კონონენკოს წიგნის ქარ- 
თულ ენახე გამოცემით „საბლიტგამმა" 
სასარგებლო საქმე გააკეთა. 


გურამ ბომართელი, 
კარლო. ფალიანი. 


ქეთევან ქუჩუკაშვილი -–- ,,ჩვენი ეზოს ბავშვები“. წიგნი 


წიგნში განხილულია მრავალი საინტერესო საკითხი: რიცხვე– 
ბის გამრავლების ზოგიერთი საინტერესო შემთხვევა, ზოგი– 
ერთი შერეული რიცხვის კვადრატი, ათწილადების ზეპირი 
გამოანგარიშება და სხვა მრავალი. წიგნი ჯანკუთვნილია 
საშუალო და უფროსი ასაკის ბავშვებისათვის. რედაქტორია 
დ. ბერიძე. 

ქეთევან ჭილაშვილი -- „პატარა მეგობრებს“ კრებულში 
მოთავსებულია პატარ-პატარა მოთხრობები: „წვიმამ შეაში– 
ნა", „ნანა და საათი“, „დანაშაული გამოასწორა“, „ველი 
აყვავდება“, და სხვ. კრებული განკუთვნილია 
სკოლამდელი ასაკის ბავშვებისათვის. რედაქტორია ა. დოხ- 
ნაძე, მხატვრული გაფორმება ეკუთვნის ნ. ფოფხაძეს. 


„აგარაკზე“ 


30 


განკუთვნილია სკოლამდელი და უმცროსი სასკოლო ასაკის 
ბავშვთათვის, რომელშიაც შესულია ლექსები: „სკოლის შე- 
ნობა“, „პირველი ზამთარი“, „კატა და თაგვი", „პატარები 
ქვიშხეთში+“ და სხვ. რედაქტორია ვ. ბეწუკელი, მხატვრული 
გაფორმება ეკუთვნის მ. დაუშვილს. 

დაწიელ დეფო –- ,,რობინზონ კრუზო“, ტომი II, წიგნი 
თარგმნილია ინგლისურიდან ვახტანგ ჭელიძის მიერ. რობინ- 
ზონ კრუზოს სრული თარგმანი პირველად გამოდის. რედაქ- 
ტორია ო. ჩხეიძე, მხატვრობა ეკუთვნის ვ. ტოროტაძეს. 

ალექსანდრე დიუმა--,,გრაფი მონტე კრისტო“. წიგნი ფრან- 
ბულიდან თარგმნა თამარ საჯაიამ. რედაქტორია გ. ქიქომ): 
წიგნი განკუთვნილია უფროსი ასაკის ბავშვებისათვის. 


მოკ 


წყალი ტექნიპაში 


ადამიანმა, წყალს მრავალი სამუშაოს 
შესრულება ასწავლა, მორჩილ მსახურად 
გაიხადა იგი. ამ ბოლო დროს საბჭოთა 
ინჟინრებმა კიდევ ერთი სამუშაოს შესრუ– 
ლება დააკისრეს წყალს: იგი გამოიყენეს 
მეშახტის როლში. 

1952 წელს კუზნეცკის ბასეინის ერთ- 
ერთ შახტში დაიწყეს ქვანახშირის მტვრე– 
ვა წყლის საშუალებით. შახტში დადგმუ- 
ლია სპეციალური ხელსაწყო-პჰიდრომონი– 
ტორი (წყალმტყორცნი),) რომლიდანაც 
წყლის ძლიერ ჩქერს უშვებენ ნახშირის 
შრეზე. წყლის ჩქერი იმდენად ძლიერი 
უნდა იყოს, რომ ქვანახშირის მომტვრევა 
შესძლოს. მომტვრეული ქვანახშირი ძირს 
ჩამოცვივდება და მას ისევ წყალი წალე- 
კავს საჭირო მიმართულებით. ნახშირისა 
და წყლის ნარევი გაივლის წისქვილს, სა- 
დაც ნახშირის დიდი ნატეხები დაიმტვრე– 
ვა. შემდეგ ამ ნარევს ძლიერი ტუმბოების 
საშუალებით ამოქაჩავენ მიწის %ზედაპირ– 
ზე. აქ ნარევს დიდი ტევადობის აუზებში 
ასხამენ, სადაც ხდება ნახშირის დალექვა. 
თავზე მომდგარ წყალს ხელახლა უშვებენ 
შახტში დიდი წნევით (მეშახტის როლის 
შემსრულებლად), ნახშირს კი აშრობენ და 
აგზავნიან დანიშნულებისამებრ, 

როგორც ვხედავთ აქ ყველაფერი მექა– 
ნიზებულია. შახტში მხოლოდ სამი კაცი– 
საგან შემდგარი ბრიგადა მუშაობს, რო–- 
მელიც საათში ნი ტონაზე მეტ ნახშირს 
ამტგრევს. 

ქვანახშირის წყლით მომტვრევის დროს 
შახტში არა დგას მტვერი, რაც მუშის სა– 
მუშაო პირობების თვალსაზრისით დიდ 
მიღწევას წარმოადგენს. 


პერუელთა კუნძულებზე 


სამხრეთ ამერიკის ჩრდილო დასავლეთის 
სანაპიროზე განლაგებულია მრავალი ხრი– 
ოკი და უდაბური კლდოვანი კუნძული. 
მათზე ცხოვრობენ მხოლოდ და მხოლოდ 
ზღვის ფრინვილები. ეს კუნძულები ეკუ- 
თვნიან პერუს რესპუბლიკას, მაგრამ ფაქ- 
ტიურად ისინი გადაცემულნი არიან სარე– 
წაო კომპანიებისადმი, რომლებიც ვაჭრობენ 
სასუქით. 

კუნძულებზე დასახლებულ ფრინველთა 
საერთო რაოდენობა, დაახლოებით 35 მი– 
ლიონს აღწევს. აქ არიან ––ვარხვები, ქა– 
რიშხალები, თოლიები 
ისინი იკვებებიან ჩვენებური ხამსის მა– 
გვარი ჭიჭყინებით, რომლებიც ცხოვრობენ 
პერუს წყნარი ოკეანის/ნაპირებზე. ამ ჭიჭ- 


და პინგვინები. 


ლედ ყველაფერზე – 


ყინებს ზღვის ტალღები აურაცხელი რა- 
ოდენობით გამორიყავს ხოლმე. პერუელ 
სტატისტიკოსთა აღრიცხვით ფრინველები 
წელიწადში სჭამენ არა ნაკლებ 5.5 მი– 
ლიონ ტონა ხამსას, როცა ამავე დროის 
მონაკვეთში რესპუბლიკის საწარმოები # 
ათას ტონაზე მეტს ვერ იჭერენ. 
ფრინველები––ეს მირითადი კაპიტალია 
«კომპანია ადმინისტრადორა დელ გუანო ენ 
პერუს მრეწველთათვის, როგორც ოფი–- 
ციალურად ეძახიან ამ კუნძულების მპყრო– 
ბელ ორგანიზაციას. მისი მთავარი «საწარ- 
მოო ოპერაცია» არის ფრინველთა განავალის 
(გუანო) შეგროვება, რომლის დიდი ნალე- 
ქებითაც იქ მთელი კლდეებია დაფარული. 
ეს ფრინველთა განავალი წარმოადგენს 
ძალიან ძვირფას სასუქს ნიადაგისათვის. 


ვილყვავები რა შუაშია?! 


ეს ამბავი რამდენიმე წლის წინათ ვლა–- 
დიმირსკის ოლქის ერთ-ერთ კოლმეურ- 
ნეობაში მოხდა. შაბათ საღამოს კომბოს–- 
ტოს რგვა დამთავრდა, ხოლო ორშაბათ 
დილას აღმოჩნდა, რომ მთელი ეს ახლად 
დარგული კომბოსტო ვიღაცას პირწმინდად 
მოეთხარა. 

მდგომარეობის გამოსარკვევად საგანგე– 
ბო კომისია შეიქნა, მაგრამ ამ ამოცანის 
ამოხსნა შემთხვევით მოხდა: ვიღაცამ დაი- 
ნახა, რომ კომბოსტოს ნერგებს მიწიდან 
გლეჯენ... ჭილყვავები- კოლმეურნეობის 
აგრონომი ამაში პირადად დარწმუნდა და 
კომბოსტო გამანადგურებელთ»ს ძებნა 
შეწყვიტეს. 

მაგრამ რად დასჭირდათ გილყვავებს 
კომბოსტოს გლეჯა, რომელსაც ისინი არ 
სჭამენ? 

საიდუმლოება კარგა მოგვიანებით გაი- 
ხსნა. მიმდინარე წელს, მოსკოვის მახლობ- 
ლად, ერთ-ერთ კოლმეურნეობაში ჭილყვა– 
ვების თავდასხმამ დიდ საფრთხეში ჩააგდო 


შაქრის გარხლის ნათესები; ჭარხალს ფრინ- 


გელები მიწიდან გლეჯდნენ და იქვე ყრიდ– 
ნენ, 


ფრინველების ეს საქციელი სრულიად 
გაუგებარი იყო. 
დიდხან ეძება მთავარმა აგრონომმა 


ჭილყვავების ამ უცნაური საქციელის მი- 
ზეზი. ბოლოს იმ დასკვნამდე მიგიდა, რომ 
ჭარხლის დაღუპვაში ნაწილობრივ თვითონ 
იყო დამნაშავე 

გამოირკვა, რომ ნიადაგში, სადაც გარ- 
ხალი იყო დათესილი, ბოსტნეულის მავ– 
ნებელი ჭიები გაჩენილიყვნენ. ეს ჭიები 
ახალგაზრდა ჭარხლის ნას და ტკბილ 
ფესვებს დახვეოდნენ. ჭილყვავებმა საკვე– 
ბის ძებნის დროს ჭარხლის ძირებზე ეს 
ჭიები ყველაზე იოლი და 
უბრალო გზა საკვების საშოვნელად ჭარ– 
ხლის ამოგლეჯა იყო. ფრინველები მხოლოდ 
და მხოლოდ სოფლის მეურნეობის კულ- 
ტურების მავნებლებს სპობდნენ და თუ 
ამასთან ერთად ჭარხალი, ხოლო ვლადი– 
მირსკის ოლქში კომბოსტო ზიანდებოდა, 
დამნაშავენი ისინი მხოლოდ ნაწილობრივ 
იყვნენ. L 

ამის შემდეგ 


აღმოაჩინეს. 


აგრონომმა თესვის წინ 
ნიადაგს ყურადღებით დაუწყო სინჯვა. 


გრიგალის ძალა 

გრიგალი ძალიან ძლიერ ქარს ეწოდება. 
მას ბევრი ზიანის მიყენება შეუძლია სა- 
ხალხო მეურნეობისათვის. გრიგალი განსა– 
კუთრებით საშიში არის მჭიდროდ დასახ- 
ლებულ პუნქტებში. 

მრავალ მოსკოველს ახსოვს 190# წლის 
გრიგალი. ეს მოხდა 20 ივნისს, დღის მეო– 
რე ნახევარში. ქალაქისკენ მოდიოდა უზარ– 
მაზარი მრავალფერადი ღრუბელი. მცირე 
სიმაღლეზე, ღრუბლების ცენტრში მოჩანდა 
სწრაფად მბრუნავი ქარიშხალი, რომელიც 
მსხვილ შავ ლატანს ჰგავდა. იგი თავისუფ– 
ლად დასეირნობდა და მის უკან რჩებოდა 
ნანგრევების ზოლი. გრიგალმა გადაუარა 
მოსკოვის აღმოსავლეთ ნაწილს და წავიდა 
ჩრდილო-დასავლეთისაკენ. ამ დღეს მთლი– 
ანად განადგურდა ანენგოფის უძველესი 
ბაღი–-ქარმა ფესვებიანად ამოგლიჯა ერთი 
მეტრის სისქის ასწლოვანი ხეები. მინდ– 
ვრად მყოფი ძროხები ჰაერში აიტაცა და 
«აფრინა» რამდენიმე წამის განმავლობაში. 
მოსკოვის საგარეუბნო რკინიგზის ერთ-ერთ 
გადასასვლელზე პაერში აიტაცა სარკინი- 
გზო ჯიხური, რომელშიაც იმ დროს გზის 
ოსტატი იმყოფებოდა. ჯიხური ქარაშოტმა 


სი მეტრის მანძილზე გადასტყორცნა. 
თავზარდაცემმული ოსტატი შემთხვევით 
გადარჩა, 

ერთ-ერთ ბაზარში ქარაშოტის ცენტრში 
მოხვდა საპარადო ტანსაცმელში გამოწყო– 
ბილი პოლიციელი, რომელიც ქარმა სახ- 
ლების სახურავზე მაღლა აიტაცა და რამ– 
დენიმე წუთის შემდეგ ტანგახდილი და 
დასეტყვილი მიწას დაანარცხა. 

ასეთი იყო ამ გრიგალის ძალა, რომელიც 
მხოლოდ რამდენიმე წუთს გრძელდებოდა. 

გრიგალის ასეთი სიძლიერის საიდუმ- 
ლოება იმაში მდგომარეობს, რომ აქ მონა– 
წილეობას ღებულობს ჰაერის დიდი მასა, 
რომელიც ეჯახება შემხვედრი სხეულების 
დიდ ზედაპირებს. სსვა მხრივ კი გრიგალი 
ძალზე სუსტი მოვლენაა. მაგალითად, ცნო– 
ბილია რომ გრიგალი 1 კგ. მეტრს აწვება 
15 კგ. ძალით. უძლიერესი გრიგალის და– 
წოლა ერთ კვადრატულ მეტრზე 300 კი- 
ლოგრამს არ აღემატება. ასეთი დაწოლა 
კი ადამიანს შეუძლია სულის შებერვით 
განავითაროს. განსხვავება იმაშია, რომ 
ადამიანს არ შეუძლია მოძრაობაში მოიყ- 
ვანოს ჰაერის დიდი მასა და ერთი კვად- 
რატული მეტრის ფართობს ერთბაშად 
შეუბეროს. იმ შემთხვევაში კი,: როდესაც 
ეს შესაძლებელია სულის შებერვას შეუ- 
ძლია «მოსკოვის ქარაშოტისებური» «სას- 
წაული» მოახდინოს. 

წარმოიდგინეთ ერთი კვ. მეტრი ფარ–- 
თობის მქონე პარკი, თუნდაც ქაღალდის, 
რომელსაც გაკეთებული აქვს ჩასაბერი მი– 
ლი, ამ პარკზე დააწვინეთ ადამიანი და 
პარკში ჩაბერეთ. თქვენ ადამიანს ასწევთ 
ისევე ადვილად, როგორც გრიგალმა აიტა- 
ცა ჰაერში პოლიციელი. 

ეს არც არის გასაკვირია; ადამიანის შე– 
ბერვის ძალა ატმოსფერული წნევის დაახ– 
ლოებით ერთ მეთხუთმეტეს შეადგენს. ე. ი. 
დაახლოებით 70 გრამამდე ერთ კვადრა–- 
ტულ სანტიმეტრზე. ერთ კვადრატულ 
მეტრში კი 10000 კვ. სანტიმეტრია ე. ი. ასეთ 
პარკში ჩაბერვით ადამიანს შეუძლია ას- 
ფიოს 70X10000=–700 000 გრ. ანუ 700 კგ. 
თუ ჩასაბერი მილი საკმაო სიგრძისა იქ– 
ნება, მაშინ თქვენ საკუთარი თავის აწევას 
მოახერხებთ თქვენივე შებერვის ძალით. 

ასეთი გრძნეული პარკით ხელში, პატა–- 
რა ბავშვსაც შეუძლია გრიგალს შეეჯიბ- 
როს. ტყუილი როდია ჩინური ხალხური 
ანდაზა: ყველამ რომ ერთად ამოისუნთქოს, 


გრიგალი დადგებაო. 


წ” ეურო“ 
შინაარსი 
ზვ. 
ირაკლი აბაშიძე––საამაყო სამშობლო (ლექსი) . .... „წა... 
ალექსანდრე გომიაშვილი––სიმღერა (ლექსი) .,.......... 1 


ი. ორლიკი, ი. ცეცილია კიიი სახალხო დღესასწაული 


(წერილი, თარგმნა მ. ბურდულმა) . . ........... · 2 
აკაკი გეწაძე --საქართველოს ზეიმია (რექსი). ასსა ისოეტელო 6 ა 6 
გრიგოლ ჩიქოვანი–--მეორე ოჯახი (მოთხრობა, სააწივა ასწყი თი. 
ლადო მრელაშვილი ––ხარი სამზორში (პოემა) . მალია ბითი ი ი 15 
ბეჟან ბარდავეთიძე – ჩვენს ეზოში (მოთხრობა) . . . ... L. ....ო. 
ინდური ზღაპრები + 6 22 
მაქსიმ გორკი––მოღალატის დედა (მოთხრობა. არეში მევას აგე 

შვილმა) ი ბი დასაც უს ბიო ააა რას ეფევსბ ელისს ი 23 
ბ. ნივა სღაპარი (მოთხრობა. თარენნა C. ჩიხლაძემ) «. . 26 
ანდრო ლომიძე-–-კაკაბი და გიურხა (ამბავი)... . , · ·..-.8 
ბაკურ ბახტურიძე-- „გალაკტიონ ტაბიძის ლექსები“ (წერილი)“ ი 606 2) 

გურამ გომართელი, კარლო ფალიანი-–ე. არეები 5= ჩვენ და ბავ- 

შეები/“ (წერილი) . . -... 6 0 : ია 355925 29 
ახილი წიგნები .–- თავ ევივილ -..._– 30 
მოკლედ ყველაფერზე ა) წყალი ტემნიკაში, ბ) 'პერუელთა “კუნძულებზე, 

ბ) ჭილყვავები რა შუაშია?! დ) გრიგალის ძალა . .. 31 
ჭა დრაკი- ქართველ დ» უკრაინელ მოჭადრაკეთა მეიობიობს! განე- 

„–ი-””"""" ა “ს ა 


გარეკანის პირველ ალე „მტს გხალი ძალი. შეემატა“, ნახატი 
რ. ცუცქირიძისა. 

გარეკანის მეორე გვერდზე ,,პატარა პარტიზანი“,--ნახატი შესრულე- 
ბულია უკრაინელი მხატვრის ა. რეზნიჩენკოს მიერ. 

გარეკანის მეოთხე გვერდზე-–– „კიევი, დნეპრის სანაპიროს ხედი ვლადი- 
მირსკის გორიდან“– ფერადი ფოტო ფ. ლუკაშისა. 

ჟურნალი დასურათებულია მხატვრების: რ. ცუცქირიძის, გ. თოთიბა- 
ძის, კ. მახარაძის, შ. ცხადაძის, ვ. ბელეცკაიას, ალ. ბანძელაძის, ა. მეხნისა 
და ი. ყავლაშვილის მიერ. 


–=–იიეიი>»>>>>.».-..---–-–-იიიიიი”7თ-.:.<:-:-=.:9ი:?“"""""" """"'შოშო'.“”“იიი“ 
რედაქტორი რევაზ% მარგიანი. სარედაქციო კოლეგია: რ. ელანიძე, გ. ვარდოსანიძე, რ. თაბუკაშვილი, ბ. შელია, ვ- გელიძე. 
მ. ლებანიძე (პ/მზ, მდივანი), მარიჯანი, გ. ფოცხიშვილი (სამხატვრო რედაქტორი), ე. ქარელიშვილი, გ. შატბერაშვილი. 


რედაქციაში შემოსული მასალები აგტორებს არ უბრუნდებათ. 

ოსტატობის კანდიდატ თ, გიორგაძის რედაქციით. 


ქართვე მა უჰტაინეC მოჭამტაკეთა მეგობტობა 


ქართველ და უკრაინელ მოვადრაკეთა მეგობრობას დიდი 
ტრადიცია აქვს. გასული საუკუნის დამლევს კიევში საცხოვ- 
რებლად გადასახლდა სახელგანთქმული ქართველი მოჭადრაკე 
ახდრია დადიანი (1850 -– 1910 წ. წე). სახელოვანი მოჭადრა- 
კე აქტიურ მონაწილეობას იღებდა კიევის საჭადრაკო ცხოვ- 
რებაში. იგი ხშირად ხვდებოდა დაფასთან ცნობილ უკრაი–- 
ნელ მოჭადრაკეებს დუ%-ხოტიმირსკის (დაიბადა 1879 წ.), რო– 
"მელიც ამჟამად სპორტის დამსახურებული ოსტატია, ბრჟევსკის, 
ტულოვს და სხვებს. ქართველ მოჭადრაკეს პირადი მეგობრობა 
აკავშირებდა უკრაინელ მოჭადრაკეებთან. 


დიდი ოქტომბრის სოციალისტური რევოლუციის შემდეგ , _ 


ლენინურ-სტალინური ნაციონალური პოლიტიკის ნათელ 
მზისქვეშ უფრო განმტკიცდა ორი მოძმე ერას მოჭადრაკეთა 
ურთიერთგაგება და მეგობრობა, 

არაერთხელ სწვევიან საქართველოს უკრაინის სახელოვანი 
მოვადრაკეები. 1934 წელს თბილისში ავსტრიელი ოსტატის 
ჰანს კმოხის მონაწილეობით გამართულ დიდ ტურნირში მოწ- 
ვეულნი იყვნენ და წარმატებით · თამაშობდნენ კიეველი ოს- 
ტატები, ჭადრაკის უდიდესი თეორეტიკოსი ვ. რაუზერი და 
ა. კონსტანტინოპოლსკი. საკავშირო პირველობაში, რომელიც 
თბილისში გაიმართა 1937 წელს, უკრაინელმა მოვჭადრაკეებმა 
დიდ წარმატებას მიაღწიეს. 

მოგყვავს უკრაინის უძლიერესი ოსტატის ა. კონსტანტი- 
ნოპოლსკის (თეთრებით) მოგებული პარტია გროსმაისტერ 
ზ. ლევე5ზფიშთან. 

თეთრების ფიგურები კარგათაა განვითარებული. ამიტომ 
შეტევის მისაღებად ისინი გაბედულად სწირავე5 ხარისხს: 1. 
ლ4II კ:021 2. ლ:C1 მფძ07 3. მ65I მIნ 4. ძე ხ5 5, ლტ მფხ7 ნ. 
მ:(6 6( 7. მძ7! (გადამწყვეტი შეწირვა, თეთრები ღებულობენ 
მძაფფრ იერიშს) ლ:ძ7 8. ლ.(ე ელზ 9.ელ7 ლ:67 (იძულე- 
ბითი სვლაა) 10. ლ:67 (თეთრების კომბინაცია დამთავრებუ–- 
ლია. თუმცა შეიქმნა მატერიალურად თანაბარი მდგომარეობა, 
მაგრამ თეთრები ინარჩუნებენ ძლიერ შეტევას) 10... ეც7 11 
ლსIნ ელ08 12. 113 კი8 13. ლი5 I5. 14. კ62 მახ7 15, კ:ი5 ეCლ7 
16. კ65 ეძ7 17. კ(ვ ეცი7 1მ. ძნ და ლეძენფიში დანებდა. 
დღესაც ახსოვთ ჭადრაკის მესვეურებს კიევის და თბილი- 
სის ნორჩ მოჭადრაკეთა გუნდური შეჯიბრება რომელიც 
1939 წელს მოეწყო თბილისში. მატჩმა დიდი ინტერესი 
გამოიწკია და მრავალი მაყურებელი მიიზიდა. ყურადღების 


ცენტრში იყო 13 წლის დავით ბრონშტეინი, რომელიც მაშინ _. 


უკვე პირველი თანრიგის მოთამაშე იყო. მასთან მხარდამხარ 
იბრძოდნენ ისაკ ლიპნიცკი, ლუბა კოგანი და ბეფრი სხვა,რომ– 
ლებიც შემდეგ საქვეყნოდ ცნობილი მოჭადრაკეები გახდნენ. 

შემდეგშიც თბილისს მრავალჯერ სწვევია გროსმაისტე- 
რები დ. ბრონშტეინი, ი. ბოლესლავსკი, ოსტატი ი. ლიპნიც- 
კი და სხვ. გროსმაისტერმა ე. გელერმა სპორტის ოსტატობა 
თბილისში 1949 წელს გამართულ ტურნირში მოიპოვა, 

უკრაინის მოჭადრაკეებს კიევში არაერთხელ შეხვედრიან 
ქართველი საბჭოთა მოჭადრაკეები. აქ ყოფილან საქართვე- 
ლოს მრავალგზის ჩემპიონი ქალთა შორის ქსენი· გოგიავა, 
ოსტატი ა. ებრალიძე და სხვები. 

მოგვყავ თბილისელ ოსტატობის კანდიდატ ა. ფირ- 
ცხალავას (თეთრები) მოგება გროსმაისტერ ე. გელერთან. 


ცენტრში გარღვევით ფირცხალავა ამარცხებს ძლიერ მე- 
ტოქეს. 1. 65 ძ6 2. მ:65 მძ:65 3. ე:ძზეგ:ძზ 4. მძ5 ელ6 5. ხ3 
6 ნ, ლIნ--მფეზ 7. ი4 (თეთრების იერიში მეტად ძლიერია) 
ეძძზ 8. მთ3 ეძ4 9. ი5 მძ7 10. ლი5 (6 11. ლინ ი05 12. (4 
მა7 13. (ც კ:ი2 14. ი მ:(6 15, ლი5+მინ 16. ე:(ნ გელერი 
დანებდა. 

უკრაინის საჭადრაკო ორგანიზაცია ერთხმად აღიარებუ- 
ლია, როგორც ძლიერი მოჭადრაკეების სამჭედლო. აქ იწყეს 
თავისი საჭადრაკო კარიერა დ. ბრონშტეინმა, ი. ბოლესლავ– 
სკიმ, ე. გელერმა, ა. ბანიკმა, ვ. რაუზერმა, ა, კონსტანტინო– 
პოლსკიმ, ი. ლიპნიცკიმ და ბევრმა სხვამქ ყოველწლიურად 
რესპუბლიკის პირველობებში ვლინდებიან სულ ახალი ნიჭი– 
ერი მოვადრაკეები. 1953 წლის პირველობაში რესპუბლიკის 
ჩემპიონობა მოიპოვა ოსტატობის კანდიდატმა 19 წლის 
იუხტმანმა (ოდესა), რომელმაც გაუსწრო სახელოვან ოსტა- 
ტებს. 

ძლიერია უკრაინის მოჭადრაკეთა ნაკრები გუნდიც, რო- 
მელსაც საკავშირო პირველობის გათამაშებაში მრავალჯერ 
საპრიზო ადგილი აუღია. ბ მ 

1953 წლის საკავშირო ჩემპიონატში საქართველოს გუნდმა 
შეძლო უკრაინის მოჭადრაკეების ძლიერი კოლექტივის და–- 
მარცხება ანგარიშით ნ!/.: 31/,. ამ ორთაბრძოლაში თავი ისა– 
ხელეს საქართველოს გუნდის ახალგაზრდა მოჭადრაკეებმა 
ოსტატობის კანდიდატმა ბ. გურგენიძემ და საქართველოს 
ჩემპიონმა ქალთა შორის ელისო კაკაბაძემ. 


, 


წიგლიროფთიე 


